Aishath Ludhna – Student Journalist\nby Aishath Ludhna\nއިންޑިޔާކަނޑުގައި ޖަޒީރާ ރަށްތަކެއްގެ ގޮތުގައި ހާރެއްގެ ސިފައިގައި އުތުރުން ދެކުނަށް ފެތުރިފައިވާ އަޅުގަނޑުމެންގެ މި ކުޑަކުޑަ ދިވެހިރާއްޖެއަކީ މުޅި ދުނިޔޭގެ ވެސް އެންމެ އަމާން މަންޒިލެވެ. އެންމެ ހިތަގައިމު މަންޒިލެވެ. އެހެންނަނަވެސް ނަވާރަވަނަ ގަރުނުގެ ފަހުކޮޅުގައި އަޅުގަނޑުމެންގެ މިއަމާން ޤައުމަށް ވަނީ ދުނިޔެދުށް އެންމެ ނުބައި އެއްވަބާ ކަމުގައިވި މަސްތުވާތަކެތީގެ ނާމާންކަން ފެތުރިފައެވެ. ދިވެހި ޒުވާނުންގެ ތެރެއިން ވަރަށްބޮޑު ޕަސެންޓެއް އެ ނުރައްކާތެރި ވަބާގއި ވަނީ ޖެހިފައެވެ. މި ނުރައްކާތެރި ވަބާ ހުއްޓުވުމެގެ ގޮތުން މަސްތުވާތަކެއްޗާއި ބެހޭ ޤާނޫނެއް ފާސްކޮށް 2011 ވަނަ އަހަރު ވަނީ މި ޤާނޫނަށް އަމަލު ކުރަން ފެށިފައެވެ.\n“މަސްތުވާތަކެތި” މި ލަފްޒުގެ މާނަ ދިވެހި ބަހުގެ ރަދީފުގައި ގެނެސްދީފައިވާ ގޮތުގައި އެއީ މަސްތުވާ ކޮންމެ އެއްޗެކެވެ. ނުވަތަ އެ އެއްޗެއް ބޭނުން ކުރުމުން އަމަލުވާ ކޮންމެ އެއްޗެކެވެ. މަސްތުވާތަކެތީގެ ވަބާ އަކީ އެކަމަކަށް ދެވިހިފުމެވެ. ނުރައްކާތެރި ބައްޔެކެވެ.\nއަޅުގަނޑުމެންގެ މިޤައުމުގެ ރައުސްމާލުކަމުގައިވާ ޒުވާނުންގެ ގިނަބަޔަކު މިވަނީ ހެޔޮމަގުން އެއްކިބާކުރުވާ ނުރައްކާތެރި މަސްތުވާތަކެތީގެ ވަބާގައި ޖެހިފައެވެ. މި ޤައުމުގެ އަބާދީގެ ނިސްބަތުން ވަރަށް ގިނަބަޔަކު މަސްތުވާތަކެއްޗަށް ވަނީ ދެވހިފާފައެވެ.\nމަސްތުވާތަކެތީގެ ސަބަބުން ލބޭ ގެއްލުން\nމަސްތުވާތަކެތި ބޭނުންކުރުމުން މީހާގެ ސިކުނޑީގެ މަސައްކަތަށް ނުބައި އަސަރުކުރާކަމާއި، ކަންކަމާއި އެއްޗެހި ރަނގަޅަށް ދެނެގަތުމުގެ ބާރު ކެނޑެއެވެ.\nމަސްތުވާތަކެތގެ ސަބަބުން ހަށިގަނޑަށް ވަޅޯކަން ގެނެސް ސިކުނޑި އައްސިވެއެވެ. ޞިއްޙަތު ދަށްވެއެވެ. އަދި މިހުރިހާ ކަމަކަށްވުރެ ބޮޑު ކަމަކީ، މިކަމުގެ ސަބަބުން ނަފސު ބަލިކަށިވެ އަޚްލާގީ މިންގަނޑުތަކުން އެއްކިބާވެ، ޢަޒުމް ދެރަވެ، ވާޖިބުތަކަށް ފަރުވާކުޑަވެއެވެ.\nއަދި މީގެ އިތުރުން، މަސްތުވާތަކެތި ބޭނުންކުރުމަކީ، އަނބިދަރިން ކާންބޯން ހޯދާ ފައިސާ މަސްތުވާތަކެއްޗަށް ގޮސް ހުސްވެ، ބަގުރޫޓުވެ ޢާއިލާ ވިއްސިވިހާލި ވެގެންދާ ކަމެކެވެ. އަދި ފަހަރެއްގާ މަސްތުވާތަކެތި ގަންނަން ލާރި ހޯދުމަށްޓަކައި އޭނާ ނުބައި މަގުމަގުން ހިނގަންވެސް ފަށާފާނެއެވެ. މީގެ ސަބަބުން ތިމާގެ އިއްޒަތާއި، ޤަދަރު ގެއްލިގެންދެއެވެ. އަދި ޢާއިލާގެ މައްޗަށް ހުންނަ ޣީރަތްތެރިކަން ގެއްލިދެއެވެ.\nމަސްތުވާތަކެތީގެ ވަބާ މި ކުޑަކުޑަ ޤައުމުގެ އެކި ހިސާބުތަކުގައި ފެތުރިގެންދަނީ މީހަކު ހީވެސް ނުކުރާހާ އަވަސްމިނުގައެވެ. ދޭދޭ ފަރުދުންގެ މެދުގައި ހިނގާ މާރާމާރިތަކުގެ ގިނަ ހާދިސާތައް ހިނގަނީ މަސްތުވާތަކެއްޗާ ގުޅޭ ކޮންމެވެސް ކަމެއްގައެވެ. ގިން ވައްކަންތައް ކޮށްފައި ހުންނަނީ މަސްތުވާތަކެތި ގަންނަން ބޭނުންވާ ފައިސާ ހޯދުމަށެވެ. މީހުންގެ ގައިގާ ވަޅި އެޅުމާއި ތޫނު އެއްޗެހިން ހަމަލާ ދިނުން ފަދަ ގިނަ ކުށްތައް ހިންގަފއި ހުންނަނީ މަސްތުވާތަކެއްޗާއި ގުޅޭ ކޮންމެވެސް ކަމެއްގައެވެ.\nމީގެ އިތުރުން މަގުމަތިން މީހެއްގެ އަތުން ފޭރިގަތަސް، އެކަން ގުޅިފައި އޮންނަނީ މަސްތުވާތަކެތީގެ މައްސަލައަކާއެވެ. މަސްތުވާތަކެތި ގަންނަން މަސްތުވާތަކެތި ގަންނާނެ ފައިސާ ހޯދުމަށެވެ. ނުވަތަ ފައިސާ ހޯދުމަށްޓަކައި ވިއްކާލާނެ އަގުހުރި ފޯނެއް ނުވަތަ ރަން ފަށެއް ފަދަ އެއްޗެއް އަތުލައިގަތުމަށެވެ. ދޭދޭ ދެމީހުންގެ ގުޅުންކެނޑުމުގެ އިތުރުން މަޔާދަރިޔާ އާއިލާގެ މެމްބަރުންނާއި، ތިމާގެކަމުގެ ގުޅުންވެސް މިކަމުގެ ސަބަބުން ވަނީ ކެނޑިގެން ދާންފަށާފައެވެ. މަސްތުވާތަކެތި ހޯދުމަށް ނުވަތަ އެފަދަ ތަކެތި ގަތުމަށް ފައިސާ ހޯދުމުގެ ބޭނުމުގައި މީހުން މެރުންވެސް މިއަދު މިވަނީ ޢާއްމުވެފައެވެ.\n2010 ވަނަ އަހަރު މާލްޑިވްސް ޕޮލިސް ސަރވިސް އިން ނެރެފައިވާ ތަފާސް ހިސާބުތަކުން ދައްކާގޮތުގައި ރާއްޖޭގެ ވެރިކަންކުރާ މާލޭގައި އެކަނިވެސް މަސްތުވާތަކެތީގެ ވިޔަފާރި ފުޅާދާއިރާއެއްގައި ހިންގާ ތަފާތު 30 ގޭންގެއް މިހާތަނަށް އުފެދިފައި ވެއެވެ. މި ގްރޫޕް ނުވަތަ ގޭންގުތަކަށް ނިސްބަތްވާ ( މަސްތުވާތަކެތި ބޭނުންކުރާ ) 600 އަށްވުރެ ގިނަ ޒުވާނުން މާލޭގައި އުޅެމުންދާކަން މިދިރާސާގެ އަލީގައި ފާހަގަ ކޮށްލަން ޖެހެއެވެ.\nމީގެ އިތުރުން 2013 ވަަނަ އަހަރު ނެޝަނަލް ޑްރަގް އެޖެންސީން ނެރެފައިވާ ދިރާސާ އަކަށް ބަލާލާއިރު ރާއްޖޭގައި މަސްތުވާތަކެތި ބޭނުންކުރާ 7.500 އެއްހާ ޒުވާނުން އުލެއެވެ. އެގޮތުން މާލޭގައި އެކަނި 4،342 މީހުން މަސްތުވާތަކެތި ބޭނުން ކުރާއިރު ރަށްރަށުގައި އެ އަދަދު އުޅެނީ 3.154 ގައެވެ. މި ދިރާސާ ހަދާފއިވަނީ އުމުރުން 15_64 މީހުންނަށް ހާއްސަ ކޮށްގެންނެވެ. މި ދިރާސާއިން ދައްކާގޮތުގައި ރާއްޖޭގައި އެންމެ ގިނައިން ބޭނުންކުރާ މަސްތުވާތަކެއްޗަކީ ކެނަބިނޮއިޑްސް އާއި ރެސިން އަދި ހަޝިޝް (ހަޝިޝް އޮއިލް ) އެވެ. މި ނިސްބަތް %70 ގާތްކުރާއިރު ބަނގުރާ ބޭނުންކުރާ ނިސްބަތް %50 އަށްވުރެ މައްޗެވެ.\nމަސްތުވާތަކެތީގެ ވަބާ ނައްތާލުން\nމަސްތުވާތަކެއްޗާ ދެކޮޅަށް ތަފާތު މަޝްރޫއުތައް ރާވައި އެކި ހަރަކާތްތައް ހިންގުމަކީ ކޮންމެ ސަރުކާރުން އަބަދުވެސް ކުރާ ކަމެކެވެ. އެހެންނަމަވެސް މިހާާތަނާ ޖެހެންދެންވެސް މި ނުރައްކާތެރި ވަބާއަށް އެކަށީގެންވާ ފިޔަވަޅެއް އެޅިފައެއްް ނުވެއެވެ. މަސްތުވާތަކެތީގެ ވަބާގައި ޖެހިފައިވާ މީހުންނަށް ފަރުވާ ދިނުމަށްޓަކައި ނެޝަނަލް ޑްރްގް އެޖެންސީގެ ނަމުގައި ކްލިނިކެއްވަނީ ހުޅުވާފައެވެ.ނެޝަނަލް ޑްރަގް އެޖެންސީ އިން މިކަމާ ގުޅޭ ކައުންސިިން ކޯސްތައްވެސް ކުރިއަށް ގެންދެއެވެ.\nއަޅުގަނޑު ދެކޭގޮތުގައި މިކަން ނުހުއްޓީ އެއްދުވަހުން އަނެއްދުވަހަށް އަޅުގަނޑުމެންގެ ތެރޭގައި އާވެ އާލާވަމުން މިދަނީ މުޖުތަމަޢުގެ ފަރުދުންގެ މެދުގައި އޮންނަންޖެހޭ މިންވަރަށް ހޭލުންތެރިކަން ނެތުމުގެ ސަބަބުންނެވެ. މަސްތުވާ ތަކެއްޗާމެދު ޢާއްމުންގެ ހޭލުންތެރިކަން އިތުރުކުރުވުމަށް ކުރެވޭ ނުވަތަ ހިންގޭ ޕްރޮގްރާމްތައް މަދުވީމައެވެ. ކަމާބެހޭ މުއައްސަސާ ތަކުންނާއި، ދިވެހިރާއްޖޭގެ މީޑިއާ އާއި، އެހެނިހެން އެންމެން އެކީގައި އެކައްޗެއް ކިޔައިގެން ހޭލުންތެރިކުރުވިގެން ނޫނީ މިކަން ހުއްޓުވޭނެ ނުވަތަ މަދުކުރެވޭނެ ގޮތެއް ނެތެވެ. އަދި ހަމަ އެކަނި ޢާއްމުން ހޭލުންތެރި ކުރުވުން އެކަންޏެއް ނޫނެވެ. އަޅުގަނޑު ދެކޭގޮތުގައި އެންމެ ބޮޑަށް މިކަމުގައި ހޭލުންތެރި ކުރުވަންވީ މަސްތުވާތަކެތީގެ ވަބާގައި ޖެހިފައިވާ މީހުންނެވެ. ނުވަތަ ޢާއްމުކޮށް މަސްތުވާތަކެއްްޗާއި ދިމާއއަށް އެނބުރި ގަންނަންފަށާ ޢުމުރުގެ ކުދިންނެވެ\nStandard | Posted in Assignments, Report\t|0comments\nMedianet Roadha hadhiya Evening\nGallery | Posted in Entertainment, News, Photography\t|0comments\nFamily Protection Agency introduced their “Loaebaky?” Campaign.\nGallery | Posted in News, Photography\t|0comments\nFamily Protection Authority introduced their “Loaebaky?” campaign.\nފެމެލީ ޕްރޮޓެކްޝަން އެޖެންސީއިން “ލޯތްބަކީ؟” ކެންޕެއިން މިއަދު އިފްތިތާހު ކޮށްފި\nމި ކެންޕެއިން އިފްތިތާހު ކޮށްދެއްވީ ޓީ.ވީ.އެމް ގެ ނޫސްވެރިއެއް ކަމަށްވާ އަލްފާޞިލް މަރިޔަމް ވަހީދާ. މިކަން އިފްތިތާހު ކޮށްފައިވަނީ މާލޭގެ ހެދިގޮނޑުދޮށުގައި. ތިން މަސް ދުވަހަށް ހުޅުވާލި މި ކެންޕެއިންގައި އެކި އިދާރާތަކާ މުއައްސަސާތަކުން ބައިވެރިވެފައި ވޭ. އެގޮތުން ޕޮލިސް އެކަޑަމީ އާއި އައި.ޖީ.އެމް.އެޗް އިންވެސް މި ކެންޕެއިންގައި ބައިވެރިވެފައިވޭ. މިއަދު އިފްތިތާހު ކުރި މި ކެންޕެއިންގައި މަޢުލޫމާތު ދިނުމުގެ ސްޓޯލްތައް ކެންޕެއިންގައި ބައިވެރިވި އިދާރާތަކުން ބަހަށްޓާފައިވޭ. މި ކެންޕެއިންގެ އެންމެ ބޮޑު މަޤްސަދަކީ ގެވެށި އަނިޔާ ހުށްޓުމާ، އެކަކު އަނެކަކުގެ ގުޅުން ވަރުގަދަކުރުވުމާ، ލޯތްބަކީ ކޮބައިކަން އަންގައިދިނުމެވެ\nShe smiles on her own way\nHistory of Maldives Migrants\nތާރީޙީ ނަޒަރަކުން ދިވެހިރާއްޖޭގައި މީހުން ވަޒަންވެރިވުން\nދިވެހިރާއްޖެއަކީ، އިންޑިޔާ ކަނޑުގެ ތެރޭގައި، ވަކިވަކި ރަށްތަކެއްްގެ މަައްޗަށް އެކުލެވިގެންވާ އަތޮޅުތަކެއްގެ މައްޗަަށް، ބިނާވެފައިވާ ޤައުމެކެވެ. ބިމުގެ ބޮޑުމިނުގައި 298 އަކަ ކިލޯމީޓަރުގެ މިޤައުމުގައި އޮތީ ޤުދުރަތީ ގޮތުން 26 އަތޮޅު އޮވެއެވެ. އެހެންނަމަވެސް ދައުލަތް ހިންގުމަށް ފަސޭހަ ކުރުމުގެ ގޮތުން އިދާރީ ގޮތުން 20 އަތޮޅަށް ސަރުކާރު މިއަތޮޅުތައް ވަނީ ބައްސަވާލައްލައްވާފައެވެ. އަދި ރާއްޖޭގެ ބޮޑުމިނުގައި އުތުރުން ދެކުނަށް 470 މޭލާއި އިރުން ހުޅަނގަށް އެންމެ ފުޅާމިނުގައި 70 މޭލުވެއެވެ. ހުރިހާ އަތޮޅެއްމެ އުފެދިފައިވަނީ ޢާންމު އެއް ޕްލެޓޯއެއްގެ މަތީގައި ދިވެހިރާއްޖޭގެ ރަށްތަކަކީ އާންމު ގޮތެއްގައި ވަރަށް ތިރި އެހާމެ ކުދިރަށްރަށެވެ. އެންމެ ބޮޑު ރަށްތައް ކަމުގައި ބެލެވިފައިވާ، ހައްދުއްމަތީ ގަމާއި އައްޑުއަތޮޅު ހިތަދުއާއި ފުވައްމުލަކާއި އައްޑުއަތޮޅު ހުޅުމީދޫ ވެސް5މޭލަކަށްވުރެ ބޮޑެއް ނުވާނެއެވެ.\n“ވަޒަންވެރިވުން” މި ލަފްޒު ދިވެހިބަހުގެ ރަދީފުގައި މާނަކޮށްފައިވާ ގޮތުގައި އެއީ ތަނެއްގައި ގެދޮރު އަޅައިގެން ދިރިއުޅެން ފެށުން ނުވަތަ ތަަނެއްގެ ރަށްވެއްސަކަށްވުމެވެ. ދިވެހިރާއްޖެއަކީ އިންޑިޔާ ކަނޑުގައި ހައްތު އިސްތަވާގެ ތެރޭގައި އުކާލެވިފައިވާ މުތްތަކެއްފަދަ ކުޑަ ޖަޒީރާ ޤައުމެކެވެ. ސްރީ ލަންކާގެ 764 ކިލޯމީޓަރު ހުޅަނގުން އިންޑިއާ ކަނޑުގައި އެތުރިފައިވާ 1000 ވަރަކަށް ރަށް ހިމެނޭ މި ކުޑަ ކުޑަ ޖަޒީރާ ޤައުމަކީ ވަރަށް މަތިވެރި ސަޤާފަތާއި ތާރީޙެއް ލިބިފައިވާ ޤައުމެކެވެ. ދިވެހިރާއްޖޭގެ ތާރީޚު ދިރާސާ ކުރާ ފަރާތްތަކުގެ ހޯދުންތަކުން އެނގޭ ގޮތުގައި ދިވެހިރާއްޖޭގައި މީހުން ދިރިއުޅެން ފެށިތާ މިހާރު ގާތްގަނޑަކަށް 2500 އަހަރަށްވުރެ ގިނަދުވަސް ވެދާނެއެވެ. އަދި ހަމައެހެންމެ ދިވެހި ތާރީޚީ ފަތްތުށްތަކުން ފެންނަގޮތުގައި އެވޭލާ ޒަމާނުންސުރެ ދިވެހިރާއްޖޭގައި މީހުން ވަޒަންވެރިވެ އުޅެއެވެ. އެހެންނަމަހީވެސް މި ހާތަނަށް ހޯދިފައިވާ ހޯދުންތަކުގެ އަލީގައިވެސް މި ރާއްޖޭގައި އެންމެ ފުރަތަމަ ވަޒަންވެރިވެ ދިރިއުޅެން ފަށާފައިވަނީ ކޮންބައެއްކަން ޔަޤީންކަމާއެކު ބުނެދޭކަށެށް ނޭނގެއެވެ. (އަޙުމަދު, 2011)\nބޭރުގެ ޙަޟާރާތްތަކުގެ ތެރެއިން ދިވެހިރާއްޖެއަށް އެންމެ ބޮޑަށް އަސަރު ކޮށްފައިވާނޭކަމަށް ގިނަ ތާރީޚީ ޢިލްމުވެރިން ދެކެލައްވަނީ އިންޑަސް ވާދީ ޙަޟާރާތެވެ. އެއީ އިންޑަސް ވާދީގެ އަހުލުވެރިން ކަމަށްވާ ޑްރެވީޑިއަނުންނެވެ. ފްރެންސިސް ޑަބްލިޔު. އެލިސް (2008) ހާމަކުރައްވާ ގޮތުގައި “ޑްރެވީޑިއަން” މި ލަފުޒަކީ “ޑްރެވިޑާ” އިން އައިސްފައިވާ ލަފުޒެކެވެ. އަދި ޑްރެވިޑާގެ މާނައަކީ ތަމަޅަ ކަމަށްވެސް އެލިސް ހާމަކުރައްވައެވެ. ޑްރެވީޑިއަނުންގެ ސިފަޔަށް ބަލާލާއިރު އެމީހުންނަކީ މެދުމިނުގެ އިސްކޮޅެއް ލިބި ހަމގެ ކުލަ އަނދިރި ނުވަތަ ކަޅު ބައެކެވެ. އެގޮތުން މިކަމަށް އިޝާރާތްކޮށް، ޑްރެވީޑިއަނުންނަކީ އާންމު ގޮތެއްގައި މެދުމިނުގެ އިސްކޮޅުގެ، ބިމަށް ގަދަ ފާޑަށް ތިބޭ ކަޅު ނުވަތަ އޮޅަޅި ބައެއްކަމަށް ޙަބީބާ ޙުސައިން ޙަބީބު (1996) ބަޔާން ކުރައްވައެވެ. އަދި އަރިމަތިން ބަލާއިރު ޑްރެވީޑިއަނުންނަކީ ނިތްކުރިން ފެށިގެން ބޮލުގެ ފަހަތުބައި ނުވަތަ ފުއްކިބަ ބޮޑު ބައެއްގެ ގޮތުގައިވެސް ޙަބީބާ ޙުސައިން ޙަބީބު (1996) ސިފަކުރައްވައެވެ. (އަޙުމަދު, 2011)\nއިންޑަސްވާދީގެ މި ޑްރެވީޑިއަނުން ގިނަބަޔަކށް އެނގިފައިވަނީ، ކަނޑު ދަތުރުކޮށް އުޅުނު ބައެއްގެ ގޮތުގައެވެ. އިންޑަސްވާދީގެ ޙަޟާރަތުގައި ފުރިހަމައަށް ތަރައްޤީ ކުރެވިފައިވާ ލޯތާލު ބަނދަރުން މިކަން ވަރަށް ބޮޑަށް އަންގައިދޭކަމަށް ޕޮޝެލް ޖީ.އެލް (2002) ބަޔާންކުރައްވާފައިވެއެވެ. އަދި ޗާޑް ގުރީންވުޑް (1997) ބަޔާންކުރައްވާ ގޮތުގައި ހަރައްޕާގެ އަހުލުވެރިންނަށް ބޭނުންވާ ގޮވާމުގެ ބާވަތްތައް އޮޑިފަހަރުގައި އެތެރެކުރާ ކަމަށްވެއެވެ. މީގެ އިތުރުން، ސްޓަރ ރިޗަރޑް (1941) ހާމަކުރައްވާ ގޮތުގައި މަސްވެރިކަންކޮށް އުޅުމަށް ބޭނުންކުރި ބައެއް އާލާތްތައް ކަމަށްވާ ބުޅި، ކަންވާރު އަދި ނަނު ފަދަ ތަކެތި އިންޑަސްގެ ޙަޟާރަތުން ފެނިފައިވެއެވެ. މިހުރިހާ ކަންތައްތަކަށް ނިސްބަތްކޮށް އިންޑަސްވާދީގެ ޤަދީމީ އަހުުވެރިން ކަމަށްވާ ޑްރެވީނިއަނުން ކަނޑުދަތުރު ފަތުރު ކުރުމުގެ ދާއިރާއިން ފާހަގަ ކޮށްލެވޭ ބައެއްގެ ބެލެވިދާނެއެވެ. އެހެންކަމުން ދިވެހިރާއްޖޭގައި މީހުން ވަޒަންވެރިވުމަށް މެދުވެރިވި ސަބަބަކީ މި އެކި ކަންކޮޅުތަކުން ރާއްޖެ ހުރަސްކުރާ ކަނޑު ދަތުރުވެރިންކަމަށް ވަރަށް ބޮޑަށް ބެލެވެއެވެ. (އަޙުމަދު, 2011)\nނަސީމާ މުޙައްމަދު (2008) ހާމަކުރައްވާ ގޮތުގައި، އިންޑަސް ވާދީ ޙަޟާރާތުގެ މީހުންގެ ތެރެއިން ވަރަށް ގިނަ ބަޔަކު، އަލިފާނާއި، ފެނާއި، ތަރިރުހަނދު ފަދަ ބާރުގަދަ ތަކެއްޗަށް އަޅުކަން ކޮށްފައިވާކަމަށް ބެލެވެއެވެ. އިންޑަސްވާދީގެ ސަބްކޮންޓިނެންޓަށް ޑްރެވީޑިއަނުން ހިޖުރަކޮށްފައިވަނީ އިރުމަތީ އެފްރިކާއިންކަމަށް ކާމިލް ވީ.ވެލެބިލް (1974) ބަޔާންކުރައްވައެވެ. އަދި ހަމައެހެންމެ ވެލެބިލް (1974) އާއި ޙަބީބާ ޙުސައިން ޙަބީބު (1996)، އާކިއޮލޮޖިކަލް މަސައްކަތްތަކުގެ ނަތީޖާތަކާާ ޙަވާލާދެއްވާ ބަޔާން ކުރައްވާގޮތުގައި އިންޑިޔާއަށް އާރިޔަނުން އައުމުގެ ކުރިން ވެސް އިންޑިޔާގައި ތަހުޒީބުވެފައިވާ ނަޞްލަކީ ޑްރެވީޑިއަން ނަސްލެވެ. މި ޑްރެވީޑިއަނުން ދިރިއުޅެފައިވަނީ އިންޑިޔާގެ އެކި ހިސާބު ހިސާބުގެ ފަރުބަދަތަކުގެ މަތީގައެވެ. (އަޙުމަދު, 2011)\nފަހުގެ ތަރީޚީ ހޯދުންތަކާއި ހަވާލާދެއްވާ ނަސީމާ މުޙައްމަދު (2004) ބަޔާންކުރައްވާ ގޮތުގައި ޖިއޮގްރަފީ ގޮތުން އިންޑިޔާ ކަނޑުގައި ދިވެހިރާއްޖެ އުފެދިފައި އޮންނަ މަޤާމުން، ކައިރީގައިވާ ޤައުމުތަކުން، ޚާއްޞަކޮށް އިންޑިޔާއިން، އެޒަމާނުގައި ރާއްޖެއަށް މީހުން އައިސްފައިވުމަކީ އެކަށީގެންވާ ކަމެއްކަމަށްވެއެވެ. އެހެންކަމުން، ދިވެހިރާއއްޖޭގެ އެންމެ ފުރަތަމަ ވަޒަންވެރިންގެ ތެރޭގައި އިންޑަސްވާދީގެ އަހުލުވެރިން ހިމެނޭނެކަމަށް އަލްމަރްޙޫމް އަޙްމަދު ޝަފީޤް (1997) އަދި ތޯހައިޑާލް (1899) އާއި ޙަވާލާދެއްވާ ނަސީމާ މުޙައްމަދު (1998) އިއްތިފާޤު ވެލައްވައެވެ. ސަބަބެއްކަމަށް ނަސީމާ މުޙައްމަދު (1998) ދެކަވަޑައިގަންނަވަނީ ދިވެހިންނާއި ޑްރެވީނިއަނުންނާއި ތަފާތު އެކި ގޮތްގޮތުން ބޮޑެތި ގުޅުންތަކެއް ވާތީއެވެ. މިގޮތުން ޑްރެވީޑިއަނުންނެކޭ އެއްފަދައިން އިހު ދިވެހީންގެ ކާނބަފައިންެގެ ފުށުންވެސް ކަނޑު ދަތުރުކުރުމުގެ ހުނަރުވެރިކަން ފެނެއެވެ. މިއީ ޑްރެވީޑިއަނުންގެ ކިބައިން ލިބިފައިވާ ހުނަރަކަށްވުން ވަރަށް ގާތެވެ. އަދި ހަމައެހެންމެ، ނަސީމާ މުޙައްމަދު (1998) ބަޔާންކުރައްވާފައިވާ ގޮތުގައި ރާއްޖެ އިސްލާމްވުމުގެ ކުރީގައި، ޤަދީމީ ދިވެހިން އާދަކާދައިގެ ތެރޭގައި ހިމެނޭ ކައިވެނި ކުރުމުގެ އުޥޫލުތަކަށް ބަލާއިރު އިންޑޑިޔާގެ ކެރެލާގެ އާދަކާދަތަކާއި އެއްގޮތެވެ. މީގެއިތުރުން ދިވެހިރާއްޖޭގެ ޤަދީމީ ބައެއް ރަށްރަށުގެ ނަންނަމަށް ބަލާއިރު ޑޑްރެވީޑިއަނުންގެ އާއިލާގެ ބަސްބަހުން ނަންތައް ނެގިފައިވާކަން އެކަމަނާ ބަޔާންކުރައްވައެވެ. އަދި ދިވެހިރާއްޖޭގެ އެކި ހިސާބުތަކުން ފެންނަންހުރި އާސާރީ ބުދު ކޯލުތައްް ފަދަ ތަންތަން ފެންނަން ހުރިކަމީ މިކަމަށް ބާރުދޭ ކަމެކެވެ. (އަޙުމަދު, 2011)\nރާއްޖޭގެ ވާހަކަ އައިސްވައިފާ އިހުގެ ލިޔުންތަކަށް ބަލާލާއިރު ދެކުނު އިންޑިއާގެ ސަންގަމް ޒަމާނުގައި (މީލާދީން 1-3 ވަނަ ގަރުނުގެ މެދުގައި) ކެރަލާއިން ރާއްޖައަށް މީހުން އައިކަން އެކަށީގެންވާކަން އެނގެން އެބަހުއްޓެވެ. ރާއްޖޭގެ ދިވެހިންނަށް އެނގިފައި އޮންނަނީ އެމީހުންގެ ރަށްތަކަށް ފުރަތަމަ އައީ ލަންކާ މީހުންކަމެވެ. އެގޮތުން މީލާދީން 8ވަނަ ގަރުނުން 10ވަނަ ގަރުނަށް، ލަންކާގެ ބައެއް ރަސްކަލުން ރާއްޖެއަށް އަރުވާލާފައިވާކަމަށް ވެއެވެ. އެމީހުންގެ ސަގާފަތާއި، ބަހާއި ދީން އެމީހުންވަނީ ރާއްޖެއަށް ގެނަސްފައެވެ. މިކަންތައްތައް އިތުރަށް ދިރާސާކޮށް ހޯދި ހޯދުތަކުގެ ތެރެއިން، މިކަމަށް ހެކިދޭ ބުޑިސްޓު އުސްތުނބުތަކާއި، ފައިސާފޮއްޗާއި، ލިޔުންތަކާއި އެކި ސާމާނު ފަދަ ތަކެތި ވަނީ ކޮނެ ނެގިފައެވެ. އަޅުގަނޑުމެން ދިވެހިރާއްޖޭގެ ދިވެހީންނަށް ކުރިން ނޭނގި އޮތްކަމަކީ، ދިވެހިންގެ ތެރޭގައި ތަމަޅައިންގެ އަސަރު އާބާދީގަޔާއި ސަގާފަތުގައި ވާކަމެވެ. މެދުގަރުނުތަކުގެ ލަންކާއިން މީހުން ރާއްޖޭގައި އެންމެގިނައިން ވަޒަންވެރިވެފައިވަނީ ރާއްޖޭގެ ދެކުނުގައެވެ. (މުޙައްމަދު ނ. , ރާއްޖޭގެ ފުރަތަމަ ވަޒަންވެރިން (އެއްވަނަ ބައި), 2013)\nމީގެ އިތުރުން ހިޖުރައިގެ އަހަރުތަކުގެ ތެރެއިން ދެ ހިޖްރައެއްގެ ހެކި ފެންނަން އެބަހުއްޓެވެ. އީސާގެފާނުގެ ދައުރުގައި، ދެކުނުއިރުމަތީ އޭޝިޔާ (ހާއްސަކޮށް އިންޑޮނޭޝިއާ)އިން މީހުން މެޑެގަސްކަރައަށް ދަތުރުކުރި ކަން އެނގެއެވެ. އެދަތުރުގެ މަގުމަތީގައި ބައެއް މީހުން ރާއްޖޭގައި ވަޒަންވެރިވިބާއޭ މީ އަޅުގަނޑުމެންނަށް ކުރެވިދާ ސުވާލެކެވެ. ފަހަރުގައި މިފަދަ ދިގު ދަތުރުތަކަށް ވިސްނާާލާއިރު ވަޒަންވެރި ހުރެދާާނެކަމަށް އަޅުގަނޑަށް ޤަބޫލު ކުރެވެއެވެ. މިގޮތުން ރާއްޖޭގައި ދެކުނުއިރުމަތީ އޭޝިޔާގެ ބައެއް ސިފަތައް ފެންނަން އެބަ ހުއްޓެވެ. މި ކަމަށް ހެކިދެނީ ދިވެހިރާއްޖޭގެ ދަނޑުވެރިން ހައްްދާާ އަލަ އާއި ދަނޑިއަލުވި ފަދަ ފަލަމަޑި އާއި ރާއްޖޭގެ ކަނޑުތަކުގައި ދިރިއުޅޭ ދެކުނުއިރުމަތީ އޭޝިޔާގެ ކުލަގަދަ މަހެވެ. އަދި ހަމައެހެންމެ އެމީހުންގެ އާދަކާދައެއް ކަމަށްވާ އަންހެނުންގެ އެނދުދަށަށް އަނގުރުލުމާއި ކުއްޖާ ވިހެއުމަށްފަހު، އަންހެން މީހާ ތާހިރުކުރުމުގެ ނިޔަތުގައި، އޭނާގެ އެނދުގެ ދަށުގައި އަލިފާން ނޫނީ އަނގުރު ގެ ކަންވާރެއް ބެހެއްޓުން ފަދަ ކަންކަން މިއީ ދެކުނުއިރުމަތީ އޭޝިއާއިން ދިވެހިންގެ ތެރޭގައި ފެތުރުނު އާދައެއްކަމަށް ބެލެވެއެވެ. (މުޙައްމަދު ނ. , ފަތްތޫރަ (306). , 2004)\nދެން އެންމެ ބޮޑަށް ހޯދިފައިވާ ތަރީޚީ ހޯދުންތަކުން އެނގޭގޮތުގައި ރާއްޖެއަށް އެންމެ ކުރީގައި އައި މީހުންގެ ތެރޭގައި ގުޖުރާތު މީހުން ހިމެނޭ ކަމަށް ބެލެވެއެވެ. އިންޑަސްވާދީގެ ހަޟާރަތުގެ ޒަމާނުގައި ގުޖުރާތު މީހުން ކަނޑުދަތުރު ފަށާފައިވާކަން އެއީ އަޅުގަނޑުމެންނަށް ހެކި ދައްކަނީ މި ކަނޑުވިޔަފާރީގެ ވަރަށް ގިނަ ހެކި ޖަޓަކާ އަދި ޕުރާނާ ފޮތްތަކުންނެވެ. އެހެންކަމުން، އީސާގެފާނުގެ 500 އަހަރު ކުރިން ގުޖުރާތު މީހުން ލަންކާގައި ވަޒަންވެރިވެފައި ވާކަމަށް ބެލެވެއެވެ. މިގޮތުން އޮޑިދޯނިފަހަރު ބަނުމުގެ ގޮތްތަކުން ގުޖުރާތު މީހުން އުތުރު އިންޑިއާއިން ގެނައި ސަގާފަތުގެ ހެކިތައް ފެންނަން އެބަ ހުއްޓެވެ. އަދި ހަމަ އެހެންމެ، މައުރަޔާއިންގެ ޒަމާނުގެ ލޯވަޅު ލީ ރިހި ފައިސާފޮތިވެސް ފެންނަން އެބަހުއްޓެވެ. ލަފާކުރެވޭގޮތުގައި، މީލާދީ ގަރުނުތަކުގައި ތަމަޅަ-މަލަޔާލީންގެ ކަނޑުދަތުރު ވަރުގަދަ ވުމުގެ ކުރިން، ގުޖުރާތު މީހުން ރާއްޖެއަށް ލެއްގީއެވެ. ނުވަތަ އަރުވާލެވުނީއެވެ. އަދި ލަންކާގައި މިފަދައިން ވަޒަންވެރިވި ގޮތަށް ރާއްޖޭގައިވެސް އެކި ކަންކޮޅުތަކުގެ މީހުން ވަޒަންވެރިވީއެވެ. (ޙާމިދު, 2009)\nމިފަދަ ކޮންމެ ތާރީޚީ ފަތްފުށަކީ، ކާބަފައިންގެ ދޫދޫމަތިން ކިއިގެންނާއި، އެބައިމީހުންގެ އަތްއަތްމަތިން ލިޔެވިގެން އައި އެއްޗެހި ކަމަށް ވެފައިވާތީ، ދިވެހިރާއްޖޭގައި އެންމެ ފުރަތަމަ ވަޒަންވެރިވި މީހުންނަކީ ކޮބައިކަމާއި އަދި އެބައިމީހުންގެ ދީނަކީ ކޮބައިކަމާމެދު ރާއްޖޭގެ ތާރީޚު ދިރާސާ ކުރައްވާފައިވާ ބޭފުޅުންގެ މެދުގައި ވަނީ ސުވާލު އުފެދިފައެވެ. މިގޮތުން، އަލް ޢައްލާމާ މުޙައްމަދު ޝިހާބުއްދީނު މީލާދީން 17 ވަނަ ޤަރުނުގައި ލިޔުއްވާފައިވާ މަޝްހޫރު ވާހަކައެއްގެ މައްޗަށް ބުރަވެ، ދިވެހިރާއްޖޭގައި އެންމެ ފުރަތަމަ ވަޒަންވެރިވި މީހުންނަކީ، އިންޑިޔާގެ [ކަލި ބަންގާ] އޭ ކިޔުނު ތަނަކުން އައިސްފައިވާ [ދޭވީސް] ނުވަތަ [ދީވީން]ނޭ ކިޔުނު ބައެއްކަމަށް، ނަސީމާ މުޙައްމަދު (2004) ހާމަކޮށްފައިވާއިރު، މުޙައްމަދު އިބްރާހިމް ލުތުފީ (1983) އަދި ރާއްޖޭގެ ތާރީޚު ދިރާސާ ކުރެއްވި ބޭރުގެ ޢިލްމުވެރިއެއް ކަމަށްވާ ތޯހައިޑާލް (1899) ދެކެލައްވާ ގޮތުގައި، ދިވެހިރާއްޖޭގައި ފުރަތަމަ ވަޒަންވެރިވީ [ރެނދިން]ގެ ނަމުގައި އުޅުނު އިރަށް އަޅުކަންކުރާ ބައެކެވެ. [ދީވީން] ރާއްޖެ އައިކަމަށް ބެލެވެނީ އަޝޯކާ ރަސްކަމުގެ 800-1000 އަހަރުގެ ކުރިންކަމަށާއި، އެމީހުން އަޅުކަން ކޮށްފައިވަނީ ބާރުހުރި ޤުދުރަތީ ތަކެތި ކަމަށްވާ ތަރިތަކާއި، އިރާއި، ހަނދު ފަދަ ތަކެއްޗަށްކަމަށް، ނަސީމާ މުޙައްމަދު (2004) ހާމަކުރައްވައެވެ. (މުޙައްމަދު ނ. , 1998)\nދިވެހީންގެ ނަޞްލު ދެނެގަތުމަށްޓަކައި ރާއްޖެއަށް އަންނަ އެކި ބޭބޭފުޅުންނާއި، ރާއްޖެއާމެދު ޝައުޤުވެރިކަން ހުންނަ ފަރާތްތަކުން ވަނީ އަޅުގަނޑުމެން ދިވެހިންނާ ގުޅިގެން ވަރަށް ތާރީޚީ ދިރާސާތަކެއް ވަރަށް ބޮޑަށް ކޮށްފައިވާކަން އެއީ އަޅުގަނޑުމެންނަށް ދެބަސް ވެވެން ނެތް ޙަޤީގަތެކެވެ. އެހެންނަމަވެސް މި ހޯދިފައިވާ ހޯދުންތަކަކީ މި ކުޑަ ކުޑަ ދިވެހިރާއްޖެއާ އަޅާ ބަލާއިރު ވަރަށް މަދު ހޯދުންތަކެކެވެ. މިގޮތުން ފާހަގަ ކޮށްލެވޭ އެފަދަ ދިރާސާއަކަށް ބަލާއިރު ދިވެހީންގެ އިސްކޮޅާއި، ހަށށިގަނޑުގެ ބައިތަކުން މިންތައް ނަގާ ތަޙްލީލުކޮށް ބެލިބެލުމުގައި ދިވެހީން ނަޞްލު އެންމެބޮޑަށް ބެހެނީ ކުރިންވެސް ބަޔާން ކުރައްވާފައިވާ އިންޑިޔާގެ ސަބްކޮންޓިނެޓާއި ސިލޯނުގެ އަހުވެރިންނާއި، ޢަރަބިކަރަ އާއި އެފުރިކާގެ އައްސޭރިފަށުގެ އަހުލުވެރިންނާއި، މަލަޔާގެ ރަށްތައް ( މެލޭޝިޔާ، އިންޑޮނޭޝިޔާ ) އާއި ހުޅަނގު މަލަޔާގެ ޕެނިންސިއުލާގެ އަހުލުވެރިންކަމަށް ސްޓެންލީ ގަރޑިނައަށް ޙަވާލާދެއްވާ ވީންފްރިޑް ޑަކްވަރތު (1912) ބަޔާންކުރައްވައެވެ. އިތުރު އެހެން ދިރާސާއަކަށް ބަލާއިރު ދިވެހީންގެ ލޭގައި ހިމެނޭ ޖެނެޓިކް ބައިތައް ތަޙްލީލުކޮށް ބެލިބެލުމުން، ޔަޤީންކުރެވުނު ގޮތުގައި ދިވެހީންގެ ލޭގެ އަސްލާއި އެންމެ ގާތްކުރާ މީހުންނަކީ މެދުއިރުމަތީގެ އަހުލުވެރިންނާއި، ބަންގާޅާއި، އިންޑިޔާ، އިންޑޑޮނޭޝިޔާ، އެފްރިކާ، އަދި ރަތްކަނޑުގެ އަހުލުވެރިންގެ އިތުރުން ގަލްފް ސަރަޙައްދުގެ އަހުލުވެރިންކަމަށް ފައަރޑޯސް އ.އ.ފ (1998) ބަޔާންކުރައްވައެވެ. މި ދިރާސާއަކީ ސޮސައިޓީ ފޯރ ހެލްތު އެޑިޔުކޭޝަން (ޝީ) ގެ ފަރާތުން (1997) ގައި ކުރެވިފައިވާ ދިރާސާއެކެވެ.\nދިވެހިރާއްޖޭގައި އެންމެ ފުރަތަމަ މީހުން ވަޒަންވެރިވީ ދުވަސްވަރެއް ކަނޑައެޅިގެން އެނގޭކަށް ނެތެވެ. ނަމަވެސް، ބޭރުގެ ލިޔުންތަކުންނާއި އަދި ތުންތުންމަތިން އައިސްފައިވާ ވާހަކަތަކުން، މިރާއްޖޭގައި މީހުން އުޅޭތާ 2500 އަހަރަށްވުރެ ގިނަދުވަސް ވެދާނެ ކަމަށް ލަފާކުރެވެއެވެ. ދިވެހިން ބޭނުންކުރާ ބަހާއި، ބިމުން ނެގިފައިވާ އާޘާރުތަކާއި އަދިއެކި ޒަމާނުގައި ލިޔެފައިވާ ލިޔުންތަކުން މިކަމަށް ހެކި ލިބޭކަމުގައިވެސް ހާމަކުރައްވާފައި ވެއެވެ. ޝައްކެއްނެތްގޮތުގައި، މިލާދީގެ ކުރީގެ ޤަރުނުތަކުގެ ތެރޭގައިވެސް ދިވެހިރާއްޖޭގައި މީހުން އުޅެފައިވާކަން އެނގެއެވެ. މިކަން އެނގެނީ ބޭރުގެ މަދު ލިޔުންތަކުންނާއި އަދި ބައެއް ފޯކްލޯރ، ނުވަތަ ތުންތުން މަތިން އައިސްފައިވާ ވާހަކަތަކުންނެވެ. ޢާންމުގޮތެއްގައި މިފަދަ ވާހަކަތައް ބިނާކުރެވިފައި ހުންނަނީ ކޮންމެވެސް ހާދިސާއެއްގެ މައްޗަށެވެ. ނަމަވެސް ކަށަވަރުކޮށް ބުނަން ނޭންގެނީ، މިފަދައިން ކިޔައިއުޅޭ ވާހަކަތައް ހުންނަނީ އެ ވާހަކަތައް ކިޔައިދިނުމުގައި ޚިޔާލީބައިތަކެއް އިތުރުކޮށްފައިވާތީ އެވެ. މިލާދީން 1980 ގެ އަހަރުތަކުގެ ތެރޭގައި ރާއްޖެއަށް ވަޑައިގެންނެވި ޕުރޮފެސަރ ތޯރ ހަޔަރޑާލް ލަފާކުރެއްވި ގޮތުގައި، އިންޑިޔާއާއި ޕާކިސްތާނު މިހާރު ހިމެނޭ ސަރަހައްދުގައި އިހަށް އޮތް އިންޑަސްވާދީގެ ރަށްވެހިކަން އުވިގެން ދިޔައިރު، ދިވެހިރާއްޖެއަށް އެހިސާބުން މީހުން އައިސްފައިވެދާނެއެވެ. މި ޚިޔާލުފުޅަށް ބާރު ލިބެނީ މިރާއްޖޭގައި އޮތް ފޯކްލޯރ އަކުންނެވެ. މި ވާހަކައިގައި ބުނާގޮތުން ދިވެހިރާއްޖެއަށް ފުރަތަމަ އައީ، އިންޑަސްވާދީގެ ކޯރެއްކަމަށްވާ ސަރަސްވަތީގެ ކޯރުގެ އައްސޭރިގައި އޮތް “ކާލީބަންގަން” ނަމަކަށް ކިޔުނު ރަށެއްގެ މީހުންނެވެ. އިންޑަސްވާދީގެ ރަށްވެހިކަން އުވިގެންދިޔައީ މީލާދީ 1400 އަހަރުކުރިންނެވެ. އެ ސަރަހައްދުގައި އުޅުނު މީހުން އެދުވަސްވަރު އެކި ހިސާބުތަކަށް ހިޖުރަކޮށްފައިވާކަން އެނގެއެވެ. އިންޑަސްވާދީގެ އެ ސަރަހައްދަކީ ދިވެހިރާއްޖެއާ ދުރުހިސާބެއް ނޫނެވެ. މިހާރުގެ ގުޖުރާތަކީ އެ ސަރަހައްދުގެ ދެކުނުގައި ހިމެނޭ ރަށެކެވެ. މިހެންކަމުން އަޅުގަނޑުމެންނަށް އެނގެނީ އެބައިމީހުންނަކީ ކަނޑުމަތީ ދަތުރުފަތުރުކޮށް އެކި ޤައުމުތަކާއި ވިޔަފާރިކޮށް އުޅުނު ބައެއް ކަމެވެ. ލޯތާލް އޮތް ހިސާބާ ދިވެހިރާއްޖެއަކާ މާ ދުރެއް ނޫނެވެ.\nދެން ދިވހިރާއްޖޭގައި ފެތުރިފައިވާ ފޯކްލޯރ އެއްގައި ބުނާގޮތުގައި، ދިވެހިރާއްޖޭގައި އެންމެ ފުރަތަމަ ވަޒަންވެރިވީ “ދީވީން” ގެ ނަމުން ނިސްބަތްވީ ބަޔަކަށެވެ. މީލާދީން4ވަނަ ޤަރުނުގައިވެސް، އިޓަލީގެ ރޯމްގައި ލިޔުމެއްގައި، ދިވެހީންނަށް “ދިވީން” މިފަދައިން ލިޔެފައި އޮއްވައި އަޅުގަނޑުމެންނަށް ފެނިފައިވެއެވެ. ދީވީން ފުރަތަމަ ވަޒަންވެރިވީ ފުރަތަމަ ހައްދުންމަތީގައި ކަމަށާއި، ފަހުން ރާއްޖޭގެ އެހެން ރަށްރަށަށް ދިޔަކަމަށް ބުނެވެއެވެ. ދީވިން އައުމުގެ ދުވަސްތަކެއް ފަހުން ދެންއައީ “ރެދިން” ކިޔުނު ބަޔެކެވެ. މިއީވެސް އިންޑިޔާއިން އައި ބަޔެއް ކަމަށްބުނެވެ އެވެ. މިއީވެސް އިންޑިޔާއިން އައި ބައެއްކަމަށް ބުނެވެއެވެ. ދިވެހިންގެ ފޯކްލޯރގައި މިބައިމީހުންގެ ވާހަކަތައް ކިޔުމުގެ ތެރޭގައި މިބައިމީހުން ބޮޑެތި އިމާރާތްތައް ހަދައި އުޅުނު ކަމަށާއި، ކަނޑުމަތީގައި ވަރަށް ބާރަށް ދަތުރުކޮށް އުޅުނު ކަމަށް ކިޔައިއުޅުނެވެ. މިބައިމީހުންގެ ނަމަކީ އަސްލަކީ “ރެދީ” ކަމަށް ލަފާކުރެވިފައިވެ އެވެ. ރެދިންއައުމުގެ ފަހުން “ކުންބީން” ކިޔުނު ޤަބީލާއެއްގެ މީހުންވެސް ރާއްޖެއަށް އައި ކަމަށް ބުނެވުނެވެ. މީގެ ފަހުން ސަރަންދީބުން (ސުރީލަންކާއިން) ވެސް މީހުން އައިސް ހުވަދުއަތޮޅުގައި ވަޒަންވެރިވި ކަމަށްވެއެވެ. އަދި ރާއްޖޭގެ އުތުރުބައެއް އަތޮޅުތަކުގައި އިންޑިޔާއިން ހިޖުރަކުރި ބަޔަކު ވަޒަންވެރިވެފައި ވާކަމަށްވެސް ބުނެވެއެވެ. މީލާދީގެ ފަސްސަތޭކަ އަހަރުކުރީން “އާރިޔާ” (އާރިޔަނުން) ގެ ބަޔަކު ރާއްޖެއަށް އައިކަމަށް ވާހަކައިގައި ބުނެފައިވެއެވެ. މިދުވަސްވަރު ރާއްޖެއަށާއި ސުރީލަންކާއަށް އާރިޔަން ދަރިކޮޅުގެ ނަސްލުގެ ދަރިކަލަކާއި އޭނަގެ އަރިހުގައި ދަތުރުކުރި ބައެއް އައިކަމަށް ސުރީލަންކާގެ ގަދީމީ ލިޔުމެއްގައިވެސް ލިޔެވިފައިވެއެވެ.\nޢައްބާސް އިބްރާހިމް (1998) ގައި ހާމަކުރައްވާފައިވާ ގޮތުގައި ރާއްޖޭގައި މީގެ ގާތްގަނޑަކަށް އެއްހާސް އަހަރަށްވުރެ މާކުރިންވެސް މީހުން އާބާދުވެ އުޅެމުން އައިސްފައިވާކަން، ރާއްޖެއަށް ދަތުރުކޮށްފައިވާ ބޭރުގެ ބައެއް ސައްޔާޙުންގެ ލިޔުންތަކުން ފެންނަން އެބަހުއްޓެވެ.\nމިގޮތުން ލަންކާއިން (އޮޅުދޫކަރައިން) މިރާއްޖެއަށް މީހުން އައިސްފައިވުމަކީ، ޖޯގްރަފީގެ ގޮތުން މިތަން ކައިރީގައި އޮތުމުގެ ސަބަބުން ހިނގާފައިވާނެ ކަމެއްކަމުގައި ނަސީމާ މުޙައްމަދު (2002) ހާމަކުރައްވާފައި ވެއެވެ. މީގެއިތުރުން ބޭރުގެ ބައެއް ލިޔުންތެރިންވެސް މިކަމާއި މެދު ކޮންމެވެސް ވަރަކަށް ނަމަވެސް ވިސްނުންފުޅު ހިންގަވާފައި ވެއެވެ. އަދި ހަމައެހެންމެ ކްލެރެންސް މެލޮނީ (1980) ގައި “ޕީޕަލް އޮފް ދަ މޯލްޑިވް އައިލެންޑް” މިފޮތުގައި ރާއްޖޭގައި މީހުން ވަޒަންވެރިވިކަމަށް ތިން ގޮތެއް ހާމަކުރައްވާފައި ވެއެވެ. އެއީ ދަތުރު ކުރަމުންދަނިކޮށް ބަރިއަކަށް ހުރި ރަށްތަކެއް ފެނުމުން އެތާގައި މަޑުކުރި މީހުންނެވެ. ދެން ގުޖުރާތުގެ ނަވެއް ފަރަށްއެރުމުން، އެބައިމީހުން ރާއްޖެގެ އުތުރުގެ ރަށްތަކުގައި ވަޒަންވެރިވީއެވެ. ދެން ވިޖެއާއި އޭނާގެ ބައިވެރިން އޮޅުދޫކަރައަށް ކުރި ދަތުރުގައި އޭގެތެރެއިން ނަވެއްގައި ތިބި މީހުން ވަޒަންވެރިވީއެވެ. (ނާޞިޙާ, 2012)\nކަން މިހެން ހުރިނަމަވެސް ޤަބޫލުކުރަންޖެހޭ ހަޤީގަތަކީ ދިވެހިރާއްޖޭގައި އެންމެ ފުރަތަމަ ވަޒަންވެރިވެފައިވަނީ ކޮންބައެއްކަން ކަށްވަރުކަމާއެކު ހޯދިފައި ނެތްކަމެވެ. އެހެންނަމަވެސް ތާރީޙީ ނަޒަރިއްޔާތުތަކާއި ތަފާތު އެކި ބޭފުޅުން ދިވެހިރާއްޖޭގެ ތާރީޙާމެދު ކޮށްފައިވާ ދިރާސާތަކުން ދިވެހީންގެ ނަޞްލު ދެނެގަތުމަކީ އުނދަގޫ ކަމެއްނޫނެވެ.\nޙާމިދު, ޝ. (2009). ދިވެހިބަހުގެ އަސްލާާއި މެދު. ފަންވަތް.\nނަސީމް, އ. (2011). ދިވެހިރާއްޖޭގައި ފުރަތަމަ ވަޒަންވެރިވީ ކޮންބައެއް؟. . މާލެ: ސަން.އެމްވީ.\nނާޞިޙާ, ޢ. (2012). ދިވެހިބަސް އުފެދިގެން އައގޮތާއި ދިވެހިބަސް ދިރުވާ އާލާކުރުމުގައި މުޛްތަމަޢުގެ ދައުރު. ޖަމާޢަތުގެ ޙަބަރު.\nއަޙުމަދު, ފ. (2011). ދިވެހިރާއްޖޭގެ ޤަދީމީ ވަޒަންވެރިންގެ ތެރެއިން ޑްރެވީޑިއަނުންނާއި އާރިޔަނުން. ޖަމާއަތުގެ ޙަބަރު ނަންބަރު 393.\nމުޙައްމަދު, ނ. (1998). ދިވެހިންގެ އަސްލު. ދިވެހިބަހާއި ތާރީޙަށް ޙިދުމަތްކުރާ ޤައުމީ މަރުކަޒު.\nމުޙައްމަދު, ނ. (2004). ފަތްތޫރަ (306). . މާލެ: ދިވެހިބަހާއި، ތާރީޚަށް ޚިދުމަތްކުރާ ޤައުމީ މަރުކަޒު.\nމުޙައްމަދު, ނ. (2013). ރާއްޖޭގެ ފުރަތަމަ ވަޒަންވެރިން (އެއްވަނަ ބައި). ހަވީރު.\nމުޙައްމަދު, ނ. (2013). ރާއްޖޭގެ ފުރަތަމަ ވަޒަންވެރިން (ދެވަނަ ބައި). ހަވީރު.\nStandard | Posted in Assignments, History\t|0comments\nFollow Aishath Ludhna on WordPress.com


Association thakuge nuruhun Youth ministry ah, Thaureef Olympic Commitee ah\nއެސޯސިއޭޝަންތަކުގެ ނުރުހުން ޔޫތު މިނިސްޓަރީއަށް، ތައުރީފް އޮލިމްޕިކް ކޮމިޓީ އަށް\nމިނިސްޓަރު ޒުހޫރު މިނިސްޓަރީގެ ބައެއް އިސްވެރިންނާއެކު: މިނިސްޓަރީގެ މަސައްކަތްތަކާމެދު އެސޯސިއޭޝަންތަކުން ވަނީ ޝަކުވާކޮށްފައި.\nކުޅިވަރާ ބެހޭ މިނިސްޓަރީ އަށްވުރެ ބޮޑަށް ކުޅިވަރު އެސޯސިއޭޝަންތަކުން އޮލިމްޕިކް ކޮމިޓީގެ މަސައްކަތަށް ތައުރީފްކޮށްފި އެވެ.\nއެސޯސިއޭޝަންތަކުން މި ގޮތަށް ވާހަކަ ދެއްކީ ކުޅިވަރާ ބެހޭ މިނިސްޓަރު އަހުމަދު ޒުހޫރު އިއްޔެ މެންދުރުފަހު ކުޅިވަރު އެސޯސިއޭޝަންތަކާ ބައްދަލުކުރެއްވުމަށް ބޭއްވި ބައްދަލުވުމުގަ އެވެ. މިއީ މި އަހަރުގެ މޭ މަހުގެ 20 ވަނަ ދުވަހު މަގާމާ ހަވާލުވި ފަހުން މިނިސްޓަރު ޒުހޫރު ހުރިހާ އެސޯސިއޭޝަންތަކާއެކު ރަސްމީކޮށް ބައްދަލުކުރެއްވި ފުރަތަމަ ފަހަރެވެ.\nފުޓްބޯޅަ އާއި ވޮލީބޯޅަ އަދި ބާސްކެޓްބޯޅަ އާއި އެތުލެޓިކްސްގެ އިތުރުން ބެޑްމިންޓަނާއި ކްރިކެޓް، ސްވިމިން އާއި ޓެނިސް، އަދި ޓޭބަލް ޓެނިސް އާއި ޕޫލްބިލިއާޑާއި ޝޫޓިން، ޗެސް، ބޮޑީބިލްޑިން، ހޭންޑްބޯޅަ، ނެޓްބޯޅަ އަދި ކެރަމް އެސޯސިއޭޝަނުން ބައިވެރިވި ބައްދަލުވުމުގައި މިނިސްޓްރީ ހިތްހެޔޮކޮށްފައިވަނީ ވޮލީ އެސޯސިއޭޝަނުން އެކަންޏެވެ.\nއެހެން އެސޯސިއޭޝަންތަކުން ފާހަގަ ކުރީ މިނިސްޓްރީ އާއި އެސޯސިއޭޝަންތަކާ އޮންނަ ގުޅުން ހީނަރުވެފައިވާ ވާހަކަ އެވެ. މި ގޮތުން މިނިސްޓްރީ އަށް ބައެއް އެސޯސިއޭޝަންތަކުން ފޮނުވާ ސިޓީތަކަށް ޖަވާބު ނުދިނުމާއި ޖެއްސުން ކުރުމުގެ ގޮތުން މިނިސްޓަރީގެ ބައެއް އިސްވެރިން (އެބޭފުޅުންނަށް އިޝާރާތްކޮށް) މަސައްކަތް ކުރައްވާ ކަމަށް އެސޯސިއޭޝަންތަކުން ފާހަގަކުރި އެވެ. އަދި މިނިސްޓްރީ އަށް ފޮނުވާ ސިޓީ އެތަނުގެ ވެރިންނަށް ނުފެނިގެން އެތައް ފަހަރަކު ތަކުރާތުކޮށް އަލުން ފޮނުވަންޖެހޭ ކަމަށާއި މިއީ ވަރަށް ބޮޑަށް ކަންބޮޑުވާންޖެހޭ އަދި ސީރިއަސްކޮށް ބަލައި ފިޔަވަޅު އަޅަންޖެހިފައިވާ ބޮޑު މައްސަލައެއް ކަމަށް ވެސް އެސޯސިއޭޝަންތަކުން ފާހަގަކުރި އެވެ.\nމި ގޮތުން އެސޯސިއޭޝަންތަކުން ބުނީ އިންޑިއަން އޯޝަން އައިލެންޑް ގޭމްސްގައި ރާއްޖެ އަށް އަށް މެޑަލް ލިބުނީ އޮލިމްޕިކް ކޮމިޓީގެ ވަރަށް ބުރަ މަސައްކަތުން ކަމަށެވެ. އަދި އެއިދާރާއިން ކުޅުންތެރިންގެ ކުރިއެރުމަށް ހޯދައިދޭ ސްކޮލާޝިޕްތަކާއި ތަމްރީނު ދަތުރުތަކުގައި ގޮސްއުޅޭއިރު މިނިސްޓަރީގެ ފަރާތުން ކޮށްދޭންޖެހޭ ކަންތައްތައް ކޮށްދީފައިނުވާތީ އާއި މިނިސްޓަރީގެ ނިންމަންޖެހޭ ކަންކަން ގަސްތުގައި ލަސްކޮށްލުމުގެ ސަބަބުން ގިނަ ދަތިތަކާ ކުރިމަތިލާންޖެހޭ ކަމަށެވެ.\nޔޫތު މިނިސްޓަރު ޒުހޫރު (މ) ނިއުގެ ކެޕްޓަން އަޑޭ އަށް ޗެކް ހަވާލުކޮށްދެއްވާއިރު ޝަވީދު (ވ)ގައި. ޝަވީދު ވަނީ މިނިސްޓްރީ އަށް ފާޑުވިދާޅުވެފައި.\nބެޑްމިންޓަން އެސޯސިއޭޝަނުގެ ފަރާތުން ރައީސް މޫސާ ނާޝިދު ވިދާޅުވީ މިނިސްޓަރީ އަށް ފޮނުވާ ގިނަ ސިޓީގެ ޖަވާބު ނުލިބޭ ކަމަށެވެ. އަދި މިނިސްޓްރީން ދޭންޖެހޭ އެންޑޯސްމަންޓް ސިޓީއެއް ނުލިބިގެން ބެޑްމިންޓަނަށް ވަރަށް ބޮޑެތި ގެއްލުންތަކެއް ވެފައިވާ ކަމަށެވެ.\nރާއްޖޭގެ ނެޓްބޯޅަ ޓީމުގައި 14 ކުޅުންތެރިން ތިބި ނަމަވެސް ސަރުކާރުން މުސާރަދެނީ ކޮންމެ ކުޅިވަރެއްގައި 12 ކުޅުންތެރިންނަށެވެ. އެކަމަކު 12 ކުޅުންތެރިންނަށް ދޭ މުސާރަ 14 ކުޅުންތެރިންނަށް ބަހާލުމަށް ކުޅުންތެރިން އެއްބަސްވުމުން އެކަން އެގޮތަށް ހަމަޖައްސައިދޭން އެދުމުން މިނިސްޓްރީން އެތައް ބަހަނާއެއް ދެއްކިކަން ފާހަގަކޮށްފައިވެ އެވެ.\nފުޓްބޯޅަ އެސޯސިއޭޝަނުން ބުނީ އެއިދާރާގެ އިންތިހާބާ ހަމައަށް މިނިސްޓްރީން އެއްބާރުލުން ލިބުނު ކަމަށާއި އިންތިހާބު ބާއްވަން ޖެހުމުން މިނިސްޓްރީން ކަންކަމުގައި ފެއަށް ޖެހުނު ކަމަށެވެ. ނޯމަލައިޒޭޝަން ކޮމިޓީގެ ޗެއަމަން މުހައްމަދު ޝަވީދު ވިދާޅުވީ އެކަން ގޮތަށް މިނިސްޓްރީން ކޮށްފައިވަނީ އެފްއޭއެމަށް އައުމަށް ބޭނުންވާ ބަޔަކު މިނިސްޓްރީގެ އިސްމަގާމުތަކުގައި ތިއްބެވުމުން ކަމަށެވެ.\nސްވިމިން އެސޯސިއޭޝަނުން ވެސް ވަނީ ކުޅުންތެރިން ފަތާފެންގަނޑެއް ނެތި އެތައް އަހަރެއްވެފައިވާކަން ފާހަގަކޮށްފަ އެވެ. އެތްލެޓިކްސް އާއި ބާސްކެޓުން ވެސް ވަނީ ކުޅިވަރު ކުޅުންތެރިންނަށް ޕްރެކްޓިސް ކުރާނެ އެކަށީހެންވާ މާހައުލެއް ނެތްކަން ފާހަގަކޮށްފަ އެވެ. މީގެ އިތުރުން އެސޯސިއޭޝަންތަކަށް ބަޖެޓާއި ސްޓާފުންގެ ދަތިކަން ދިމާވެފައިވާކަން ވެސް ފާހަގަކުރި އެވެ.\nނަމަވެސް މި ވާހަކަތަކަށް މިނިސްޓަރާއި މިނިސްޓްރީން އިސްބޭފުޅުން ދެކޮޅު ހައްދަވަ އެވެ. މިނިސްޓްރީން ބުނީ އެސޯސިއޭޝަންތަކަށް ޖަވާބުދެނީ ހަމަޖެހިފައި އޮންނަ އުސޫލުން ކަމަށާއި އެއްވެސް ޒާތީ ކަމެއް ނުގެންގުޅޭ ކަމަށެވެ.


ހުމަށް ފަރުވާކުރުމަށް ކުރެވިދާނެ ރުޤްޔާ | މައިތިރި\nޑައުންލޯޑް ކުރުމުގައި މައްސަލަ ދިމާވާނަމަ މިތަނަށް ކްލިކް ކުރައްވާ\nބަލިތައް ޚަލްޤު ކުރައްވާ އެބަލި އިންސާނުންނަށް ޖައްސަވައި، އަދި އެބަލީގެ ފަރުވާ ލައްވައި ބަލި ފަސޭހަ ކުރައްވާ ފަރާތަކީ މާތް ﷲ ސުބުޙާނަހޫވަތަޢާލާއެވެ. އެއްވެސް ބައްޔެއް ފަރުވާއާއި އެކުގައި މެނުވީ އެއިލާހު ބާވައިނުލައްވައެވެ. އެކަން މާތް ނަބިއްޔާ ޞައްލަﷲ ޢަލައިހި ވަސައްލަމަގެ ޞަރީޙަ ބަސްފުޅުތަކުން ސާބިތުވެއެވެ.\nމާތްﷲ ރުއްސުންލެއްވި އަބޫހުރައިރާގެ ކިބައިން ރިވާވެގެން ވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (مَا أَنْزَلَ اللَّهُ مِنْ دَاءٍ إِلَّا أَنْزَلَ لَهُ شِفَاءً) ( صحيح البخاري (5678)) މާނައަކީ: “އެބައްޔަކަށް ބޭހެއް ނުލައްވާ އެއްވެސް ބައްޔެއް މާތް ﷲ ނުލައްވައެވެ.”\nމާތްﷲ ރުއްސުންލެއްވި ޢަބްދުﷲ ބިން ޖާބިރުގެ ކިބައިން ރިވާވެގެންވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. لِكُلِّ دَاءٍ دَوَاءٌ فَإِذَا أُصِيْبَ دَوَاءُ الدَّاءِ بَرِأَ بِإِذْنِ اللَّهِ عَزَّ وَجَلَّ (صحيح مسلم (2204)) މާނައަކީ: “ކޮންމެ ބައްޔަކާއި އެކު ބޭހެއް ވެއެވެ. ބައްޔާއި ގުޅޭ ބޭސް ބޭނުން ކުރެވިއްޖެނަމަ ﷲގެ އިޛްނަފުޅާއިއެކު ބަލިން ސަލާމަތްވާނެއެވެ.”\nއަދި ހަމަ އެފަދައިން ކީރިތި ޤުރުއާނަކީ މާތް ﷲ ބާވައިލެއްވި މުޢުޖިޒާތެކެވެ. އެޤުރުއާނުގައި ﷲ ހުރިހާ ކަހަލަ ބައްޔަކަށްމެ ޝިފާ ލެއްވިއެވެ.\nމާތް ﷲ ވަޙީކުރެއްވިއެވެ. ” وَنُنَزِّلُ مِنَ الْقُرْآنِ مَا هُوَ شِفَاءٌ وَرَحْمَةٌ لِّلْمُؤْمِنِينَ ۙ ” (الإسراء: ٨٢) މާނައީ” އަދި ތިމަންއިލާހު ޤުރުއާނުން މުއުމިނުންނަށް ރަޙްމަތާއި ޝިފާކަމުގައިވާ ތަކެތި ބާވައިލައްވަމެވެ.”\nމިބަހުގެ މާނައަކީ އެއްވެސް ޙާލެއްގައި މިޒަމާނުގެ ހޯދުންތަކާއި ބޭސްފަރުވާތައް ކުރުން އެއީ ބޭކާރު ކަންތައްތައް ކަމުގައި ކަނޑައެޅުމެއް ނޫނެވެ. އަދި ކިއެއްތަ މާތް ނަބިއްޔާ ވަނީ އެކި ޒާތުގެ އެކި ބޭސްތަކާއި ފަރުވާތައް ބަޔާންކޮށްދެއްވާފައެވެ.\nމުއުމިނު އަޅާގެ ހިޔަށް ހަމަޖެހުމާއި، އެހިތާއި ހަށިގަނޑުގެ ބަލިތަކަށް ޤުރުއާނުގައި ޝިފާ ވެއެވެ. ވީއިރު ކޮންމެ ބައްޔަކަށްމެ އެއިން ފަރުވާ ލިބިގަތުމަކީ އެންމެ ހެޔޮވެގެންވާ ގޮތްކަމުގައި މުއުމިނުން އީމާންވާނެއެވެ. އަދި އެބައްޔަކަށް ބޭނުންވާ ބޭސްފަރުވާ ކުރުމަކީވެސް ދީނުގައި އަންގަވާފައިވާ ކަމެކެވެ.\nރުޤްޔާ ކުރެވެނީ ހަމައެކަނި ސިހުރާއި އެސްފީނާ ފަދަ ރޫޙާނީ ބަލިތަކަށް އެކަންޏެއް ނޫނެވެ. ބޮލުގެ ރިހުންތަކާއި، ކެންސަރާއި އަދި އެހެން ކޮންމެ ޖިސްމާނީ ބައްޔަކަށްވެސް، މުނާސަބު އާޔަތްތަކާއި ދުޢާތަކުން ރުޤްޔާކުރެވިދާނެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.\n(لَا بَأْسَ بِالرُّقَى مَا لَمْ يَكُنْ فِيهِ شِرْكٌ).(صحيح مسلم (5732))\nމާނައަކީ: “އެރުޤްޔާއެއްގައި ޝިރްކު އެކުލެވިގެން ނުވާ ކޮންމެ ރުޤްޔާއެއް ކުރުމަކުން މައްސަލައެއް ނެތެވެ.”\nހުން އައުމުން އެކަމަށް ފަރުވާ ކުރުމަށްޓަކައި ބަލިމީހާ މިރުޤްޔާ ގިނައިން ކިޔެވުމުގެ އިތުރުން ބޯފެނަށް ކިޔަވައިގެން ބޯށެވެ. އަދި މިރުޤްޔާ ކިޔަވާފައިވާ ފެން ހަށިގަނޑުގައި އިރުއިރުކޮޅުން އުނގުޅާލާށެވެ. މާތް ﷲ އިރާދަކުރެއްވިއްޔާ ހުން މަޑުވެ ރަނގަޅުވާނެއެވެ. ރޫޙާނީ ބަލިތަކުގެ ސަބަބުންނާއި، އާދައިގެ ހުންތަކާއި، ވައިރަލް ހުންތަކަށްވެސް ރަނގަޅުވުން އެދި މިރުޤްޔާ ކުރެވިދާނެއެވެ.\nނޯޓް: މިރުޤްޔާ ކުރުމުން އަންނަ ބަދަލުތައް ދެނެގަނެ ނަތީޖާ އަޅުގަނޑުމެނާ މިލިޔުމުގެ ކޮމެންޓްގެ ގޮތުގައި ޙިއްސާކުރެއްވުން އެދެމެވެ.\n1. ހުމަށް ފަރުވާ ކުރުމަށް ކުރެވިދާނެ ރުޤްޔާ\nޑައުންލޯޑް 1.65MB 6630 ފަހަރު ޑައުންލޯޑުކުރެވިފައި


ހަތް މަހަށް ފަހު ޙަރަމްފުޅުގައި ނަމާދު ކުރުމަށް ހުޅުވާލައިފި.\nއ-ވޮއިސް 18 އޮކްޓޯބަރ 2020\nމާތްވެގެންވާ މައްކާގެ ހަރަމް ފުޅުގައި ނަމާދު ކުރުން ހަތް މަހަށް ފަހު ސައުދީ އަރަބިއްޔާގައި ދިރިއުޅޭ ފަރާތްތަކަށް ނަމާދު ކުރުމަށް ހުޅުވާލައިފި ކަމަށް ސައުދީ ސަރުކާރުން ހާމަކޮށްފި އެވެ.\nމާތްވެގެންވާ ހަރަމްފުޅު އާއްމުންނަށް ބަންދު ކޮށްފައިވަނީ މީގެ ހަތްމަސް ކުރިން ކޮވިޑް-19 އިން ރައްކާތެރިވުމަށް ސައޫދީ ސަރުކާރުން އެޅި ފިޔަވަޅެއްގެ ގޮތުންނެވެ.\nކޮވިޑް-19 ފެތުރުން ކޮންޓްރޯލް ކުރުމަށް ސައުދީ ސަރުކާރުން އަޅާފައިވާ ފިޔަވަޅުތަކަށް ލުއިދޭން މިހާރުވަނީ ފަށާފައެވެ. އެގޮތުން މިމަހުގެ ކުރީކޮޅު އުމްރާގެ އަޅުކަމަށް ސައުދީ އަރަބިއްޔާގައި އުޅޭ ފަރާތްތަކަށް މައްކާއާއި މަދީނާ ވަނީ ހުޅުވާފައެވެ.\nއުމްރާގެ އަޅުކަން އަދާކުރުމުގެ ހުއްދަދިން ފަހުން ފާއިތުވެދިޔަ 13 ދުވަހުގެ ތެރޭގައި 75 ހާހަށްވުރެ ގިނަ މީހުން ވަނީ އުމްރާގެ އަޅުކަން ފުރިހަމަކޮށްފައެވެ. އުމްރާގެ ދެވަނަ ފިޔަވަހީގައި މައްކާއިން ބޭރުގައި ދިރިއުޅޭ ސައުދީ ރައްޔިތުންނަށް ޙަރަމްފުޅު ހުޅުވާލީ ރަބީއުލްމަހުގެ 1 ވަނަދުވަހާއި ދިމާކޮށް މިއަދުއެވެ.\nދުނިޔޭގެ އެކި ކަންކޮޅުތަކުން އުމްރާއަށް އަންނަ ރައްޔިތުންނަށް ޙަރަމްފުޅު ހުޅުވާލާނީ އަންނަ މަހުގެ އެއްވަނަ ދުވަހުއެވެ. މި ފިޔަވަހީގައި ހުއްދަ ދޭން ނިންމާފައިވަނީ 20 ހާސް މީހުންނަށެވެ. ޙަރަމްފުޅަށް ދުވާލަކު ވަދެވޭނީ 60 ހާސް މީހުންނަށެވެ.\nއަރުޝީފަށް ނެގީ 18/10/2020 22:53\nއެންމެފަހުން އަޕްޑޭޓްކުރީ 18/10/2020 22:53\nމިއަދު2ގަޑިއިރު ކުރިން


SunOnline: ''Kandu ibilees'' ge promo lava anna hafthaa release kuranee!\n"ކަނޑު އިބިލީސް"ގެ ޕްރޮމޯ ލަަވަ އަންނަ ހަފްތާގައި ރިލީޒްކުރަނީ!\nމުޙައްމަދު މުސްޠަފާ 09 Nov 2018, 10:07\nކުޑަ ކުދިންނަށް ހާއްސަކޮށްގެން ހަދާފައިވާ "ކަނޑު އިބިލީސް"ގެ ޕްރޮމޯޝަނަލް ލަވަ އަންނަ ހަފްތާގެ ތެރޭގައި ރިލީޒްކުރާނެ ކަމަށް ފިލްމުގެ ޓީމުން ބުނެފިއެވެ.\nއެ ލަވައަކީ މަޝްހޫރު ބޮޑުބެރު ޓީމު ބިދަބިން ގްރޫޕުގެ ފަރާތުން ގެނެސްދޭ ލަވަ އެކެވެ. "އިބިލީހުގެ ވަސްވާސް" ލަވައަށް ކިޔާއިރު އެ ލަވައިން ފިލްމުގައި ވާ ވަރަށް ގިނަ ކަންތައް ދައްކުވައިދޭނެއެވެ.\n"ކަނޑު އިބިލީސް" އަކީ މަޝްހޫރު އެކްޓަރު މަޝްހޫރު އެކްޓަރު އިސްމާއިލް ރަޝީދު (ކޮޕީ އިއްސެ)، މުހައްމަދު ރިއްފަތު އަދި އަހުމަދު ޒިޔާ ޕްރޮޑިއުސްކޮށްފައިވާ ފިލްމެކެވެ.\n"ސަން" އާ ވާހަކަ ދައްކަމުން ކޮޕީ އިއްސެ ބުނީ އެ ލަވަ އަކީ ވަރަށް ހާއްސަ ލަވަ އަކަށް ވާނެ ކަމަށާއި ބިދަބިން ގްރޫޕަށް ތައުރީފު ހައްގު ކަމަށެވެ. އަދި އަންނަ ހަފްތާ އެ ލަވަ ޗެނަލް ތަކުން ދައްކަން ފަށާނެ ކަމަށާއި އެއާއެކު ފިލްމު ރިލީޒް ކުރާ ތާރީހް އިއުލާން ކުރާނެ ކަމަށެވެ.\n"ޔަގީނުން ވެސް މި މަހު ފަހުކޮޅު ސިނަމާތަކަށް އަންނާނެ، ސީދާ ޑޭޓް އިއުލާން ވާނެ އެ ލަވަ އާންމުކޮށްފަ،" އިއްސެ ބުންޏެވެ.\n"ކަނޑު އިބިލީސް" ގެ ޕްރޮމޯ ލަވައިން ފެންނާނެ ޒިޔާގެ ދަރިފުޅު ޒޭން....\n"އިބިލީހުގެ ވަސްވާސް" ކިޔާފައިވަނީ އެ ގްރޫޕްގެ އަޑުގެ ވެރިޔެއް ކަމަށްވާ މުހައްމަދު ރީހާން އެވެ. ޒިޔާ ޕްރޮޑަކްޝަންގެ ދަށުން ގެންނަ އެ ލަވައިގެ ކެމެރާ ކޮށްފައިވަނީ އަޝްފާހުއެވެ. އަދި ހުރިހާ ޑްރޯން މަންޒަރުތަކެއް ނަގާފައިވަނީ މަނިކް އާރޓް އިންނެވެ. ވިލިމާލޭގައި ޝޫޓް ކޮށްފައިވާ އެ ލަވައިގެ އެންމެ ހާއްސަ ކަމަކަށް ވާނީ ޒިޔާގެ ދެ އަހަރުގެ ދަރިފުޅު ޒޭން ޒިޔާ އެ ލަވައިގައި ފެންނާނެ ކަމެވެ. ޒޭން ފެންނާނީ ޒިޔާ "ކަނޑު އިބިލީސް" ގައި ފެންނާނެ ކޮސްޓިއުމްގައެވެ.\nލަވަ އާ ބެހޭގޮތުން ބިދަބިންގެ މެނޭޖަރު މުހައްމަދު އާސިމް(އާއްކޮ) ބުނީ، އެ ލަވައަކީ ވަރަށް ބުރަ މަސައްކަތެއް ކަމަށެވެ. އަދި "ކަނޑު އިބީލީސް" ގެ ޓީމުން އެ ގްރޫޕަށް މިކަހަލަ ފުރުސަތުތައް ދޭތީ އާއްކޮ ވަނީ އެ ފިލްމުގެ ޓީމަށް ޝުކުރު އަދާކޮށްފައެވެ.\n"ކަނޑު އިބިލީސް"ގެ ހުރިހާ މަންޒަރުތަކެއް ނަގާފައިވަނީ ހދ. ކުޅުދުއްފުށީގައެވެ. އެ ފިލްމުން ކުޅުދުއްފުށީގެ ގިނަ ބަޔަކު ފެންނާނެއެވެ. އަދި އެރަށުގެ 100 އަށް ވުރެ ގިނަ ކުޑަ ކުދިން އެ ފިލްމުން ފެނިގެންދާނެއެވެ.\nއެންމެ ފުރަތަމަ ފިލްމު ރިލީޒް ކުރުމަށް ވެސް ހަމަޖެހިފައިވަނީ އެރަށުގައެވެ. އެއަށްފަހު އަތޮޅުތަކުގައި ފިލްމު ދެއްކުމަށްފަހު އައިސް މާލޭގެ ސިނަމާ ތަކުގައި ފިލްމު ދައްކާގޮތަށް ހަމަޖެހިފައިވާ ކަމަށް "ކަނޑު އިބިލީސް" ގެ ޓީމުން މައުލޫމާތު ދެއެވެ.


Felivaru ithurah tharaggee kuran5hectare ge bin hikkanee\n08:56pm | Monday, 21 September 2020\nފެލިވަރު އިތުރަަށް ތަރައްގީ ކުރަން ފަސް ހެކްޓަރުގެ ބިން ހިއްކަނީ\nފެބްރުއަރީ 13, 2020\nޅ. ފެލިވަރު ފިޝަރީޒް ކޮމްޕްލެކްސް ބޮޑުކުރުމަށް ފެލިވަރުގެ ބިން ހިއްކަން އީއައިއޭ ހަދަން ބަޔަކު ހޯދަން އިއުލާންކޮށްފި އެވެ.\nފެލިވަރުން ހިއްކުމަށް ހަމަޖެހިފައި ވަނީ، އެ ރަށުގެ އިރުމަތީފަރާތުން ރަށާއި ގުޅުވައިގެން ފަސް ހެކްޓަރުގެ ބިމެވެ. މި މަސައްކަތް ކޮށްދިނުމަށް ޝައުޤުވެރިވާ ފަރާތްތަކުން މި މަހުގެ 18 ވަނަ ދުވަހުގެ ކުރިން މިފްކޯގައި ރަޖިސްޓްރީ ކުރަންޖެހެ އެވެ. ރަޖިސްޓްރީ ނުކުރާ ފަރާތްތަކަށް ބީލަމުގައި ބައިވެރިވުމުގެ ފުރުސަތު ނުދެ އެވެ.\nމިފްކޯގެ ދަށުން ހިންގާ ގއ. ކޫއްޑޫގައި ހުރި މަސް ކާރުހާނާގެ ކެޕޭސިޓީ 6000 ޓަނަށް އަދި ފެލިވަރުގެ ކެޕޭސިޓީ 4000 ޓަނަށް އިތުރުކުރުމަށް މި އަހަރުގެ ތެރޭގައި އިންވެސްޓް ކުރެވޭނެ ކަމަށް ރައީސް އިބްރާހިމް މުހައްމަދު ސޯލިހް މިދިޔަ ހަފްތާގައި އިއްވެވި ރިޔާސީ ބަޔާނުގައި ވަނީ ވިދާޅުވެފަ އެވެ.\nމިފްކޯގެ ދަށުން ހިންގާ ކޫއްޑޫ އަދި ކަނޑުއޮށްގިރީގެ ކެޕޭސިޓީ އިތުރުކޮށް ވަސީލަތްތައް އިތުރުކުރުމަށް، މި އަހަރުގެ ބަޖެޓުގައި 50.6 މިލިއަން ރުފިޔާ ވަނީ ކަނޑައަޅާފަ އެވެ.\nފެލިވަރުގައި މަސް ގަނޑުކުރާ ސްޓޯރޭޖްގެ ކެޕޭސިޓީ އަކީ 750 ޓަނު މަހެވެ. އެ ތަނުގައި ހުންނަނީ 250 ޓަނު ރައްކާ ކުރެވޭ ތިން ސްޓޯރޭޖެވެ. އެ ތަނުން އެއް ސްޓޯރޭޖްގައި މައްސަލަ ޖެހި މިހާރު މަސް ގަނޑުކުރާ ސްޓޯރޭޖްގެ މިންވަރު 600 ޓަނަށް ދަށްވެފައި ވުމެވެ. ދުވާލެއްގެ މައްޗަށް އެ ތަނުގައި ގަނޑުނުކޮށް، ފިނިކޮށްފައި މަސް ބެހެއްޓޭ ޖާގަ އަކީ 15 ޓަނެވެ.\nމަސްވެރިކަން ރަނގަޅު ދުވަސްވަރު މަސްވެރިން ބާނާ މަސް ނުކިރޭތީ އެކަމުގެ ޝަކުވާ މަސްވެރިން އަބަދު ވެސް ކުރެ އެވެ. މި ކަމަށް ދާއިމީ ހައްލެެެއް ލިބެން އޮތީ އެ ތަން އިތުރަށް ތަރައްގީކޮށްގެން ކަމަށް މިފްކޯ އިން ވަނީ ބުނެފަ އެވެ.\nމިފްކޯގެ ސީއީއޯ އަކަށް އިސްމާއިލް ފައުޒީ ހަމަޖައްސައިފި\nފެބްރުއަރީ 21, 2019\nމަހުގެ އަގަށް ބަދަލު ނުގެންނާތީ 100 މިލިއަން ރުފިޔާ ގެއްލުންވޭ: މިފްކޯ\nމާރޗް 17, 2019\nދުނިޔޭގެ އެންމެ ބޮޑު ސީ ފުޑް ފެއާގައި މިފްކޯ އިން ބައިވެރިވެއްޖެ\nމޭ 7, 2019\nތިން ދުވަސް ތެރޭ 8،000 މަސްދަޅު ކޭސް ވިކިއްޖެ: މިފްކޯ\nމޭ 8, 2019\nމިފްކޯ އިން ފަރުމަސް ބާގާ އާއި ޓޫނާ މީޓް ބޯލްސް ތައާރަފްކޮށްފި\nޑިއުޓީ ނުނަގާ ޑީސަލް ޕްރޮގްރާމްގައި މިފްކޯ އާއި ހޮރައިޒަން ބައިވެރިވެއްޖެ\nޖުލައި 11, 2019\nދެ އަހަރަށްފަހު ފްލައި ޑުބާއީގެ ދަތުރުތައް ރާއްޖެ އަށް އަލުން ފަށަނީ\n1.5 ކިލޯއަށް ވުރެ ބަރު މަސް ކިލޯއެއް 13ރ. އަށް، އެ އަށް ވުރެ ދަށް 5.15ރ. އަށް\nއާ ސީއީއޯ އާއެކު އެމްއޭސީއެލްގެ އޮނިގަނޑަށް ބޮޑެތި ބަދަލުތަކެއް\nމެރިއޮޓްގެ ހަތަރު ރިސޯޓެއް އަންނަމަހު 1 ގައި ހުޅުވަނީ\nއޮގަސްޓް މަހު ރާއްޖެ އައި ފަތުރުވެރިން 69 ޕަސެންޓަށް އިތުރުވެއްޖެ\nސެޕްޓެމްބަރ 19, 2020\nޖޫންމަހު ގްރީން ޓެކްސްގެ ގޮތުގައި ލިބުނު މިންވަރު 93 ޕަސެންޓް ދަށަށް


SunOnline: Fujaira ge hamalaa thakakee bodu reyvun gndeh kamah thuhumathu kohfi\nފުޖައިރާގެ ޙަމަލާތަކަކީ ބޮޑު ރޭވުން ގަނޑެއް ކަމަށް އީރާނުން ތުހުމަތުކޮށްފި\nމުހައްމަދު ޖަވާދު ޔޫސުފު 13 May 2019, 21:54\nގަލްުފުގެ ސަރަހައްދުގައި ތެޔޮ ޓޭންކަރެއް\nއަބޫދަބީ ( މޭ 13) : ޔުނައިޓެޑް އަރަބި އެމިރޭޓްސް (ޔޫއޭއީ)ގެ ފުޖައިރާ ކަނޑުގެ ބަނދަނރުގެ ބޭރުން ދަތުކުރި ކާގޯ ބޯޓުތަކަށް ރޭ ދިން ޙަމަލާތަކަކީ ބޮޑު ރޭވުމަކަށް ވެދާނެ ކަމަށާ އެކަން ތަހްގީގް ކުރަން ޖެހޭ ކަމަށް އީރާނުން ބުނެފި އެވެ.\nއީރާނުގެ ޚާރިޖިއްޔާ އިން ބުނީ އެއީ ސަރަަހައްދުގައި އޮތް ނާޒުކު ހާލަތުން ފައިދާ ނެގުމަށް ޓަކައި ބޭރުގެ ފަރާތަކުން ރޭވި ރޭވުމެއްކަމަށް ވުން ގާތްކަމުގަ އެވެ. އީރާނުގެ މީޑިއާ އިން ވަނީ ޔޫއޭއީގެ ފުޖައިރާ ބަނދަރު ކައިރީގައި ދިން ހަމަލާތަކަކީ ގަލްފުގައި ހަނގުރާމައިގެ ހުޅު ރޯކުރުމަށާއި އީރާނަށް ހަމަލާދިނުމަށް އެމެރިކާއަށް މަގުފަހިކޮށްދިނުގެ މަގްސަދުގައި ތިން ވަނަ ފަރާތަކުން ދިން ހަމަލާއެއް ކަމަށް ތުހުމަތުކޮށްފަ އެވެ.\nޔޫއޭއީ އިން ވަނީ އެއީ ގެއްލުން ދިނުމުގެ ގަސްދުގައި ކޮންމެވެސް ފަރާތަކުން ދިން ޙަމަލާތަކެއް ކަމަށް ސިފަކޮށްފަ އެވެ. ޔޫއޭއީގެ ޚާރިޖިއްޔާ އިން ބުނީ ބޮމުގެ ހަމަލާތަކެއް ކަމަށް ބެލެވޭ ހަމަލާތައް ދިނީ އެގައުމުގެ ކަނޑުގެ ސަރަހައްދާ ވަރަށް ގާތުން ފުޖައިރާ ބަނދަރާ ދިމާއަށް ދަތުރުކުރި އާގު ބޯޓުތަކަށް ކަމަށާ އެހަމަލާތަކުގައި ހަތަރު ބޯޓަކަށް ގެއްލުން ލިބިފައިވާ ކަމުގަ އެވެ.\nސައޫދީ ތެލާބެހޭ ވަޒީރު ޚާލިދް އަލް ފާލިހް ވިދާޅުވީ ފުޖައިރާ ކައިރިން ދިން ޙަމަލާތަކެއްގައި ސައޫދީ ތެޔޮ ޓޭންކަރުގެ ދެ ޓޭންކަރަށް ގެއްލުންތަކެއް ލިބުނު ކަމަށާއި ނަމަވެސް ތެޔޮ ލީކުވެފައި ނުޥާ ކަމުގަ އެވެ. އެ ޙަހަމަލާތަކުގައި އެއްވެސް މީހަކަށް ގެއްލުމެއް ނުލިބޭ ކަމަށާއި ދަތުރުނުކުރެވޭފަ ދަ ގެއްލުމެއް އާގުބޯޓަކަށް ވެސް އަދި ތެޔޮ ޓޭންކަރަކަށް ވެސް ނުލިބޭ ކަމަށް ފުޖައިރާގެ މަސްއޫލުވެރިން ވިދާޅުވި އެވެ. އެ ޙަމަލާތަކަކީ ބޮމުގެ ހަމަލާތަކެއްކަން ނޫނީ ބަނޑީގެ ޙަމަލާތަކެއްކަން ވެސް ސާފުވެފައި ނުވާއިރު ފުޖައިރާގެ ބަނދަނރު ސަރަހައްދުގައި ވެސް އެއްޗެއް ގޮވިކަމަށް ބައެއް ރިޕޯޓްތައް ބުނެ އެވެ.\nމިޙަލާތައް ރޭގެ ވަގުތެއްގައި ދީފައިޥާއިރު މިކަމާބެހޭ އިތުރު ތަފްސީލް ޔޫއޭއީން ދީފައެއް ނުވެއެވެ. މި ހަމަލާތައް ދީފައި މިވަނީ އީރާނުން އެމެރިކާއާއި އެމެރިކާގެ ބައިވެރިންގެ މަސްލަހަތުތަކަށް ހަމަލާތަކެއް ދޭން އުޅޭކަމަށްބުނެ އެމެރިކާއިން ޖާސޫސީ ރިޕޯޓްތަކެއް ނެރުމުމަށްފަހު އީރާނަށް ބިރު ދެއްކުމަށްޓަކައި ގަލްފުގެ ސަރަހައްދުގައި އެމެރިކާ އިން ހަނގުރާމައިގެ ބެރު ޖަހަން ފަށާފައިވާ ދަނޑިވަޅެއްގައެވެ.\nއެމެރިކާގެ މަސްއޫލުވެރިންވަނީ އީރާނަށް ހަރުކަށި އިންޒާރުތައްދީ ގަލްފުގެ ސަރަހައްދަށް ހަނގުރާމައިގެ މަނަވަރުތަކާއި ކަނޑުގެ ސިފައިންގެ ފްލީޓަކާއެކު ބީ ފިފްޓީ ޓޫގެ ބޮންއަޅާ ބޯޓުތައްވެސް ފޮނުވާފައެވެ. އަދި އީރާނުން ދީފާނެ މިސައިލް ހަމަލާތައް މަތަކުރުމަށް ކަމަށްބުނެ އެމެރިކާވަނީ ގަލްފާއި މެދުއިރުމަތީގައި ޕެޓްރިއޮޓް މަރުކާގެ މިސައިލް އައްޑަނައިގެ ނިޒާމުތައްވެސް ރުކުރުވާލާނެ ކަމަށް ބުނެފައެވެ.\nޔޫއޭއީ އާއި ސައޫދީ އާއި އިސްރާއީލަކީ އީރާނާދެކޮޅަށް އެމެރިކާ ކުރިމަތިކުރާ ހުރިހާ ފިއްތުންތަކާއި ދަތިކުރުމުގެ ފިޔަވަޅުތަކުގެ ފަހަތުގައި ތިބޭކަމަށް ތުހުމަތު ކުރެވޭ ތިން ގައުމެވެ. އެތިން ގައުމަކީ އެމެރިކާއަށްވުރެ ވެސް އީރާނާމެދު ދުޝްމަންކަން ގެންގުޅޭ އަދި އީރާނަށް އެމެރިކާ ޙަމަލާ ދޭނެކަމުގެ އުންމީދު ފާޅުކުރާ ތިންގައުމެވެ.\nއެމެރިކާއާ ވިއްސަކަށް ހާސް ކިލޯމީޓަރު ދުރުގައިޥާ ގަލްފުގެ ސަރަހައްދަށް ހަނގުރާމައިގެ ގުރާބުތައް ފޮނުވައި އީރާނަށް ބިރުދައްކަމުން ގެންދިޔުމަކީ ސިޔާސީ މަގްސަދުތައް ހާސިލް ކުރުމަށް ޓަކައި އެމެރިކާ ވަރަށް ގިނައިން ކުރަމުންގެންދާ ކަމެކެވެ. އެމެރިކާ އީރާނަށް ތުހުމަތު ކުރަނީ ސަރަހައްދަށް ނުފޫޒު ފޯރުވަން މަސައްކަތްކުރުމާއި މިސައިލް ޓެކްނޮލޮޖީ އާއި ނިއުކްލިޔާ ޓެކްނޮލޮޖީ ތަރައްގީ ކޮށް ހަތިޔާރު އުފައްދަން މަސައްކަތްކުރާ ކަމުގެ ތުހުމަތެވެ.\nހަތިޔާރު އުފެއްދުމާއި ގައުމުތަކާއި ސަރަހައްދުތަކަށް ބާރާއި ނުފޫޒު ފޯރުވުމަކީ އީރާނަށްވުރެ ބޮޑަށް އެމެރިކާ ކުރަމުން ގެންދާ ކަންކަމެވެ. އެމެރިކާގެ އިތުރުން އެމެރިކާގެ ބައިވެރިންކަމަށްވާ ސައޫދީ، ޔޫއޭއީ އަދި އިސްރާއީލަކީ ވެސް އެސަރަހައްދަށް ބާރާއި ނުފޫޒު ފޯރުވަން މަސައްކަތްކުރާ ގައުމުތަކެވެ. އިސްރާއީލުން ފަލަސްތީނަށާއި ސޫރިޔާ އަދި ލުބްނާނަށް ހަމަލާދޭއިރު ސައޫދީއާއި ޔޫއޭއީ ގެންދަނީ އެމެރިކާގެ އެހީތެރިކަމާ އެކު ޔަމަންގައި ހަނގުރާމަ ކުރަމުންނެވެ. އަދި ތުރުކީއަށް ނުރައްކާކުރާ ސޫރިޔާގެ ކުރުދީ ޖަމާއަތްތަކަށް އެހީތެރިވާ ކަމުގެ ތުހުމަތު ކުރެވެނީ ވެސް ސައޫދީއާއި ޔޫއޭއީ އާއި އިސްރާއީލުގެ މައްޗަށެވެ. (ނޫސްއެޖެންސީތައް)\nމުޒާހަރާތައް ކުރިއަށްދާއިރު ވައިޓް ހައުސް އަނދިރިކޮށްލައިފި


MACL in 265 muvazzafehge agu vazankoh award dheefi\nއެމްއޭސީއެލްއިން 265 މުވައްޒަފުންގެ އަގުވަޒަންކޮށް އެވޯޑް ދީފި\nއެމްއޭސީއެލްގެ މުވައްޒަފުންނަށް އެވޯޓް ދިނުމުގެ ރަސްމިއްޔާތުގެ ތެރެއިން --- ފޮޓޯ: އެމްއޭސީއެލް\nއެމްއޭސީއެލްއިން އެ ކުންފުންޏަށް ގިނަ ދުވަސްވަންދެން މަސައްކަތް ކޮށްދީފައިވާ 265 މުވައްޒަފެއްގެ އަގުވަޒަންކޮށް ހާއްސަ އެވޯޑެއް ދީފި އެވެ.\nހުޅުލެ އައިލެންޑް ހޮޓެލްގައި ބޭއްވި ރަސްމިއްޔާތެއްގައި އެމްއޭސީއެލް އިން ވަނީ ކުންފުނީގައި 20 އަހަރާއި 25 އަހަރާއި 30 އަހަރާއި 35 އަހަރާއި އަދި 40 އަހަރު ހޭދަކުރި މުވައްޒަފުންނަށް އެވޯޑް ދީފައިވެ އެވެ. އެ ކުންފުނިން ވަނީ 240 މުވައްޒަފުންނަށް ލޯންގް ސާވިސް އެވޯޑް ވެސް ދީފަ އެވެ. ފަންސަވީސް މުވައްޒަފަކަށް ރިޓަޔަމަންޓް އެވޯޑް ވެސް ދީފައިވެ އެވެ.\nމިރަސްމިއްޔާތުގައި ވާހަކަފުޅު ދައްކަވަމުން އެމްއޭސީއެލްގެ ސީއީއޯ ގޯޑަން އެންޑްރޫ ސްޓުވާޓް ވިދާޅުވީ މުވައްޒަފުން ކޮށްދީފައިވަނީ އަގުނުކުރެވޭނެ ފަދަ މަސައްކަތްތަކެއް ކަމަށެވެ. އަދި އެކަމަށް ޝުކުރު އަދާކުރާ ކަމަށެވެ.\n"ކުންފުނީގައި މިހާރު މަސައްކަތްކުރާ މުވައްޒަފުން، އެ ވޯޑް ލިބުނު މުވައްޒަފުން ނަމޫނާއަކަށް ބަލަން ޖެހޭ. އޭވިއޭޝަން ދާއިރާގެ މަސައްކަތްތަކީ، މަސައްކަތުގެ މާހައުލުގެ ގޮތުން ބުރަ އަދި އެހާމެ ގޮންޖެހުންތައް ގިނަ ދާއިރާއެއް." ސީއީއޯ އެންޑްރޫ ވިދާޅުވި އެވެ.\nމީގެ އިތުރުން ސީއީއޯ ގޯޑަން ވިދާޅުވީ އޭވިއޭޝަން ދާއިރާއިން ކުރިއަށް ދިއުމަށް ތިން ކަމެއް ކުރުން މުހިންމު ކަމަށެވެ. އެއީ ކަސްޓަމަރުންނާއި އެކުވެރި މާހައުލެއް ބިނާކުރުމާއި މަސައްކަތަށް ބޭނުންވާ ތަމްރީނާއި ތަޖުރިބާ އަދި އެންމެ އެދެވޭ ނަތީޖާ ނެރުމުގެ ގާބިލުކަން އަަށަގެންނެވުން ކަމަށެވެ.\nއެމްއޭސީއެލްގައި އިހްލާސްތެރިކަމާ އެކު މަސައްކަތް ކުރާ ގިނަ މުވައްޒަފުންތަކެއް މަސައްކަތް ކުރަމުންދާ ކަމަށާއި ކުރިއަށް އޮތް ތަނުގައި މުވައްޒަފުންނަށް އިތުރު ތަމްރީނުތައް ހޯދައިދޭން މަސައްކަތް ކުރައްވާ ކަމަށް ވެސް ސީއީއޯ ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓް އެމްއޭސީއެލް އައިލެންޑް އޭވިއޭޝަން + މޯޑިވްސް ސިވިލް އޭވިއޭޝަން އޮތޯރިޓީ


Hulhumale Athirimathee Huri Cafe Thah Nagan Sarukaarun Ninmaifi - Vaguthu\nހުޅުމާލޭ އަތިރިމަތީގައި ހުރި ކެފޭތައް ނަގަން ސަރުކާރުން ނިންމައިފި\n7 މަސް ކުރިން ( ޑިސެމްބަރު 24, 2018 )\nހުޅުމާލޭ އަތިރިމަތީގައި ހުރި ކެފޭތައް މީގެ އެއްމަސް ދުވަސް ފަހުން ނަގަން ސަރުކާރުން ނިންމައިފިއެވެ.\nއިކޮނަމިކް މިނިސްޓަރ ފައްޔާޒް އިސްމާއިލް މިއަދު ކުރެއްވި ޓްވީޓެއްގައި ވިދާޅުވީ ހުޅުމާލޭ ބީޗްގައި ހިންގާ ކެފޭތަކުގެ މައްސަލަ ބެލުމުން އެތަންތަން ހިންގަނީ އެޗްޑީސީގެ ހުއްދައެއް ނެތިގެން ސާފުވެފައިވާ ކަމަށެވެ.\n"31 ޖަނަވަރީ 2019 ގެ ކުރިން ސަރަހައްދު އާންމު ރައްޔިތުންނަށް ފުރިހަމަ ގޮތުގައި ބޭނުން ކުރެވޭނެ ގޮތައް އިންތިޒާމް ކުރުމަށް އެޗްޑީސީއަށް އިކޮނަމިކް މިނިސްޓްރީ އިން މިއަދު އިލްތިމާސްކޮށްފި." މިނިސްޓަރ ވިދާޅުވިއެވެ.\nHulhumale’ beachga hingaa cafe thakuge Mahsala belumahfahu ethanthan hinganee HDC ge huhdhaeh nethikan vanee saafuvefa.31 Jan 2019 ge kurin sarahahdhu aanmu raiyithunnah furihamagothuga beynunkureveynegothah inthizaamukurumah HDC ah @EconDevMv in miadhu ilthimaaskohfi\n— Fayyaz Ismail (@faya_i) December 24, 2018\nހުއްދަ ނެތް ވިޔަފާރިއެއް ކުރަން އަދިވެސް މަހަކަށް ވުރެ ގިނަ ދުވަހުގެ މުހުލަތެއް ދެއްވީ ކީއްވެ ކަމެއް މިނިސްޓަރު ވިދާޅެއް ނުވެއެވެ.\nހުޅުމާލޭ އަތިރިމަތި ކޮފީ މޭޒުތަކުން ފުރާލުމުން އާންމުން ގެންދަނީ ވަރަށް ބޮޑަށް ޝަކުވާ ކުރަމުންނެވެ.\nކުރިން ހުޅުމާލޭ ބީޗް ކައިރީގައި ހިންގާ ރެސްޓޯރެންޓްތައް އަތިރިމަތީގައި އަތުރާފައެއް ނުހުރެއެވެ. ނަމަވެސް ސިނަމާލެ ބުރިޖު ހުޅުވިފަހުން ހުޅުމާލޭ ކެފޭތަކަށް އޮންނަ ޑިމާންޑް އިތުރުވުމުން މިހާރު ގާތްގަނޑަކަށް ހުރިހާ ކެފޭއަކުން ވެސް އަތިރިމަތީގައި މޭޒުތައް އަތުރާފައި ހުރެއެވެ.\nމިކަމާއި ގުޅިގެން މިހާތަނަށް އެޗްޑީސީ އިން އެއްވެސް އެއްޗެއް ވިދާޅުވެފައެއް ނުވެއެވެ.\nއިންޑިއާ އާއި ރާއްޖޭގެ ވިޔަފާރިވެރިންގެ ބައްދަލުވުމެއް ރާއްޖޭގައި ފަށައިފި\nޑިސެމްބަރު 24, 2018 10:31\nބަރާބަރު ނިންމުމެއް. މިހާރުވެސް ލަސްވެއްޖެ ކަމެއްތީ. އަދި އެންވަޔަރަމެންޓް މިނިްޓްރީއިން މިތަނުގެ ހޭޅިކޮށާލި މއްސަލަވެސް ބަލަންވާނެ. މުޅި ބީޗް ކޮންޓްރޯލްކުރަނީ ބޮންދު ބޯއީސް. މުޅި ބީޗްގެ ހެދިކާ ވަޅުޖެހިފައި.\nޑިސެމްބަރު 24, 2018 10:38\nއެތަނަށް ކުލި ނަގާފަ ދީ\nޑިސެމްބަރު 24, 2018 10:39\nއަހަރެމެން ގުދާރު ބިންދައިގެން ބޮޑު ކޮމްޕައުންޑް އިންޓްރެސްޓް ލޯނުދައްކަމުން ބޯގޮއްވަމުން ދަރިންގެ މުސްތަޤްބަލަށް އުއްމީދު ކުރަމުންދާއިރު ހުޅުމާލޭން ފެންނަނީ އޭގެ ދިމާ އިދިކޮޅު އަތިރިމަތި އެއްކޮށް ގޮނޑިޖަހާ ފުރާފަ ދުން އަރުވާ ވަރުން ހީވަނީ އުވަވަޅެއްހެން ބަސްމަގު ހުތުރު ،ކަންކަން މަތީގަ ގާޑިޔާ ވިޔަފާރި މަގު ހުރަސްކޮށް ފެން ހޮޅި ، ކޭބަލް ވެއިޓަރުން ތަބައްހިފައިގެން ހުރަސްކޮށްލަކޮށްލަ އެއްވެސް ހިތްހަމަ ޖެހުމެއް ނެތް އަމާން ކަމެއްނެތް ތުއްތު ތުއްތު ދަރިފުޅު ގޮވައިގެން އަތިރިމަތީ ހިނގާލެވޭކަށް ނެތް މިކަން ހުއްޓުވަން އެބަޖެހޭ\nޑިސެމްބަރު 24, 2018 10:42\nއާން އަމިއްލަ ކަރުގަ ދަންމަޅި ޖަހައިގެން ފުންމާލުމުގެ ރަތްސިގުނަލެއް ތިދިނީ ތިވަރުގެކަމެއް ކޮށްލުމުގެ ކުރިން އެތަންތަނުގެ ވެރިންނާ ވާހަކަދައްކާ ވިސްނައިދީފަ ދެންކުރިނަމަ ރީތިވެފަ އަނިޔާއަކަށް ނުވީސް ނަމަވެސް މިހާރުތިއުޅެނީ ތިމާމެންގެ އެކްޓިވެސްޓުންނަށް އެތަންތަން ހިބަކިށްދީފަ އެހެންމީހުންގެ ކަރަށްފައިންއަރާ ފިއްތަން ވީމާ ދެންކޮން ހެޔޮވެރިކަމެއް އަނިޔާވެރިކަމެއް ދެންކުރެވޭނީ ހެހެހެހޭ\nއެޗްޑީސީން ކަޓުނަގައިގެން ހިންގާ ވިޔަފާރިތަކެއްތީ\nޑިސެމްބަރު 24, 2018 10:51\nފުލެޓުތަކުގެ ބެލްކައްޏާ ދިމާވާ ގޮތަށް ނުވަތަ ކުޑަދޮރާ ދިމާވާ ގޮތަށް މޭޒުތައް ބަހައްޓައިގެން ހެދިކާ ވިއްކަމުން ދާތީ ވަރަށް އުނދަގޫވޭ. ކުދިންނަށް ބެލްކަންޏަށް ކުޅެން ނުކުމެވޭ ގޮތެއް ނޯވޭ. ކޮޓަރީގައި ވާހަކަދެއްކޭ ކަން ނޯވޭ. ފުލެޓުތަކުގައި ދިރިއުޅެނީ ސަރުކާރަށް ކުލި ދައްކައިގެން.\nޑިސެމްބަރު 24, 2018 10:53\nހުޅުމާލެ ބީޗްތަކުގަ ހިންގާ ކެފޭތައް އެކަނިތޯ މިނިސްޓަރަށް ފެނުނީ. މައި އެއްމަގުގަ ހުރި ފިހާރަތަކުގެ (ހުޅުމާލެ ހޮސްޕިޓަލް ކައިރީ ހުންނަ ލޯކަލް މާރކޭޓު ކުރިމައްޗައް ވާގޮތަށް ހުންނަ ފިހާރަތަކާ ސައި ހޮޓާތައް) މުދާތައް ޕޭމަންޓުގައި ބަހައްޓައިގެން ވިޔަފާރިކުރާތީ އާއްމުންނަށް މާ އުނދަގޫވޭ. މުދާ އެކަންޏެއް ނޫން، އެއްފަިހާރައިގެ އިތުރު ކައުންޓަރެއްވެސް ފިހާރަ ބޭރު ޕޭމަންޓގައި ބަހައްޓައި އެފިހާރައިގެ ބަޔެއްގެ ގޮތުގައި ޕޭމަންޓު ބޭނުންކުރާ މައްސަލަ މީ ބޮޑު މައްސަލައެއް. އެއްޗެކޭ ބުނީމާ ބުނީ އެޗްޑީސީއިން ހުއްދަ ލިބިގެންނޭ. މިކަން އިކޮނޮމިކް މިނިސްޓްރީ އިން ބައްލަވާ ދެއްވާ.\nޑިސެމްބަރު 24, 2018 10:55\nޔާމީން ވެރިކަމުގައޭ ކެންޕެއިންއަށް ބައިއަޅަންވެގެން އެޗްޑީސީ ވެރިންހިންގައިގެން އުޅޭ ބޮޑުޖަރީމާއެއްތީ\nޑިސެމްބަރު 24, 2018 10:57\nސަރުކާރެއް އޮތުމުގެ ބޭނުމަކީ، ހަރުދަނާ ހަމަތަކެއްގެ މައްޗަށް ކަންތައްތައް ރާވައި ހިންގުމެވެ. ހިތުހުރިހައި ގޮތަކަށް އުޅުމުގެ ފުރުޞަތު ބަންދުކުރުމެވެ.\nޑިސެމްބަރު 24, 2018 12:40\nޑިސެމްބަރު 24, 2018 11:00\nސާބަހޭ. ކުޑަކުދިން ބޭނުން ގޮތަކަށް ދުވެހަދަން ތިތަން އަވަހަށް ނަގާ. ގޯތިނަގައިގެން ޕަބްލިކް ތަންތަން ފޭރިގަނެގެން ތިބެވިގެން ނުވާނެ.\nޑިސެމްބަރު 24, 2018 11:04\nވަރަށް ރަގަޅު ނިންމުމެއް. ބީޗް ފްރަންޓް ބިންތައް ވިއްކީ ދިރިއުޅެން ބޭނުން ކުރާ ބިމުގެ ގޮތުގައި ބީޗް ފްރަންޓްގައި އޮތް ހުސްޖާގައަކީ ވިޔަފާރި ބޭނުން މަށް އޮތްތަނެއް ނޫން. ހަމައެފަދައިން ޕާކެއްގެ ގޮތުގައި އޮންނާނެ ކަމަށް ބުނިތަނެއްގައި ޑޯމް ރެސްޓޯރަންޓް ހަދާފައި އެހުރީ. އެއީ ވެސް ގޯހެއް. މިސްރެޕްރެޒެންޓް ކޮށްގެން ތަންތަން ވިއްކުމަކީ ކުށެއް. ބަދަލު ހޯދުމަށް ނުވަތަ އިސްތިހާރުކުރި ގޮތަށް ބަދަލު ކުރުމަށް ބީޗް ފްރަންޓުން ބިން ގަތް ފަރާތްތަކަށް ދައުވާ ކުރެވެންޖެހޭނެ.\nޑިސެމްބަރު 24, 2018 11:07\nޑިސެމްބަރު 24, 2018 11:14\nޑިސެމްބަރު 24, 2018 11:15\nސާބަހޭ. ތީ ދެކެން ބޭނުންވާ ގޮތަކީ\nމާލޭން ހިތްހަމަ ޖައްސާލާ އުފާކޮއްލަން ތި އަތިރިމަތި ވަރށްބޭނުން. ހާދަ ރަގަޅޭ. ނަގާ އުކާލާ . ލައްކަދުވަހު ބޭނުން ގޮތަކަށް އުލޭވެއޖެ ދޯ\nޑިސެމްބަރު 24, 2018 11:51\nއަތިރިމަތީގައި އޯޕަން އެއާރ ކެފޭތައް ވެސް ހުންނަންވާނެ ، މުޅިބީޗް އެއީ އަބަދު މީހުންތިބޭ ތަނެއްވެސް ނޫން . ބީޗް ކޮފީ މީބައެއް މީހުން ވަރަށް ހިތްހަމަޖެހޭ ކަމެއް، ކެޕޭތައް ބީޗްއިން،އެކީ ނެގުމާއި ދެކޮޅު\nޑިސެމްބަރު 24, 2018 12:03\nމިއަށްވުރެ ރަގަޅު، އާންމު ރައްޔިތުންގެ ހިތްހަމަ ޖެހުމަށްޓަކައި ކޮށްދިން ކަމެއް އަދި ނެތް!?\nދިވެހިންނަކީ، އަބަދުވެސް ނާ ތަހުޒީބު އަދި އަމިއްލަ ފައިދާއަށް އަބަދުވެސް އުސްކަން ދޭ ބައެއް! ޤާނޫނާއި ޤަވާޢިދަށް ބެލުމެއް، އިހުތިރާމް ކުރުން ވަރަށް ދުރު ބައެއް! މިއީ ވަރަށް ހިތާމަވެރި، ގެއްލުން ހުރި ކަންތައް! ރާއްޖެއަށް އުޅަދު އެތެރެ ކުރުމުގައިވެސް، މުޅިން އޮޅުން ބޮޅުން އަރުވާލައިފައި ވަނީ!\nޑިސެމްބަރު 24, 2018 12:04\nކެފޭތައް ނަގާފަ.. ދުވަސް ކޮޅަކުން އަނެއްކާވެސް ބައިކޮޅު ކުދީންނައް ދޭނީ.. އެހެންނުން.\nޑިސެމްބަރު 24, 2018 12:36\nބީޗް ގައި ހިންގާ ގިނަ ކެފޭތަކުގައި އެޗްޑީސީގެ މުވައްޒަފުންގެ ހިއްސާ އޮވެ\nޑިސެމްބަރު 24, 2018 12:45\nމީކޮންތާކުން އިކޮނަމިކު ކިޔަވަިގެން ހުރި ކުއްޖެއްބާ.. ބަލަ ބުރިޖުގެ ކުރިންވެސް ކެފޭތައް ހިންގަޔޭ.. މާލޭ ހާބަރު ކަޑަތަކުން ކޮފީބޯ ކުދިން މަދުވުން އެއީ ހުޅުމާލެ ކެފޭ ހިންގާ މީހުންގެ މައްސަލައެއަް ނޫނޭ.. ވަރައްސާފުކޮއް މިބުނަނީ ..އަހަރެމްން ބީޗުފުރަންޓުން ގެގަނެފަ މިހިރީ ކޮންމެވެސް ކަމެއްވީމަ.. ބީޗުފުރަންޓުން ގެވިއްކީ ބީޗު ބޭންން ކުރެވޭގޮތައް..\nޑިސެމްބަރު 24, 2018 13:45\nމީތި ނިމޭއިރު އެބިމަކީ ކެފޭތަކުގެ ބިން ކަމަށް ނިމިގެންދާނީ ގާނޫނީ ގޮތުން. ބަލަން ތިބޭތި. އެހެންނޫނީ އޮފީހުގައި އިން މީހާ ޖެހޭނީ ގޭގައި އޮންނަން.\nޑިސެމްބަރު 24, 2018 13:52\nހުޅުމާލޭ ބީޗްގަ އޯޕަންއެއަރ ރެސްޓޯރަންޓް ހުރެގެން ނުވާނެ\nޑިސެމްބަރު 24, 2018 14:19\nބީޗުގައި ހުރި ކެފޭތައް އެއްގޮތަކައްވެސް ނަގާނެ ކަމެއްނެތް، އޭރުން އެޗް ޑީ ސީ ގައި ތިއްބަވާ ބޭބޭފުޅުންގެ ޖީބުތައް ހުލިވެދާނެ.\nޑިސެމްބަރު 24, 2018 14:42\nޑިސެމްބަރު 24, 2018 15:38\nޑިސެމްބަރު 24, 2018 17:18\nކިތައް ގޭގެ ޓައިލްސް ތަށް ނެއްޓިގެން ދިރިއުޅެން އުނދގޫ ވެގެން ކިތަށް ފަހަރު ގުޅާފ ބުނާނި ބަލަން އައިސަވެސް ފޮނިކަޑާފަ ވީ ކަމެއް ނެއް އެޗްޑީސީ އަކަށް ފުރަތަމަ ޗައިނާ ޓައުން ގެ ފުލެޓް ތަކުގެ ޓައިލްސް ތަށް ބަދަލު ކުރެވޭނެ ގޮތް ހަދާދިނިޔާ ގައިމު ކިތައް މީހުން ނަށް ފަސޭހަވާނެ ބަލިމީހުން ކުޑަކުދިން މުސްކުޅިން ވެސް ދިރިއުޅޭ ވިޔަ\nޑިސެމްބަރު 24, 2018 20:51\nޢާންމު ބިމެއްގައި ހުއްދަނެތި އަމިއްލަ ތަނެއް ހެދުން.\nހެދިތަނުގައި ހުއްދަނުނަގައި ވިޔަފާރި ކުރުން.\nހެލްތު ހުއްދަނުނަގައި ކާބޯތަކެތި ވިއްކުން.\nޖީ.އެސް.ޓީ ރަޖިސްޓަރީނުކޮށް ވިޔަފާރިހިންގުން.\nމިހުރިހާ ގާނޫނީ ކުށެއް ކުރީމާ އެއްމަސްދުވަހުގެ މުހުލަތު މިދިނީ ކަންކުރަނީ ވިޔަފާރިވެރިންނަށް ވާތީތަ؟ ނޫނީ އަހަރުންވެސް ގޭދޮށުގައި ކަޑައެއް ހެދީމާ މަސްދުވަސް ދޭނަންތަ؟\nޑިސެމްބަރު 25, 2018 01:29\nރޭގަނޑު ގޮނޑި ޖަހަން ހުއްދަ ދިނުން ރަގަޅު...\nޑިސެމްބަރު 25, 2018 08:35\nކެފޭތައް ނަގާފަ ރީނދޫޖަގަހަ ހަދާ.


Covid-19 fethurun huttuvan Bangkok ge hurihaa School thakeh2hafthaa ah bandhu kuranee - Hali News\nކޮވިޑް-19 އަލުން ފެތުރޭންފެށުމުން ބެންކޮކްގެ ހުރިހާ ސްކޫލްތަކެއް2ހަފްތާއަށް ބަންދުކުރަނީ\n01 January 2021, 21:33\nކޮވިޑް-19 އަލަށް ޕޮޒިޓިވްވާ މީހުންގެ އަދަދު އިތުރުވާން ފެށުމާ ގުޅިގެން ތައިލެންޑްގެ ވެރިރަށް ބެންކޮކްގެ ހުރިހާ ސްކޫލްތަކެއް ދެ ހަފްތާއަށް ބަންދުކުރަން ނިންމައިފިއެވެ.\nމިއީ، ބަލި ފެތުރުން ކޮންޓްރޯލް ކުރަން އަޅާ ފިޔަވަޅުތަކުގެ ބައެއް ކަމަށް ތައިލެންޑުން ބުނެއެވެ.\nތައިލެންޑުން މިއަދު އެކަނިވެސް 279 މީހުން އަލަށް ޕޮޒިޓިވްވެފައި ވެއެވެ.\nއަލަށް ޕޮޒިޓިވި ގިނަ މީހުން ނިސްބަތްވަނީ ބެންކޮކްގެ ދެކުނުގެ ސަމުޓު ސަޚޮން ޕްރޮވިންސުން ފެނިފައިވާ ކްލަސްޓަރއާއި، އިރުމަތީ ރޭޔޮންގްގައި ގަވާއިދާ ޚިލާފަށް ޖުވާކުޅޭ ތަންތަނުން ފެނިފައިވާ ކްލަސްޓަރތަކަށެވެ.\nމި ކްލަސްޓަރކުގެ ސަބަބުން ބެންކޮކްގައި ކޮވިޑް-19 ބާރަށް ފެތުރޭން ފެށުމުން، ބެންކޮކްގެ އެޑްމިނިސްޓްރޭޓަރވަނީ ހަރުކަށި ފިޔަވަޅުތަކެއް އަޅުއްވަން ފަށްޓަވާފާއެވެ.\nއެގޮތުން، މިފެށުނު 2021 ވަނަ އަހަރުގެ ޗުއްޓީއަށްފަހު ދެ ހަފްތާއަށް ބެންކޮކްގެ ހުރިހާ ސްކޫލްތަކެއް ބަންދުކުރުމަށް ވަނީ ނިންމާފައެވެ.\nބެންކޮކް މެޓްރޯޕޮލިޓަން އެޑްމިނިސްޓްރޭޝަންގެ ތަރުޖަމާނު ވިދާޅުވީ، ކިޔަވާކުދިންނާއި އަދި ވިޔަފާރީގައި އުޅޭ މީހުންނާ ގުޅުންހުރި އާ ކޭސްތައްވެސް ފެންނަން ފަށާފައިވާ ކަމަށެވެ.\nމިކަމާހެދި، ހުރިހާ ސްކޫލްތަކާއި، ކުޑަކުދިންނާއި އަދި އުމުރުން ދުވަސްވީ މީހުން ބަލަހައްޓާ ޑޭކެއަރ ސެންޓަރުތަކާއި، ޕްރީސްކޫލްތަކާއި، ޓިއުޝަން ސެންޓަރުތައް ޖެނުއަރީ4އިން 17 އަށް ބަންދުކުރުމަށް ބެންކޮކް ސިޓީންވަނީ ނިންމާފައެވެ.\nހަމަ އެއާއެކު، އެމިއުސްމަންޓް ޕާކްތަކާއި، ކުޑަކުދިން ކުޅެންގޮސްއުޅޭ ތަންތަނާއި، އާންމު ފެންވަރާ ތަންތަނާއި، މަސާޖް ޕާލާތައްވެސް މަދަމާއިން ފެށިގެން ބަންދުކުރަންވަނީ ނިންމާފައެވެ.\nހަމައެއާއެކު، ރެސްޓޯރަންޓްތަކަށް މީހުން ގޮސްގެން ކެއިން ބުއިމުގެ ޚިދުމަތް ލިބިގަތުން މަނާކުރުމަށްވެސް ބެންކޮކުން ބޭނުންވާ ކަމަށާއި، ނަމަވެސް އެކަމަށް ގޮތެއް ނިންމާނީ، ސަރުކާރުގެ ކޮވިޑް-19 ތާސްކްފޯހާ އިތުރަށް މަޝްވަރާ ކުރުމަށް ފަހުގައި ކަމަށް ބެންކޮކް މެޓްރޯޕޮލިޓަން އެޑްމިނިސްޓްރޭޝަންގެ ތަރުޖަމާނު ވިދާޅުވިއެވެ.\nތައިލެންޑުން ކޮވިޑް-19 ބަލީގައި މިހާތަނަށް 63 މީހުން މަރުވެފައިވާއިރު، ބަލިޖެހުނު މީހުންގެ އަދަދުވަނީ 7،163 އަށް އަރާފައެވެ.\nއިތުރު ލިޔުންތައް ކޮރޯނާ ވައިރަަސް ތައިލެންޑް


SunOnline: Covid Villingili facility gai faruvaa dhin furathama dhemeheun faruvaa ah fahu dhookohlaifi\nކޮވިޑް ވިލިނގިލީ ފެސިލިިޓީގައި ފަރުވާ ދިން ފުރަތަމަ ދެމީހުން ފަރުވާއަށްފަހު ދޫކޮށްލައިފި\nމުހައްމަދު މުޒައްޔިން ނާޒިމް 15 Sep 2020, 15:49\nހޮސްޕިޓަލުގެ ފަރާތުން އަތޮޅު ކައުންސިލްގެ ރައީސް އަހްމަދު ފުއާދު ބަލިން ފަސޭހަވި މީހަކަށް ހަދިޔާއެއް އަރުވަނީ --- ފޮޓޯ/ ގއ. އަތޮޅު ހޮސްޕިޓަލު\nގއ. ވިލިނގިލީ ކޮވިޑް ފެސިލިޓީގައި ކޮވީޑްް19އަށް ޕޮޒިޓިވްވެ، އިތުރު ފަރުވާއަށް ފުރަތަމަ ގެނައި ދެމީހުން ފަރުވާއަށްފަހު ދޫކޮށްލައިފި އެވެ.\nގއ. ދާންދޫ ހޯމް ކަރަންޓިންގައި ހުއްޓާ ޕޮޒިޓިވްވި އެ ދެމީހުން ވިލިނގިލީ ކޮވިޑް ފެސިލީޓީއަށް ގެންދިޔައީ މިމަހު ދެވަނަ ދުވަހުއެވެ. އެއީ އުމުރުން 52 އަހަރުގެ އަންހެނަކާއި އޭނާގެ 19 އަހަރުގެ ފިރިހެން ދަރިފުޅެވެ.\nގއ. އަތޮޅު ހޮސްޕިޓަލުގެ މެނޭޖަރު އަހްމަދު ޝަރީފު މިއަދު "ސަން"އަށް ވިދާޅުވީ، އެ ދެމައިން ބަލިން ފަސޭހަވެގެން މިއަދު ހޮސްޕިޓަލުން ދޫކޮށްލާފައިވާ ކަމަށެވެ.\n"މިއަދު މެންދުރު 2:00 ގައި ދެ ދެ ބޭފުޅުންވެސް ވަނީ ބަލިން ރަނގަޅުވެ ދޫކޮށްލާފައި. ދެމައިންގެ ހާލުވެސް ވަރަށް ރަނގަޅު،" ޝަރީފު ވިދާޅުވިއެވެ.\nހޮސްޕިޓަލުގެ ނަރުހުންގެ ފަރާތުން ހޮސްޕިޓަލުގެ މެނޭޖަރު ޝަރީފު ބަލިން ފަސޭހަވި މީހަކަށް ހަދިޔާއެއް އަރުވަނީ: އަދިވެސް އެ ހޮސްޕިޓަލުގައި ދެ މީހަކަށް ދަނީ ފަރުވާ ދެމުން --- ފޮޓޯ/ ގއ. އަތޮޅު ހޮސްޕިޓަލު\nވިލިނގިލީ ކޮވިޑް ފެސިލިޓީއަށް މިހާތަނަށް ޖުމްލަ ހަތަރު މީހަކު ގެނެވުނެވެ. މިހާރު ފަރުވާ ދެމުން ދަނީ، ދެ މީހަކަށެވެ. އެ ދެ މީހުންނަކީ، މިވަގުތު ކޮމިއުނިޓީ ސްޕްރްޑްގެ ބިރު އޮތް ގދ. ހޯނޑެއްްދުއިން ހާލު ދެރަވެގެން ގެނައި އުމުރުން ދުވަސްވީ ދެމީހުންނެވެ. އެއީ 59 އަހަރުގެ މީހަކާއި 80 އަހަރުން މަތީގެ މީހެކެވެ.\nމިހާތަށް ރައްޖެއިން ކޮވިޑަށް 9،200 އަށްވުރެ ގިނަ މީހުން ޕޮޒިޓިވްވި އިރު، 7،536 މީހުން ވަނީ ބަލިން ރަނގަޅުވެފައެވެ. މިހާރު ބަލިން ފަރުވާ ދެމުންދާ މީހުންގެ އަދަދަކީ، 1،668 އެވެ. އޭގެ ތެރެއިން 105 މީހަކަށް ފަރުވާ ދެމުން އަންނަނީ ހޮސްޕިޓަލުގައި އެޑްމިޓްކޮށްގެންނެވެ. ބަލި ޖެހިގެން މަރުވި މީހުންގެ އަދަދަކީ، 33 އެވެ.\nވިލިނގިލި ކޫއްޑޫ ބްރިޖަށް ކޮންޓްރެކްޓަރެއް ހޯދަނީ\nކެމްޕެއިން ކުރި މައްސަލައިގައި ފަނޑިޔާރަކު ވަކިކުރަނީ\nތިނަދޫ ކޮވިޑް ފެސިލިޓީގެ މަސައްކަތް އަންނަ މަހު ނިމޭނެ


Maduvvaree Rape : Fuluhaai gender haazirukuranee\nމަޑުއްވަރީ ރޭޕް: ފުލުހާއި ޖެންޑާ ހާޒިރު ކުރަނީ\nމަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީގެ ބައްދަލުވުމެއްގެ ތެރެއިން -- ފޮޓޯ: މަޖިލިސް\nރ. މަޑުއްވަރީގެ ރޭޕް ކޭހާ ގުޅިގެން އެ މައްސަލަ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީ ބަލަން ނިންމައި ފުލުހާއި ޖެންޑާ މިނިސްޓްރީގެ އިސްވެރިން މަޖިލީހަށް މިއަދު ހާޒިރުކުރަން ނިންމައިފި އެވެ.\nއެ ބޭފުޅުން ހާޒިރު ކުރަން ނިންމާފައި ވަނީ މިއަދު މެންދުރު ފަހު އެވެ.\nމަޑުއްވަރީގައި ގުރޫޕަކުން އަންހެން ކުއްޖަކު ރޭޕް ކުރި ކަމަށް ބުނާ މައްސަލައިގައި ޝާމިލްވާ ކަމަށް ތުހުމަތުކުރެވޭ އެއްވެސް މީހަކު ހައްޔަރުކޮށްފައި ނުވާތީ އެރަށުގައި ކުރިއަަށް ގެންދިޔަ މުޒާހަރާ އާއި ގުޅިގެން 10 މީހަކު މިދިޔަ ހުކުރު ދުވަހު ވަނީ ހައްޔަރު ކޮށްފަ އެވެ. އެ މީހުން ހައްޔަރުކުރީ މަޑުއްވަރީގެ ރައްޔިތުން ނުކުމެ ރޭޕާ ގުޅިގެން ތުހުމަތު ކުރެވޭ މީހުން ހައްޔަރުކުރަން ގޮވާލައި ކުރި މުޒާހަރާގެ ތެރެއިން ފުލުހުންނާ ކުރިމަތިލުމުން ކަމަށް ފުލުހުން މައުލޫމާތުދެ އެވެ.\nރައްޔިތުންގެ މަޖިލިސް ރޭޕް ރ. މަޑުއްވަރި


އެއާ އޭޝިއާގައި ރޯވި މައްސަލައިގައި މެލޭޝިއާގެ ސިވިލް އޭވިއޭޝަން ޓީމެއް ރާއްޖެއަށް! | | Sangu News\nއެއާ އޭޝިއާގައި ރޯވި މައްސަލައިގައި މެލޭޝިއާގެ ސިވިލް އޭވިއޭޝަން ޓީމެއް ރާއްޖެއަށް!\n8 ސެޕްޓެމްބަރ 2019 - 12:14\nފޮޓޯ: މިހާރު އޮންލައިން/ ހުސެއިން ވަހީދު --- ރޯވި ބޯޓު ވީއައިއޭއަށް އެމެޖެންސީގައި ޖައްސަނީ\nބުރާސްފަތި ދުވަހުގެ ރޭ ވެލާނާ އިންޓަނޭޝަނަލް އެއާޕޯޓުން ތައިލެންޑުގެ ބެންކޮކަށް ދާން ފުރި އެއާއޭޝިއާގެ މަތިންދާބޯޓުގެ އިންޖީނަށް މައްސަލައެއް ދިމާވެ، އިންޖީނުގައި ރޯވި މައްސަލަ ތަހުގީގު ކުރަމުންދަނީ މެލޭޝިއާގެ ސިވިލް އޭވިއޭޝަން އޮތޯރިޓީއާއި ގުޅިގެންކަމަށް ޓްރާންސްޕޯޓު މިނިސްޓްރީއިން ބުނެފިއެވެ.\nބުރާސްފަތި ދުވަހުގެ ރޭގަނޑު 8:15 ގައި އެއާ އޭޝިއާގެ ބޯޓު ވީއައިއޭއިން ފުރާފައިވަނީ 64 ފަސެންޖަރުންނާއި އެކުއެވެ. އިންޖީނުގައި ރޯވެފައި ހުރިކަން، ބޯޓުގެ ކްރޫއިންނަށް އިހުސާސް ކުރެވުނީ ބޯޓު ނައްޓާލިތާ މާ ގިނަ އިރުތަކެއް ނުވަނީހެވެ. އެއާއި އެކު، ވީއައިއޭ ކުއްލި ހާލަތަށް ގެނެސް އެމެޖެންސީގައި ބޯޓު ޖެއްސުމަށް މަތީގައި ވިއްސަކަށް މިނިޓުވަންދެން ބުރު ޖެހިއެވެ. މައުލޫމާތު ލިބިފައިވާގޮތުން އެއީ ބޯޓުގެ ތެޔޮ މަދުކުރުމަށް "ފިއުލް ޑަޕް ކުރުމަށް" ބޯޓު މަތީގައި ހިފެހެއްޓީއެވެ.\nމިއީ އިންޖީނުގައި ރޯވެގެން ފަހުގެ ތާރީހެއްގައި ވީއައިއޭއަށް ބޯޓެއް ޖައްސަން ޖެހުނު ފުރަތަމަ ފަހަރެވެ. އެއާލައިންތަކަށް ދިމާވާ ޓެކްނިކަލް މައްސަލަތަކާއި، އަދި އެފަދަ ހާދިސާތައް ޓްރާންސްޕޯޓު މިނިސްޓްރީގެ ސިވިލް އޭވިއޭޝަނުން ތަހުގީގު ކުރަމުން އަންނައިރު، ބޯޓު އަދިވެސް އޮތީ ވީއައިއޭގައެވެ. އެ ހާދިސާގެ ތަހުގީގު ގޮސްފައިވާ ހިސާބާއި ގުޅޭގޮތުން މީޑިއާތަކަށް ހާއްސަކޮށްގެން ކުރިޔަށްގެންދާ "ނުވަގަޑި ސައި" ޕްރޮގްރާމުގައި ޗީފް އެގްޒެކެޓިވް ހުސެއިން ޖަލީލް ވިދާޅުވީ އެކަން ބަލަމުން އަންނަނީ މެލޭޝިއާގެ ވެސް ސިވިލް އޭވިއޭޝަންއާއި ގުޅިގެންކަމަށެވެ. އެގޮތުން އެ ގައުމުގެ ޓިމެއް ރާއްޖެ އައިސްފައިވާކަމަށް ޖަލީލް ވިދާޅުވިއެވެ.\nފޮޓޯ: ސޯޝަލް މީޑިއާ --- ރޯވި ބޯޓު މާލެ ވަށާ ބުރު ޖަހަނީ\nމިއީ މިފަދަ މައްސަލައެއް އެއާ އޭޝިއާއަށް ދިމާވި ފުރަތަމަ ފަހަރު ނޫންކަމާއި، އަދި އާއްމުގޮތެއްގައި ވެސް އެއާ އޭޝިއާ އާއި ގުޅޭ ޝަކުވާތައް ފެންމަތިވާކަން "ސަންގުން" އިން ފާހަގަކުރުމުން ޑެޕިއުޓީ މިނިސްޓަރު ހަމަދް އަބްދުލް ޣަނީ ވިދާޅުވީ ދެކެވޭ ކޮންމެ ވާހަކައަކީ ހަގީގަތަކަށް ނުވެދާނެކަމަށެވެ. ހާދިސާއެއް ދިމާވުމުން، އެކަން އަބަދުވެސް ސިވިލް އޭވިއޭޝަނުން ތަހުގީގު ކުރާ ކަމަށާއި އެކަމުގެ ރިޕޯޓުވެސް އާއްމު ކުރާކަމަށް އޭނާ ވިދާޅުވި.\nޖަލީލް ވިދާޅުވީ ބޯޓު ރާއްޖޭގެ ސިވިލް އޭވިއޭޝަނުން ހިފަހައްޓާފައި އޮތްކަމަށް ބުނާ ވާހަކަ އެއީ އަދި މުޅިން ތެދު ވާހަކައެއް ނޫންކަމަށެވެ. ބޯޓަށް ދިމާވީ މައްސަލައަށްފަހު، ބަލަންޖެހޭ ބައެއް ކަންތަކަށް ވީއައިއޭގައި ޕާކުކޮށްފައި އޮތީކަމަށެވެ. އެހެން ކަމުން އެކަމާއި ގުޅިގެން ފިޔަވަޅެއް އަޅާ އެފަދަ އެއްވެސް ކަމެއް ނުހިނގާނެކަމަށް އޭނާ ވިދާޅުވިއެވެ.\nފޮޓޯ: މިހާރު އޮންލައިން/ ހުސެއިން ވަހީދު --- ރޯވި ބޯޓު ވީއައިއޭއަށް އެމަޖެންސީގައި ޖައްސަނީ\nއަލިފާން ރޯވެފައިވަނީ ބޯޓުގެ ކަނާތްފަރާތު އިންޖީނުގައެވެ. މަންޒަރު ދުށް ބައެއް މީހުން ބުނެފައިވަނީ އަލިފާންގަނޑު ފެނުނީ ބޯޓުން އިވުނު ގަދަ އަޑަކާއި އެކު އެވެ. ނަމަވެސް، އޭގެ 22 މިނިޓު ފަހުން ބޯޓު ޖެއްސިއިރު އަލިފާނުގެ އަސަރެއް ނެތެވެ. އެއާއޭޝިއާ އިން ބުނީ ދިމާވި މައްސަލަޔާ ހެދި ކެންސަލްކުރަން ޖެހުނު ފްލައިޓްގެ ފަސިންޖަރުން، އަނެއް ދުވަހު އެކި ފްލައިޓްތަކުގައި ފޮނުވާލާފައިވާ ކަމަށެވެ. މައްސަލަ ދިމާވި ބޯޓުން ދަތުރުކުރި ގިނަ މީހުންނަކީ ރާއްޖޭގައި ޗުއްޓީ ހޭދަކުރުމަށް ފަހު ދިޔަ ޓޫރިސްޓުންނެވެ. ބޯޓުގައި އެވަގުތު 8 ދިވެހިންވެސް ތިއްބެވެ.


Gdh ge Thin Rashehgai Ice-plant Bahattan Nimmaifi ގދ.އަތޮޅުގެ ތިން ރަށެއްގައި އައިސްޕްލާންޓް ބަހައްޓަން ނިންމައިފި – Huvadhoo News Gdh ge Thin Rashehgai Ice-plant Bahattan Nimmaifi Huvadhoo News\nގދ.އަތޮޅުގެ ތިން ރަށެއްގައި އައިސްޕްލާންޓް ބަހައްޓަން ނިންމައިފި\nއަންނަ އަހަރުގެ ބަޖެޓުން ގދ.އަތޮޅުގެ ތިން ރަށެއްގައި އައިސްޕްލާންޓް ތަރައްޤީ ކުރުމަށް ނިންމައިފިއެވެ.\nދައުލަތުން 2021 ވަނަ އަހަރަށް ލަފާކޮށްފައިވާ ބަޖެޓުގައި އައިސްޕްލާންޓް ތަރައްޤީ ކުރުމަށް ނިންމާފައިވަނީ ގދ. ރަތަފަންދޫ، ގދ. މަޑަވެލީގެ އިތުރުން ގދ. ފިޔޯރީގައެވެ. މީގެ އިތުރުން ގދ.ގައްދޫ އައިސްޕްލާންޓް އިތުރަށް އަޕްގްރޭޑް ކުރުމަށް ވަނީ ބަޖެޓުގައި ހިމަނާފައެވެ. ގައްދޫ އައިސްޕްލާންޓް އިތުރަށް ތަރައްޤީ ކުރުމަށް7ލައްކަ 80 ހާސް ރުފިޔާ ވަނީ ބަޖެޓްގައި ހިމަނާފައެވެ.\nރަތަފަންދޫ އާއި ފިޔޯރީގައި އައިސްޕްލާންޓް ޤާއިމްކުރުމަށް ބަޖެޓުގައި އެއިން ކޮންމެ ރަށަކަށް6ލައްކަ 30 ހާސް ރުފިޔާ ވަނީ ހިމަނާފައިވާއިރު މަޑަވެލީގައި އައިސްޕްލާންޓް ޤާއިމްކުރުމަށް ސަރުކާރުން ލަފާ ކުރާ ބަޖެޓުގައި7ލައްކަ 80 ހާސް ރުފިޔާ ވަނީ ހިމަނާފައެވެ.\nސަރުކާރުގެ ޑޮމެސްޓިކް ފަންޑުގެ ތެރެއިން ފަންޑުކުރުމަށް ނިންމާފައިވާ މިހަތަރު ރަށުގައި އަންނަ އަހަރު އައިސްޕްލާންޓްތައް ޤައިމުކުރެވިގެން ދިޔުމަކީ ހުވަދު އަތޮޅަށް އަދި ހުވަދު އަތޮޅުގެ މަސްވެރިންނަށް ލިބިގެންދާނެ ބޮޑު ކުރިއެރުމެކެވެ.\nމީގެ އިތުރުން މިހާރު މަސައްކަތްކުރިއަށްދާ ހއ. ހޯރަފުށީ އައިސްޕްލާންޓާއި، ރ.މަޑުއްވަރީ އަދި ކ.ގާފަރުގައި އައިސްޕްލާންޓެއް ޤާއިމްކުރުމުގެ މަސައްކަތުގެ އިތުރުން، ފ.ފީއަލީގައި އައިސްޕްލާންޓު ޤާއިމްކުރުމުގެ މަސައްކަތާއި، މިހާރު ޕްރީޓެންޑަރިންގ މަރުހަލާގައި އޮތް ލ.މާބައިދޫ އައިސްޕްލާންޓުގެ މަސައްކަތްވެސް އަންނަ އަހަރުގެ ބަޖެޓުގައި ވަނީ ހިމަނާފައެވެ.


November Mahu Gender Ministry Ah Jumla 184 Massala Report Kohfaivey ނޮވެމްބަރު މަހު ޖެންޑަރ މިނިސްޓްރީއަށް ޖުމްލަ 184 މައްސަލަ ރިޕޯޓުކޮށްފައިވޭ – Huvadhoo News November Mahu Gender Ministry Ah Jumla 184 Massala Report Kohfaivey Huvadhoo News\nނޮވެމްބަރު މަހު ޖެންޑަރ މިނިސްޓްރީއަށް ޖުމްލަ 184 މައްސަލަ ރިޕޯޓުކޮށްފައިވޭ\nނޮވެންބަރު 2021 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމްލަ 184 މައްސަލަ ރިޕޯޓުކޮށް އެޓެންޑްކޮށްފައިވާކަމަށް އެމިނިސްޓްރީއިން ވިދާޅުވެއްޖެއެވެ.\nއެމިނިސްޓްރީއިން އާންމުކޮށްފައިވާ ނޮވެމްބަރު މަހުގެ ތަފާސް ހިސާބުތަކުން ދައްކާ ގޮތުގައި، ޖުމްލަ 184 މައްސަލަ މިނިސްޓްރީއަށް ރިޕޯޓުކޮށްފައިވާއިރު، ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 84 މައްސަލައެއްވަނީ ހުށަހެޅިފައެވެ. އެގޮތުން އެންމެ ގިނައިން ރިޕޯޓުކޮށްފައިވަނީ ކުޑަކުދިންނަށް ޖިންސީ ހާނިއްކައިގެ މައްސަލަތަކެވެ. އެގޮތުން ޖުމްލަ 29 މައްސަލައެއްވަނީ ރިޕޯޓު ކުރެވިފައެވެ.\nއަދި އިހުމާލު ވުމުގެ 21 މައްސަލަ، ޖިސްމާނީ ހާނިއްކައިގެ 17 މައްސަލަ، ނަފްސާނީ ހާނިއްކައިގެ6މައްސަލަ، އެހެން ކުދިންގެ ފަރާތުން ގަނާލިބުން އަދި ފުރައްސާރައިގެ ޝިކާރައަކަށްވުމުގެ5މައްސަލަ، ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ4މައްސަލައިގެ އިތުރުން ކުޑަކުއްޖަކު ނަހަމަ ގޮތުގައި ބޭނުން ކުރުމުގެ2މައްސަލައެއް ހުށަހެޅިފައިވާ ކަމަށް މިނިސްޓްރީއިން މިއަދު އާންމުކޮށްފައިވާ ރިޕޯޓުގައި ބުނެފައިވެއެވެ.\nއޭގެ އިތުރުން އާއިލީ މައްސަލަތަކުގެ ގޮތުގައި ޖުމްލަ 26 މައްސަލައެއް ހުށަހެޅިފައިވާއިރު، އެފަދަ މައްސަލަތަކުގެ ތެރޭގައި ޙަޟާނާތު ނުވަތަ ކުދިންނާ ބައްދަލުކުރުމުގައި ޖެހޭ 19 މައްސަލަ އަދި ކުދިން ބެލުމުގައި ޖެހޭ7މައްސަލަ ހިމެނެއެވެ.\nއަދި ވަކި ޖިންސަކަށް ވީދީ ކުރާ އަނިޔާ އަދި ގެވެށި އަނިޔާގެ 23 މައްސަލަ ނޮވެންބަރުމަހު ޖެންޑާ މިނިސްޓްރީއަށް ހުށަހަޅާފައިވާއިރު، އޭގެ ތެރޭގަސއި އެންމެ ގިނައިން ރިޕޯޓުކޮށްފައިވަނީ ޖިސްމާނީ އަނިޔާކުރުމުގެ މައްސަލަތަކެވެ. އެގޮތުން ޖިސްމާނީ އަނިޔާކުރުމުގެ 13 މައްސަލައެއް ހުށަހެޅިފައިވާއިރު، ނަފްސާނީ އަނިޔާކުރުން/އަނގަބަހުން ކުރެވޭ އަނިޔާ ކުރުމުގެ 8 މައްސަލަ، ޖިންސީ ހާނިއްކަ ކުރުމުގެ 01 މައްސަލަ އަދި ފާރަލުމުގެ 1 މައްސަލަ ހުށަހަޅާފައިވާ ކަމަށްވެސް މިނިސްޓްރީގެ ތަފާސް ހިސާބުތަކުން ދައްކައެވެ.\nކުޑަކުދިންގެ އަޚުލާގީ މައްސަލަ ތަކުގެ ގޮތުގައި ޖުމްލަ 17 މައްސަލަ ނޮވެމްބަރު މަހު ވަނީ ހުށަހަޅައިފައެވެ. އޭގެ ތެރޭފގައި ސްކޫލަށް ދާން ބޭނުން ނުވުމުގެ 8 މައްސަލަ، ރުޅި އިސްކުރުން/ ރުޅި ގަދަވެގެން އުޅުމުގެ7މައްސަލަ އަދި ގެއިން ނުކުމެގެން ދިއުމުގެ2މައްސަލައެއް ވަނީ ހުށަހަޅާފައެވެ.\nއަދި އަމިއްލަ ނަފްސަށް ގެއްލުން ދިނުމުގެ 13 މައްސަލައެއް ހުށަހެޅިފައިވާއިރު، އޭގެ ތެރޭގައި އަމިއްލަ ނަފްސަށް ގެއްލުން ދިނުމުގެ 11 މައްސަލަ އަދި އަމިއްލައަށް މަރުވާ ހިޔާލު އައުމުގެ2މައްސަލައެއްވަނީ ހުށަހެޅިފައެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން 11 މައްސަލައެއް ނޮވެންބަރު މަހު ވަނީ އެމިނިސްޓްރީއަށް ހުށަހަޅާފައެވެ. އޭގެ ތެރޭގައި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 08 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 03 މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ 05 މައްސަލަ ނޮވެންބަރުމަހު ވަނީ ރިޕޯޓުކޮށްފައެވެ. އެއީ ކުދިން ސްކޫލަށް ނުފޮނުވުމުގެ 02 މައްސަލަ، ތަޢުލީމަށް ހުރަސްއެޅުމުގެ 02 މައްސަލަ އަދި ސިއްހީ ފަރުވާއަށް ހުރަސް އެޅުން / ނުދިނުމުގެ 01 މައްސަލައެވެ.\nޤާނޫނާއި ގާވާއިދާ ހިލާފުވުމުގެ 05 މައްސަލަ ނޮވެންބަރުމަހު މިނިސްޓްރީއަށް ވަނީ ހުށަހަޅައިފައެވެ. އެއީ މާރާމާރީ ހިންގައިގެން 04 މައްސަލަ އަދި އިތުރު 01 މައްސަލަ ހިމެނެއެވެ.\nނޮވެންބަރުމަހުގެ ނިޔަލަށް ދަޢުލަތުގެ ބެލުމުގެ ދަށުގައި ތިބި ކުދިންގެ ޖުމުލަ ޢަދަދަކީ 208 އެވެ.


Ras Online - ސަރުކާރު ކޯލިޝަން އޯވަހޯލްކޮށް "ފީ" ހޮވާއިރު ބާކީވާނީ ކޮންބައެއް؟\nސަރުކާރު ކޯލިޝަން އޯވަހޯލްކޮށް "ފީ" ހޮވާއިރު ބާކީވާނީ ކޮންބައެއް؟\nޒަހީނުއްދީން ސަޢީދު 1 މޭ 2021\nރައީސް ސޯލިހްގެ ސަރުކާރުގެ ކޯލިޝަންގެ ލީޑަރުން\nމިހާރު އެންމެ ބާރަށް ދެކެވޭ ވާހަކައަކީ ރައީސް އިބްރާހިމް މުހަންމަދު ސޯލިހްގެ ސަރުކާރަށް މިފެށޭ ހަފުތާގައި އަންނަ ވަރުގަދަ ލޮޅުމެއްގެ ވާހަކަ އެވެ. މުޅި ސަރުކާރު އޯވަހޯލްކޮށް "ފީ" ހޮވާއިރު ކޯލިޝަނަށް ދެންވާނީ ކިހިނެއްވާނެތޯ، އުފެދޭ ސުވާލެވެ. ސަރުކާރުގެ ހިންގުމަށް ގެންނާނެ ބޮޑެތި ބަދަލުތަކާއި ވަޒީރުންނާއި ސިޔާސީ މަގާމުތަކަށް ރައީސް ގެންނަވާނެ ބަދަލުތަކުގެ އިންތިޒާރުގައި ގިނަ ބަޔަކު އެބަތިއްބެވެ. އެމައުލޫމާތު ކޮންމެވެސް ވަރަކަށް އެބަލިބެއެވެ. މިފެށޭ ހަފުތާގައި ނުވަތަ ކުރިއަށް އޮތް މަދު ދުވަސްކޮޅުގެ ތެރޭގައި އެބަދަލުތައް ސަރުކާރަށް އައިސް އެ އިންތިޒާރަށް ނިމުމެއް އަންނާނެެއެވެ. ވަޒީރުންގެ މަޖިލީހަށް ބަދަލުތަކެއް ގެންނަވަން ރައީސް އިބްރާހިމް މުހައްމަދު ސޯލިހް ނިއްމަވާފައިވާކަން ސަބަބުތަކާ އެކު އެމަނިކުފާނުގެ ފަރާތްޕުޅުން، ޗީފް އޮފް ސްޓާފް އަލީ ޒާހިރު މިހާރު ވަނީ ކޯލިޝަން ލީޑަރުންނަށް އަންގަވައިފަ އެވެ. ނިމިދިޔަ ލޯކަލް ކައުންސިލް އިންތިޚާބުގައި މާލޭ ސިޓީން ސަރުކާރަށް ލިބުނު ބޮޑު ނާކާމިޔާބީ އާއެކު ސަރުކާރުގެ ހިންގުމަށް ބޮޑެތި ބަދަލުތަކެއް ގެންނަވާނެކަން ރައީސް ސޯލިހް ވަނީ ހާމަކުރައްވާފައެވެ. އެއީ މީގެކުރިން ވެސް ގެންނަން ޖެހި، އެކި ސަބަބުތަކާއި ހުރެކަމަށް ވިޔަސް ނުގެނެވި އޮތް ބަދަލެކެވެ.\nދުނިޔެ ތޮށަލިދުޅައަށް ހިނގައޭ ބުނެ ނިންމާލެވުނަސް ސަރުކާރު އެގޮތަށް ހިނގައިގެން ކަމަކު ނުދާނެއެވެ. އެއްދުވަހު ކުރިއަށް ގޮސްލާފައި އަނެއް ދުވަހު ހުއްޓިފައި އޮތުމަކީ ބޮޑު މައްސަލައެކެވެ. ބޮޑުސޯބު އެނބުރޭ ގޮތަށް ހުރިހާ ކުދި ސޯބުތައްވެސް އެނބުރޭން ޖެހެއެވެ. ބޮޑުނަމެއް ކިޔާފައި މަގާމު ދިނީމާ ރައީސުލްޖުމްހޫރިއްޔާ އަކީ ކާކުކަން އޮޅި އެހެން މީހެއްގެ ހިޔަންޏަށް މުޑިނަގައިގެން އެމީހާ ފަހަތުން އެނބުރުނީމާ ކަމަކު ނުދާނެއެވެ. ބޭރުގައި ތިބި ބަޔަކު ސަރުކާރުގެ ހަތަރުފަރާތުން ލެފި ކައިހުސްކުރަމުންދާއިރު އެއީ ދޮގެއްވިއްޔާ ދިގެކޭ ބުނާން އަނގަހުޅުވާލާން ނުކުރޭ މީހުންނަށް ސަރުކާރުން ބޮޑެތި ވަޒީފާ ދީފާ ބެއިތިއްބުމުން ސަރުކާރަށް، ރައީސަށް ވާނީ ކޮން ފައިދާއެއްހެއްޔެވެ؟ ސިޔާސީ ވަޒީފާތަކުގައި ތިބެ ރައީސުލްޖުމްހޫރިއްޔާއާއި ސަރުކާރު ދިފަޢުކުރާން އަނގަ ހުޅުވާން ނުކުރެވޭ ބަޔަކީ ރައީސަށާއި ސަރުކާރަށް ވެސް އެއްވެސް ކުލުނެ ލޯތްބެއް ހުރި ބަޔަކަށް ނުވާނެއެވެ. އެންމެ ފަހުންވެސް މިސަރުކާރުގައި ތިބި އެފަދަ މީހުންގެ ފަރާތުން ފެނިގެންދިޔައީ ރައީސުލްޖުމްހޫރިއްޔާ ބަރުލަމާނީއަށް ނޫނެކޭ ވިދާޅުވީމާ ވެސް، "ނޫނެކޭ ބަރުލަމާނީއޭ ރަނގަޅީ" ކިޔައިގެން ކެމްޕޭން ކުރަން ފެށިތަނެވެ. ހަގީގަތުގައި މިފަދަ މީހުންނަކީ ފުރުސަތެއް ލިބުނިއްޔާ ރައީސުލްޖުމްހޫރިއްޔާ ކޮއްޕާ "ގަޅުވާލައިގެން" ވެސް ވައްޓާލާން ތައްޔާރަށް ތިބި މީހުންކަން ގަބޫލުކުރަން ޖެހެއެވެ.\nސަރުކާރުގެ މަގާމުތަކަށް ގެންނާނެ ބަދަލުތަކާއި މަގާމުތަކަށް އަންނާނެ ބޭފުޅުންނާއި މެދު ބޮޑު ބަހުސެއް މިހާރު ވަނީ ފެށިފައެވެ. ކެބިނެޓަށް އަންނާނެ ބަދަލުތަކުގެ ތެރޭގައި އެމްއާރުއެމްގެ ސްލޮޓެއްގައި ފިޝަރީޒް މިނިސްޓަރުގެ މަގާމް ފުރުއްވާ ޒަހާ ވަކިކުރެއްވުން ހިމެނޭ ކަމަށް އިތުބާރު ހުރި ބައެއް މަސްދަރުތަކުން ބުނެއެވެ. ޒަހާއަކީ އެމްޑީޕީގެ މަޖިލިސް މެމްބަރުންގެ ފަރާތުން ބޮޑެތި ފާޑުކިއުން އަމާޒުވެ ނަތީޖާ ނުނެރެވޭ ވަޒީރުންގެ ލިސްޓުގައި ހިމެނޭ ވަޒީރެކެވެ. ފިޝަރީޒަށް ޖުމްހޫރީ ޕާޓީގެ ހުސެއިން ހަމަޖައްސަވައި އެ ވުޒާރާއަށް އައްޔަންކުރައްވަން ރައީސަށް ފެނިވަޑައިގަންނަވާ އެންމެ ގާބިލް އެއް ނަމުގެ ތެރޭގައި ރައީސް އޮފީހުގެ ޕޮލިސީ ސެކްރެޓަރީ އައިމިނަތު ޝައުނާ ހިމެނިވަޑައިގަންނަވާ ކަމަށް މައުލޫމާތު ލިބެއެވެ.\nމިހާރުގެ ކެބިނެޓުގައި ދެން ބަދަލު އަންނާނެ ކަމަށް އިތުބާރު ހުރި ބައެއް މަސްދަރުތަކުން ބުނަނީ ހަޔާ އެޑިއުކޭޝަން މިނިސްޓްރީ އަށެވެ. އެ މިނިސްޓްރީ ހިންގަވަނީ އެމްއާރުއެމްގެ ސްލޮޓެއްގައި ކެބިނެޓަށް ވަޑައިގަތް ޑރ. އިބްރާހިމް ހަސަން، ޗަބީއެވެ. މީގެ އިތުރުން ޔޫތް މިނިސްޓަރު ކަމުގެ މަގާމުގައި ހުންނެވި އަހުމަދު މަޚުލޫފް ވެސް މަގާމުން ވަކިކޮށް އެމަގާމަށް އައްޔަންކުރާނެ ބޭފުޅެއްގެ ވާހަކަ، ނިމިދިޔަ ލޯކަލް ކައުންސިލް އިންތިޚާބުގައި ދެކެވުނެވެ.\nކޯލިޝަންގެ ސިޔާސީ މަގާމުތަކަށް ބަދަލު ގެންނަން ނިއްމައި ރައީސް ސޯލިހް ވިދާޅުވީ ބައެއް ވުޒާރާތަކުން އެކަށީގެންވާ ވަރަށް މަސައްކަތް ނުކުރާ ކަމަށެވެ. އެ ޝަކުވާ އެމަނިކުފާނަށް ލިބިވަޑައިގަންނަވާ ކަމަށް ވެސް ރައީސް ވިދާޅުވި އެވެ. އަދި އެކި ވުޒާރާތައް ހިންގުމުގައި، ސިޔާސީ މަގާމްތަކަށް ކޯލިޝަން ޕާޓީތަކުން ވަޑައިގެންނެވި ބޭފުޅުންގެ އެހީތެރިކަމާއި އެއްބާރުލުން ނުލިބޭ މައްސަލަ ވެސް ރައީސް ވަނީ ލީޑަރުންގެ ސަމާލުކަމަށް ގެންނަވައިފަ އެވެ. މިކަމުގެ ސަބަބުން ސިޔާސަތުތަކާއި މަސައްކަތްތައް ތަންފީޒުކުރަން ހުރަސްތައް މެދުވެރިވާ ކަމަށް އެމަނިކުފާނު ވިދާޅުވިއެެވެ.\nރައީސް ސޯލިހް މި ވާހަކަތައް ހިއްސާކުރައްވާފައިވަނީ އެމަނިކުފާނުގެ ޗީފް އޮފް ސްޓާފް އަލީ ޒާހިރު މެދުވެރިކުރައްވައި ކޯލިޝަންގެ ލީޑަރުންނަށް ފޮނުއްވި ސިޓީއެއްގައެވެ. ސަރުކާރުގެ ބައެއް ވަޒީރުން މަގާމުން ވަކިކޮށް ސިޔާސީ މަގާމުތަކަށް ބަދަލު ގެންނަން އުޅޭކަމުގެ އަޑުތަކާއެކު ކޯލިޝަންގެ ލީޑަރުންގެ ތެރޭގައި ހިމެނިވަޑައިގަންނަވާ އަދާލަތު ޕާޓީގެ ރައީސް، އަދި ހޯމް މިނިސްޓަރު އިމްރާން އަބުދުﷲ ވެސް ވަރަށް ނުސީދާކޮށް އެކަމާ މެދު ހިތްޕުޅު ހަމަޖެހިވަޑައިނުގަންނަވާކަން ވަނީ ހާމަކުރައްވާފައެވެ.\nވަރަށް މާނަ ފުން ޓުވީޓެއް ކުރައްވައި އިމްރާން އަބުދުﷲ ވިދާޅުވީ ކާމިޔާބެއް ލިބުމަކީ ބޮޑާކަމާއި ކިބުރުވެރިކަން ދައްކާ، އަނެކުން ނިކަމެތިކޮށް ހައްޤުތަކުން މަހްރޫމް ކުރަންވީ ސަަބަބެއް ނޫންކަމަށެވެ. އަދި ނާކާމިޔާބެއް ލިބުމަކީ ހާސްވެ، ގޮތް ހުސްވެ، މާޔޫސްވެ، ތިމާއާއި ތިމާގެ ޖަމާޢަތް ހަލާކުގެ ތެރެއަށް އެއްލާލަންވީ ސަަބަބެއްވެސް ނޫންކަމަށް އިމްރާން ވިދާޅުވިއެވެ. އިމްރާން އެ އިޝާރަތް ކުރެއްވީ ނިމިދިޔަ ލޯކަލް ކައުންސިލް އިންތިޚާބުގައި މާލެ ސިޓީން ސަރުކާރު ހިންގާ މައިޕާޓީ އެމްޑީޕީއަށް ލިބުނު ބޮޑު ނާކާމިޔާބީއަށް ކަމަށް ބެލެވެއެެވެ. ނޫންނަމަ އެވިދާޅުވާ ނާކާމިޔާބީއަކީ ކައުންސިލް އިންތިޚާބުގައި އަދާލަތަށް ލިބުނު ނާކާމިޔާބީއާއެކު އެޕާޓީގެ ބާރު ކޯލިޝަނުން ބީވެގެންދާ ކަމުގެ ސިގުނަލެއް ކަމަށް ވެސްވެދާނެއެވެ. އެކަމާ ގުޅިގެން ރައީސް ސޯލިހް ވިދާޅުވީ މާލެއިން ނާކާމިޔާބުވީ ރައްޔިތުންގެ ކަންބޮޑުވުންތައް ހުރެގެން ކަމަށެވެ. ސަރުކާރުގެ ހިންގުމަށް ބަދަލުތައް ގެންނަވަން ރައީސް ނިއްމަވާފައިވަނީ އިންތިޚާބުގައި ލިބުނު އެ ނާކާމިޔާބީއަށްފަހުއެވެ. އިމްރާންގެ ވާހަކަތަކުން ވެސް ކޯލިޝަނަށް އަންނަން އުޅެނީ ވަރުގަދަ "ހިލުންގަނޑެއްކަން" ކަށަވަރުވެ ޔަގީންވެއެވެ.\nކޮންމެއަކަސް ސަރުކާރަށް މިއަންނަ ގުޑުމާއެކު ކުންފުނިތަކުގެ ބައެއް އެމްޑީންނާއި ސިޔާސީ މަގާމުތަކުގައި ތިބި ބައެއް އެކްޓިވިސްޓުން މަގާމުތަކުން ވަކިކުރަން އުޅޭކަމުގެ އަޑުތައް މިވަނީ ގަދަވެފައެވެ. އޭގެތެރޭގައި ފެނަކައިގެ މެނޭޖިން ޑިރެކްޓަރ އަހުމަދު ސައީދު ހިމެނެއެވެ. އޮޑިޓް ރިޕޯޓާއެކު ފެނަކައިގެ ބައެއް ކަންކަން އިސްލާހު ކުރަން ރައީސް ސޯލިހް މީގެ ކުރިންވެސް ވަނީ މުހުލަތެއް ދެއްވާފައެވެ. އެކަންކަން އިސްލާހު ނުކުރާނަމަ މޫނަކަށް ކަނދުރާ އަކަށް ނުބައްލަވައި ފިޔަވަޅު އަޅުއްވާނެ ކަމުގެ ޔަގީންކަން ރައީސް ވަނީ ދެއްވާފައެވެ.\nމީގެ އިތުރުން މަގާމުން ވަކިކުރާ ލިސްޓުގައި އެސްޓީއޯގެ އެމްޑީ ހުސައިން އަމްރު ވެސް ހިމެނޭ ކަމަށް އަޑުތައް ފެތުރިފައިވެއެވެ. ރައީސް ސޯލިހަށް ތާއިދު ކުރާ ބައެއް ފަރާތްތަކުން ދެކޭގޮތުގައި ސަރުކާރެއް ރަނގަޅު ގޮތުގައި ހިގާނީ ރައީސްގެ ފިކުރާ ޚިޔާލާ އެއްގޮތަށް މަސައްކަތް ކުރާ ފަރާތްތަކެއް ސަރުކާރުގައި ތިބެގެންނެވެ. އެކަމާ ދެކޮޅު ބަޔަކު ސަރުކާރުގައި ތިބުމަކީ ސަރުކާރުގެ ވައުދުތައް ފުއްދައި ރައްޔިތުންނަށް ދޭންެޖެހޭ ޚިދުމަތްތަށްދިނުމަށް ރައީސަށް އޮތް ބޮޑު ގޮންޖެހުމެއް ކަމަށް ރައީސް ސޯލިހަށް ތާއިދުކުރާ ފަރާތްތަކުން ސިފަކުރެއެވެ. އަމްރުގެ ފަރާތުން ފެންނަމުންދަނީ ރައީސްގެ ސިޔާސަތަށްވުރެ ޕާޓީގެ އެހެން ފިކުރުތަކަށް އާވާރާވެގެން އެ ފިކުރުގެ ފަހަތުން ދުވާ މަންޒަރެވެ. އޭނާ ހަވާލުވި ފަހުން އެސްޓީއޯ ވެސް ހުލިވަމުން ދާކަމަށް ފެންނަނީވެސް އެހެން ވެގެން ކަމަށް ބައެއް މީހުން ބުނެއެވެ.\nނިޒާމް ބަދަލު ކުރުމާއި ގުޅޭގޮތުން އެމްޑީޕީ އުފެއްދުމުގައި އެންމެ އިސްރޯލެއް އަދާކުރެއްވި ކުރީގެ ޗެއާޕާސަން ރީކޯ މޫސާ މަނިކު ދައްކަވަމުން ގެންދަވާ ވާހަކަ ތަކަކީ ސީދާ ރައީސް ސޯލިހްގެ ބަސް ކަމަށް އެމަނިކުފާނަށް ތާއިދުކުރާ ގިނަ ބަޔަކު ބުނެ އެވެ. އެމްޑީޕީއަށް ލޯކަލް ކައުންސިލް އިންތިޚާބުގައި މާލެ ސިޓީން ލިބުނު ނާކާމިޔާބީ އަކީ އެމްޑީޕީއަށް ވަފާތެރި އިޚުލާސްތެރި ބޭފުޅުން އެއްފަރާތްކޮށް ބާކީކޮށްލައި އެފަރާތްތަކުގެ ބަސް ނޭހުމުގެ ނަތީޖާ ކަމަށް ދެކޭ އެމްޑީޕީ މެމްބަރުންވެސް މަދެއް ނޫނެވެ.\nރައީސް ސޯލިހުގެ ވިސްނުންފުޅު ބަރުލަމާނީ ނިޒާމާއި މުޅިން ދެކޮޅުއިރު އެމަނިކުފާނުގެ ސަރުކާރުގައި މިނިސްޓަރުންގެ ނަމުގައި މަގާމުގައި ތިއްބެވި އެމްޑީޕީގެ ނައިބް ރައީސް މުހަންމަދު ޝިފާޒް ބަރުލަމާނީ ނިޒާމަށް ތާއިދު ހޯދަން މަސައްކަތް ފެއްޓެވުމަކީ ރައީސް ސޯލިހްގެ ސަރުކާރުގެ ތެރޭގައި އިތުރު ސަރުކާރެއް އުފެދުން ކަހަލަ ކަމެކެވެ. މިއީ ރައީސް ސޯލިހަށް ވެސް އަދި ރައްޔިތުންނަށްވެސް ބަލައިގަންނަން އެހާ ފަސޭހަ ކަމަކަށް ނުވާނެއެވެ. ޝިފާޒަކީ އެންމެ އެތެރޭގައި ހުންނަވައިގެން ރައީސް ޞާލިހުގެ ސިޔާސަތާއި ދިމާ ދެކޮޅަށް މަސައްކަތް ކުރާ ބޭފުޅެއް ކަމުގައި އެކަން ދަންނަ މީހުން ވަރަށް ސާފުކޮށް ބުނެއެވެ. މޭޒެއްގެ މަތީގައި ހުރި މާވަށްޓަކަށް އިޝާރާތް ކުރަށްވާފައި އެއީ ރައީސް ޞާލިހުގެ މިސާލު ކަމަށް ވިދާޅުވި ތަނުގައި ތިބި މީހުން މިއަދުވެސް ދުނިޔޭގައި އެބަތިއްބެވެ. އެކަން ރައީސް ޞާލިހަށް މިހާރު ވަރަށް ރަނގަޅަށް އެނގިވަޑައިގަންނަވާނެއެވެ. އެހެންވީމާ ޝިފާޒަކީވެސް ބަދަލު އަންނަ ލިސްޓުގައި އޮތް ބޭފުޅެއް ކަމަށް މިވާހަކަ ދައްކަވާ ބޭފުޅުން ވިދާޅުވެއެވެ. އަމްރާއި ޝިފާޒުފަދަ ބޭބޭފުޅުން ކޮންޓްރޯލް ކުރަމުން ގެންދާ ރައީސްގެ ސިޔާސަތުތަކާއި ދެކޮޅަށް ފިކުރުހިންގާ އެމްޑީޕީގެ ސޯޝަލް މީޑިއާ އެކްޓިވިސްޓް، ތޮއްޔިބުމެން ފަދަ މީހުންނަށް ވެސް މިފަހަރު ބަދަލުތައް އަންނާނެ ކަމަށް އަޑުތައް ފެތުރެއެވެ. އެ ގްރޫޕުން ވެސް ބޮޑަށް ފެންނަނީ ހަމަ ބަރުލަމާނީ ވިސްނުން ޕްރޮމޯޓްކުރާ މަންޒަރެވެ.\nސަރުކާރުގެ ސިޔާސަތާއި ދެކޮޅު މީހުން ލައިގެން އިބްރާ ވިދާޅުވާހެން "އަކުންބަކުން ކުޅޭހެން" ސަރުކާރެއް ނުހިންގޭނެއެވެ. ރައްޔިތުން ބޭނުންވަނީ ބޮޑު ދެގެރި ތަޅާތަން ބަލައި ދެ ރައީސުންގެ ޗަރުކޭސް ބަލާކަށްވެސް ނޫނެވެ. ނުވަތަ އޮލިމްޕަހުގެ ސްކްރީނަށް އަންނަން އުޅޭ ކޯލިޝަންގެ ލީޑަރުންގެ ޑްރާމާ ބަލާކަށް ވެސް ނުމެނޫންމެއެވެ. ރައްޔިތުން ބޭނުންވަނީ އަންނަން އޮތް ރިޔާސީ އިންތިޚާބާއި ދެމެދުގައި މިއޮތް ކުޑަ ދުވަސްކޮޅުގެ ތެރޭގައި ވައުދުތައް ފުއްދެނީ ކިހާވަރަކަށްތޯ ބެލުމަށެވެ. އެވައުދުތަށް ފުއްދުނުތޯ ނުވަތަ ނޫންތޯ ރައްޔިތުން ނިއްމާނީ ރިޔާސީ އިންތިޚާބުގެ ވޯޓުންނެވެ. ވަޢުދު ނުފުއްދިގެން ރައީސް ޞާލިޙު ފެއިލް ވެއްޖެއްޔާ ރައްޔިތުން އިނގިލި ދިއްކުރާނީ އެމްޑީޕީއަށެވެ. އެކަން އެއޮތީ ނިމިދިޔަ ޓާމުގެ މެދު އިލެކްޝަނުން ފެނިފައެވެ. އިންތިޚާބަށް ކެމްޕޭން ކުރާކަށް ސަރުކޯލިޝަންގެ އެއްވެސް ޕާޓިއަކަށް ސަރުކާރުގެ އެއްވެސް ވަޢުދެއްވެސް ސިޔާސަތެއްވެސް ވަސީލަތެއްވެސް ބޭނުމެއް ނުކުރެވެއެވެ. އެފުރުސަތެއް ނުލިބެއެވެ. ސަރުކާރުގައި ސާޅީސް އިންސައްތަ ހިއްސާކުރިޔަސް އެފުރުސަތު ބޭނުންކުރީ އެމްޑީޕީންނެވެ. އެޕާޓީގެ ކެންޑިޑޭޓުންގެ ކެމްޕޭނަށެވެ. އެހެންވީމާ ރައްޔިތުން ސަރުކާރުގެ ކާމިޔާބާއި ނާކާމިޔާބުވެސް އަޅާކީ އެމްޑީޕީއާއެވެ. އެހެންވީމާ 2023 އަށް ދާއިރު ސަރުކާރަށް ވަޢުދު ނުފުއްދި ފެއިލްވުމުން ފެެއިލްވީ ކަމަށް ރައްޔިތުން ގުނާނީ ވެސް އެމްޑީޕީކަމަށެވެ.


Hodhedhoo in miadhu 23 meehaku balin rangalhu vejje | ThePress\n18 September 2020, 22:52\nގދ. ހޯޑެއްދޫ / ފޮޓޯ: ސޯޝަލް މީޑިއާ\nގދ. ހޯޑެއްދޫން މިއަދު 23 މީހަކު ބަލިން ރަނގަޅު ވެއްޖެއެވެ.\nހެލްތް އިމަޖެންސީ އޮޕަރޭޝަން ސެންޓަރން (އެޗްއީއޯސީ) "ދަ ޕްރެސް" އަށް މައުލޫމާތު ދެމުން ބުނީ މިއަދު ބަލިން ރަނގަޅުވި 44 މީހުންގެ ތެރެއިން 23 މީހަކީ ހޯޑެއްދޫން ޕޮޒިޓިވްވެ، ބަލިން ރަނގަޅުވި މީހުން ކަމަށެވެ. މީގެ ކުރިން އެ ރަށުން ޕޮޒިޓިވްވި4މީހަކު ވަނީ ބަލިން ރަނގަޅު ވެފައެވެ.\nހޯޑެއްދޫގައި ކޮވިޑް-19 ފެތުރެމުން ދާއިރު، އެރަށުން އެ ބައްޔަށް ޕޮޒިޓިވްވި މީހުންގެ ޖުމްލަ އަދަދު ވަނީ މިހާރު ވަނީ 44 އަށް އަރައިފައެވެ.\nއެކްޓިވް ކޭސްގެ ގޮތުގައި މިވަގުތު އެ ރަށުގައި 17 މީހަކު ހުރިއިރު، އެއީ ފުރަބަންދު ކަރަންޓީން ކޭސްތަކާ އެއްވެސް ގުޅުމެއް ނެތް، ދަތުރުނުކުރާ ބައެއްގެ މެދުގައި އުފެދިފައިވާ ކްލަސްޓާއެކެވެ. އެ ކްލަސްޓާގެ ތެރެއިން ޕޮޒިޓިވް ދެމީހަކަށް ގއ. ކޮވިޑް ފެސިލިޓީގައި ފަރުވާ ދެމުންދާއިރު، ދެން ތިބި މީހުން ތިބީ ހޯމް ކަރަންޓީނުގައެވެ.\nހޯޑެއްދޫއިން މިހާތަނަށް ވަނީ ރެންޑަމް ސާމްޕަލްއާ އެއްކޮށް 344 ސާމްޕަލް ނަގާފައެވެ. އޭގެ ތެރެއިން 250 ސާމްޕަލް ނެގެޓިވްވެފައިވާއިރު 44 ސާމްޕަލް ވަނީ ޕޮޒިޓިވްވެފައެވެ. އަދި 50 ސާމްޕަލްގެ ނަތީޖާ އަދި ނުލިބެއެވެ.\nގުޅުން ނެތް ކްލަސްޓާއެއް ހޯޑެއްދޫއިން ފެނިފައި ވަނީ ބަލީގެ އަލާމާތްތައް ހުރެގެން، އެރަށު ފްލޫ ކްލިނިކަށް ދައްކާ ޓެސްޓު ކުރުމުންނެވެ. ފުރަތަމަ ދެމީހަކު ޕޮޒިޓިވްވެފައިވާއިރު، އެ ދެ މީހުންގެ ކޮންޓެކްޓުންގެ ތެރެއިން ވަނީ އިތުރު 38 މީހަކު ފާހަގަ ކުރެވިފައެވެ.\nހޯޑެއްދޫގެ އިތުރުން ރާއްޖޭގެ 20 ރަށެއްގައި މިހާރު އެކްޓިވް ކޭސްތައް އެބަ އުޅެއެވެ. އަދި 18 ފަތުރުވެރިންނާއި 39 ސްޓާފުން ހިމެނޭ ގޮތަށް ރާއްޖޭގެ 27 ރިސޯޓެއްގައި ވެސް އެކްޓިވް ކޭސް އެބައުޅެއެވެ.\nރާއްޖެއިން ޕޮޒިޓިވްވި ޖުމްލަ މީހުންގެ އަދަދު 9568 އަށް އަރާފައިވާއިރު 33 މީހަކު ވަނީ މި ބަލީގައި ނިޔާވެފައެވެ.\nމި ބަލީގެ ސަބަބުން މޮނިޓަރިންގެ ހާލަތުގައި އޮތީ ހަމައެކަނި ހޯޑެއްދޫ އާއި މަޑަވެއްޔެވެ.\nހަބަރު ހެލްތު މިނިސްޓްރީ ކޮވިޑް-19 އެޗްއީއޯސީ އެޗްޕީއޭ\nތީ ނުބައިރަށެއްގެ ފޮޓޯ އެއް


vnews - Toni Kroos ah aniyaave kulhumaa dhurah dhaan jehijje\nޓޯނީ ކްރޫޒަށް އަނިޔާވެ ކުޅުމާ ދުރަށް ދާން ޖެހިއްޖެ\nޖަރުމަންގެ ހުނަރުވެރި މިޑްފީލްޑަރު ޓޯނީ ކްރޫޒް--\nރެއާލް މެޑްރިޑަށް ކުޅެމުން އަންނަ ޖަރުމަންގެ ހުނަރުވެރި މިޑްފީލްޑަރު ޓޯނީ ކްރޫޒަށް އަނިޔާވެ ކުޅުމާ ދުރަށް ދާން ޖެހިއްޖެއެވެ.\nރެއާލްގެ އިސްވެރިންނާ ހަވާލާދީ ސްޕެއިންގެ ނޫސްތަކުން ރިޕޯޓްކޮށްފައިވާގޮތުގައި ޓޯނީ ކްރޫޒަށް ލިބުނު އަނިޔާއާ ގުޅިގެން އޭނާ ގާތް ގަނޑަކަށް ހަތަރު ހަފްތާއަށް ކުޅުމާ ދުރުގައި ހުންނަން ޖެހޭނެ ކަމަށް ވަރަށް ބޮޑަށް ބެލެވިފައިވާ ކަަމަށެވެ.\nރެއާލްއިން ބުނެފައި ވަނީ ޓޯނީ ކްރޫޒްއަށް އަނިޔާވެ ކުޅުމާ ދުރަށް ދާން ޖެހުމަކީ ޓީމަށް ލިބުނު ފޫނުބެއްދޭ ވަރުގެ ބޮޑު ގެއްލުމެއް ކަމަށެވެ. އެގޮތުން މިހާރުވެސް ޓޯނީ ކްރޫޒްގެ އިތުރުން ޓީމުގެ މުހިންމު ކުޅުންތެރިން ކަމަށްވާ ގަރެތު ބޭލް އާއި މާކޯ އަސެންސިއޯ އާއި މަރިއާނޯ ޑިއާޒް އަދި މާކޮސް ލޮރެންޓޭ ވެސް ތިބީ އަނިޔާގައި ކަމަށް ރެއާލްއިން ބުނެފައި ވެއެވެ.\nޓޯނީ ކްރޫޒަށް އަނިޔާވީ ސްޕެނިޝް ލީގުގައި މިދިޔަ އާދީއްތަ ދުވަހުގެރޭ ރެއާލް ސޮސިއެޑާޑް އަތުން 2-0 ލަނޑުން ރެއާލް ބަލިވި މެޗުގެ 80 ވަނަ މިނެޓުގައެވެ. އެމެޗުގައި އޭނަގެ ފަލަމަސްގަނޑަށް ލިބުނު އަނިޔާ ގުޅިގެން ދަނޑުން ބާލަންޖެހުނެވެ. އަދި އެދުވަހުގެ މެޗަށްފަހު ރެއާލްއިން ބުނީ، ޓޯނީއަށް ލިބުނު އަނިޔާގެ ޓެސްޓުތައް ޓީމުގެ މެޑިކަލް ޓީމުން ހަދައި ބެލިއިރު އޭނަގެ މަސްގަނޑުން ބައެއް ވަނީ އިރައިގެންގޮސްފައި ކަމަށެވެ.\nޓޯނީ ކްރޫޒަށް އަނިޔާވެ ހަތަރު ހަފްތާއަށް ކުޅުމާ ދުރަށް ދާން ޖެހުނުއިރު، ސްޕެނިސް ލީގުގައި ރެއާލް އޮތީ މިހާތަނަށް ކުޅުނު 18 މެޗުން ލިބުނު 30 ޕޮއިންޓާއެކު ފަސް ވަނަ މަގާމްގައެވެ. ލީގް ތާވަލްގެ އެއް ވަނަ މަގާމްގައި މިވަގުތު އޮތީ މިހާތަނަށް ކުޅުނު 18 މެޗުން 40 ޕޮއިންޓް ހޯދާފައިވާ ބާސެލޯނާއެވެ.


6 membereh ge imthiyaazuthakaai inaayai thah kandaalaifi | Mihaaru\nމަޖިލީހުގެ ހަތަރު މެމްބަރުން. (ކ-ވ) އަބްދުއްލަތީފް، ސައުދު، ވަހީދު އަދި އަމީތު: މި މެމްބަރުންގެ ގޮނޑިއާ މެދު ސުޕްރީމް ކޯޓުން ގޮތެއް ނުނިންމަނީސް އިނާޔަތްތައް ވެސް ވަނީ ކަނޑާލާފައި.\nހަ މެމްބަރެއްގެ އިމްތިޔާޒުތަކާއި އިނާޔަތްތައް ކަނޑާލައިފި\n12 އޯގަސްޓް 2017 - 14:53 51 comments\nމަޖިލީހުގެ އަމީން އާއްމު އަހްމަދު މުހައްމަދު ސޮއިކުރައްވައި ނެރުއްވި މެމޯއަކުން، އިނާޔަތް އިމްތިޔާޒުތަކާއި މެމްބަރެއްގެ ހައްގުތައް ކަނޑާލިކަން އެންގީ، ދިއްދޫ ދާއިރާގެ މެމްބަރު އަބްދުއްލަތީފާއި ވިލިގިނލީ ދާއިރާގެ ސައުދު ހުސެއިނާއި މަޑުއްވަރީ ދާއިރާގެ މުހައްމަދު އަމީތާއި ދަގެނތީ ދާއިރާގެ އިލްހާމް އަހްމަދާއި މައްޗަންގޮޅި ދެކުނު ދާއިރާގެ އަބްދުﷲ ސިނާންގެ އިތުރުން ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމް (ވައްޑެ)ގެ އެވެ.\nއެ މެމްބަރުންގެ އިމްތިޔާޒުތަކާއި ހައްގުތަކާއި އިނާޔަތްތައް އުނިކޮށްފައި ވަނީ، މަޖިލިހުގެ އިދާރާގެ ހުރިހާ ސެކްޝަންތަކަށް ފޮނުވި އިދާރީ މެމޯގައިވާ ގޮތުން، މިދިޔަ މަހުގެ 20، އިން ފެށިގެންނެވެ. ސަބަބަކީ އެ ދާއިރާތަކުގެ ބައި އިލެކްޝަން ބާއްވަން އިލެކްޝަންސް ކޮމިޝަނުން ނިންމާފައިވާކަން އަންގާފައިވާތީ ކަމަށް ބުނެފައިވެ އެވެ.\nމެމޯގައި އެހެން ބުނާއިރު، ސިނާން އާއި އިލްހާމް ތަމްސީލްކުރައްވާ ދާއިރާގެ ގޮނޑި ގެއްލިފައިވާ ކަމަށް ކަނޑައަޅައި ބައި އިލެކްޝަންސް ބާއްވަން ނިންމި ކަމެއް އިލެކްޝަންސް ކޮމިޝަނުން މިހާތަނަށް އާއްމުކޮށްފައެއް ނުވެ އެވެ.\nއިމްތިޔާޒުތަކާއި އިނާޔަތްތައް ކަނޑާލި މައްސަލާގައި އިލްހާމް ވަނީ ހިތްހަމަނުޖެހުން ފާޅުކުރައްވައި މަޖިލީހުގެ އިދާރާ އަށް ސިޓީއެއް ވެސް ފޮނުއްވައިފަ އެވެ.\nއެ ސިޓީގައި އިލްހާމް ވިދާޅުވީ އޭނާގެ މެމްބަރުކަން ގެއްލިފައިވާ ކަން، އިލެކްޝަންސް ކޮމިޝަނާއި މަޖިލީހުގެ އިދާރާ އިން ވެސް މިހާތަނަށް އޭނާ އަށް އަންގާފައި ނުވާ ކަމަށެވެ. އެ ސިޓީގައި އިލްހާމް އެދިވަޑައިގެންފައި ވަނީ އޭނާގެ މެމްބަރު ކަން ގެއްލިއްޖެތޯ ސާފުކޮށްދެއްވުމަށެވެ.\nއޭނާގެ މެމްބަރުކަން ގެއްލިފައި ވަނީ ގާނޫނުއަސާސީގެ ކޮން މާއްދާއެއްގެ ދަށުންތޯ ނުވަތަ ޝަރުއީ ކޮން ހުކުމެއްގެ ދަށުންތޯ ވެސް ސާފުކޮށްދެއްވަން ވެސް އެދިވަޑައިގެންފައިވެ އެވެ.\nމެމްބަރުންގެ އިމްތިޔާޒުތަކާއި އިނާޔަތްތައް ކަނޑާލިއިރު ހަތަރު މެމްބަރަކު ކުރެއްވި އިސްތިއުނާފް ސުޕްރީމް ކޯޓުގައި ދަނީ ކުރިއަށެވެ. މެމްބަރެއްގެ ގޮނޑިއާ ގުޅޭ ގޮތުން ޚިލާފު އުފެދިއްޖެ ނަމަ ގޮތް ނިންމާނީ ސުޕްރީމް ކޯޓުން ކަމަށް ގާނޫނުއަސާސީގައިވެ އެވެ.\nކޯޓުން ގޮތެއް ނުނިންމަނީސް މެމްބަރުންނާ މެދު ފިޔަވަޅު އެޅުމަކީ ގާނޫނުއަސާސީއާ ޚިލާފު އަމަލެއް ކަމަށް ގާނޫނީ ބައެއް ވަކީލުން ގެންދަވަނީ ވިދާޅުވަމުންނެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ލޯކަލް އިންތިހާބު މަޖިލީހުގެ މެމްބަރުން މެމްބަރު އިލްހާމް އަހުމަދު މެމްބަރު މުހައްމަދު އަމީތު މެމްބަރު ސައުދު ހުސެއިން މެމްބަރު އަބްދުއްލަތީފް މުހައްމަދު މުހައްމަދު ވަހީދު އިބްރާހިމް (ވައްޑެ) ސުޕްރީމް ކޯޓް އިލެކްޝަންސް ކޮމިޝަން


Ali Waheed ge gein electronic saamaanuthakeh fuluhunge belumuge dhashah gengosfi - vNews.mv\nއަލީ ވަހީދުގެ ގެއިން އިލެކްޓްރޯނިކް ސާމަނުތަކެއް ފުލުހުންގެ ބެލުމުގެ ދަށަށް ގެންގޮސްފި\nޠާހިރާ އަޒްހާރު 12 July 2020, 18:16\nޓުއަރިޒަމް މިނިސްޓްރީގެ މުވައްޒަފުންތަކަކަށް ޖިންސީ ގޯނާކުރި ކަމުގެ މައްސަލައެއްގައި ކުރީގެ ޓުއަރިޒަމް މިނިސްޓަރ އަލީ ވަހީދުގެ ގެ، ބަލައި ފާސްކޮށް އިލެކްޓްރޯނިކް ސާމާނުތަކެއް ފުލުހުންގެ ބެލުމުގެ ދަށަށް ގެންގޮސްފިއެވެ.\nޓުއަރިޒަމް މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާ ކުރި ކަމުގެ މައްސަލައަކާއި ގުޅިގެން ޓުއަރިޒަމް މިނިސްޓަރުކަމުން އަލީ ވަހީދު ވަކިކުރުމާއެކު ފުލުހުން ވަނީ އަލީ ވަހީދުގެ މައްޗަށް ތުހުމަތުކުރެވޭ ޖިންސީ ގޯނާގެ މައްސަލަ ބަލަން ފަށާފައެވެ. މި މައްސަލައާ ގުޅިގެން ފުލުހުން ވަނީ ރޭގެ ވަގުތެއްގައި ކޯޓު އަމުރެއްގެ ދަށުން އަލީ ވަހީދު ދިރިއުޅުއްވާ ގެއަށް ގޮސް ބަލައި ފާސްކޮށްފައެވެ.\nއަލީ ވަހީދު ދިރިއުޅުއްވާ ގެ ބަލައި ފާސްކުރުމުގެ ތެރެއިން ހެކި ހޯދުމަށް ބޭނުންވާ ބައެއް އިލެކްޓްރޯނިކް ސާމާނު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށް ފުލުހުން ވަނީ ބުނެފައެވެ. އަދި ފުރައިގެން ދިޔުންވެސް ކޯޓު އަމުރެއްގެ ދަށުން މަނާކޮށްފައިވާ ކަމަށް ފުލުހުން ވަނީ ބުނެފައެވެ.\nމައުލޫމާތު ލިބޭ ގޮތުގައި ފުލުހުންގެ ބެލުމުގެ ދަށަށް ގެންދިޔަ ތަކެތީގެ ތެރޭގައި އަލީ ވަހީދުގެ ފޯނުވެސް ހިމެނެއެވެ. އަދި ޕާސްޕޯޓުވެސް ހިފަހައްޓާފައިވާ ކަމަށް މައުލޫމާތު ލިބެއެވެ. ޖިންސީ ގޯނާއާ ގުޅުންހުރި މައްސަލަތަކެއްގައި އަލީ ވަހީދު މަގާމުން ވަކިކޮށްފައިވާއިރު، ސަރުކާރުގެ އަންހެން ވަޒީރަކާ ގުޅޭގޮތުންވެސް ވަރަށް ބޭއަދަބީ މޭރުމަކުން ވާހަކަދައްކާ އޯޑިއޯއެއް ވަނީ ލީކުވެފައެވެ.\nމިފަދަ އެތައް މައްސަލައަކާ ގުޅިގެން އަލީ ވަހީދު ޓުއަރިޒަމް މިނިސްޓަރ ކަމުގެ މަގާމުން ވަކިކުރުމަށްފަހު، ރައީސުލްޖުމްހޫރިއްޔާ ވަނީ ޓުއަރިޒަމް މިނިސްޓްރީގެ ހިންގުން ވަގުތީގޮތުން މިނިސްޓަރ އޮފް އިކޮނޮމިކް ޑިވެލޮޕްމަންޓް ފައްޔާޒް އިސްމާއީލާ ހަވާލުކުރައްވާފައެވެ،\nމިދުވަސްވަރު ޖިންސީ ގޯނާއާ ގުޅުންހުރި ގިނަ މައްސަލަތަކެއް ފެންމަތިވަމުންދާއިރު، މިވަގުތު ހޯމް މިނިސްޓަރ ކަމުގެ މަގާމުގައި ހުންނެވި އިމްރާން އަބްދުﷲ ގެ މައްޗަށް ޖިންސީ ގޯނާގެ ގިނަ ތުހުމަތުތަކެއް ކުރާ އޯޑިއޯއެއްވެސް ވަނީ ލީކުވެފައެވެ. އެހެންނަމަވެސް މިފަދަ އެއްވެސް މައްސަލައެއް ފުލުހުންނަށް ހުށަހަޅާފައިނުވާ ކަމަށް ފުލުހުން ވަނީ ބުނެފައެވެ. އަދި މި އޯޑިއޯގެ ސައްހަކަން ބެލުމުގެ މަސައްކަތް ކުރަމުންދާ ކަމަށް ފުލުހުން ވަނީ ބުނެފައެވެ.\nއަލީ ވަހީދު ރާއްޖެ


އެޑްމިން – Page 282 – Liyuntheringe Gulhun\nVisitors online  170:users  0guests  134bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nނުކުޅެދުންތެރިކަން ހުންނަމީހުންގެ ދުވަސް (2)\n12 ޖުލައި 2012ދުޅަހެއުކަމާއި ޞިއްޙަތު, ޞިއްޙީ މަޢުލޫމާތުއެޑްމިން\nކިޔާފައިވާ ޢަދަދު: 5416\nމަޑަވެލީ ޢަލީ ނަސީރު\n(3 ޖުލައި 2012 އާ ގުޅޭ)\nބައިނަލްއަޤްވާމީ ލަފާކުރުންތައް ދައްކާ ގޮތުގައި އެވްރެޖް ގޮތެއްގައި ޤައުމެއްގެ އާބާދީއެއްގެ 8 އިންސައްތައާއި 10 އިން ސައްތައާއި ދެމެދުގެ ޢަދަދަކަށް ނުކުޅެދުންތެރިކަންހުންނަ މީހުން އެގައުމެއްގައި އުޅޭނެ އެވެ. ވީމާ މިލަފާކުރުމއިާ އެއް މިންވަރެއްގައި ލަފާކުރާނަމަ، ދިވެހިރާއްޖޭގައި އެކި ބާވަތުގެ ނުކުޅެދުންތެރިކަންހުރި ތިންހާހެއްހައި މީހުން އުޅޭނެ އެވެ.\nލިޕްސްޓިކް ބާއެވެ؟….. ސިނގިރެޓް ބާއެވެ؟\n11 ޖުލައި 20124 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 10450\nއެހެން މަޚްލޫޤުންނާ ޚިލާފަށް މައިންބަފައިންނަށް ހާދަހައި ތަފާތު ކަންތަކެއް ކުރަން ޖެހެއެވެ! ޚާއްސަކޮށް މައިންނަކީ ބަފައިންނަށް ވުރެ ދަރިންގެ ހައްގުގައި އަދި މާމަތީގައި އުޅޭ ބަޔެކެވެ! އަވަށު މަސައްކަތުގައި އުޅޭއިރު ވެސް ދަރިންގެ އުފާވެރި ޚިޔާލުގައި އިނދެ އަމިއްލައަށް، ވަކި ‘ ކަމަކާ ނުލައި’ ހިނިތުންވެވޭތަން ފެންނާނެއެވެ؟\nޚިޔާލު ފާޅުކުރުން – އިމެއް ނެތް މިނިވަންކަމެއް ބާ!\n11 ޖުލައި 2012ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 5733\nޙަސަން ޒަހީންޚިޔާލުފާޅުކުރުމުގެ މިނިވަންކަމަކީ ކޮންމެ ފަރުދަކަށް ވެސް އޮންނަން ޖެހޭނެ މިނިވަންކަމެކެވެ. ޤައުމު ބިނާކުރުމުގައި ފަރުދުންގެ ޒިންމާއާއި ވާޖިބު އެންމެ އެދެވޭ ގޮތުގައި އަދާކުރެވޭނީ އޭރުންނެވެ. ޤައުމީ މަސައްކަތްތަކާއި ޤައުމުގެ ދުވެލި ހަލުވިވެގެން އަންނާނީ ވެސް އޭރުން ނެވެ. މިއީ އެންމެން ގަބޫލުކުރާ އަސާސެކެވެ. ހަމައެކެވެ. އެހެންނަމަވެސް މި ހަމަ އާއި އަސާސަކީ މިއަދުގެ ތަހުޒީބާއެކު އައި ކަމެއް ނޫނެވެ. މީގެ އެތައް އަހަރަކުތަކެއް ކުރިން މާތް ނަބިއްޔާ އަޅުގަނޑުމެނާ ހަމައަށް ގެނެސް ތަންފީޒު ކޮށްދެއްވައިފައިވާ އުޞޫލަކާއި ހަމައެކެވެ.\nދުޢާ ވީދައިލައިފައި ގުޅަ ހަދަން ފެށުން\n10 ޖުލައި 20126 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 5856\nއާދަމް ނަޞީރު އިބްރާހީމް (2012)\nމީލާދީ ސަނަތުން ހާހާއި އޮނަވިހި ސަތޭކަ ފަންސާހުގެ ކުރީކޮޅެވެ. ދިވެހިސަރުކާރަށް އެ ވީގޮތެއް ވެގެން ސަރުކާރު މުޅިން ރޫޅި ހަލާކުވެއްޖެއެވެ. ނަޓުތަކާ ފުރޮޅުތަކަށް ދާންދެން އެކި ދިމަދިމާ އަށް ބުރަބުރައިގެން ދިޔައީއެވެ. މި ހައިޖާނުގެ ތެރޭގައި “ދިގު ޗުއްޓީއެއް” ލިބިވަޑައިގަތް އެއް ބޭފުޅަކީ ފަޟީލަތުއްޝައިޚު އަލްމަރުޙޫމު ޢަބްދުﷲ ޖަލާލުއްދީނެވެ. ރާއްޖޭގައި އެންމެ ފަހުން ކޮލިލެވުނު އުއްތަމަ ފަނޑިޔާރު މަނިކުފާނެވެ. ނަފްރަތު\n10 ޖުލައި 20122 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5305\nކާމޭޒުދޮށުގައި ތަށްޓެއް ތަޅުވައިލާ އަޑެއް ވެސް ނީވެއެވެ. އަހަރެން ކިތަންމެ ބަނޑުހައެއް ވިޔަސް ކެއުމުގެ ރަނގަބީލު ނުޖަހަނީސް ކާމޭޒުދޮށަކަށް ނުދަމެވެ. އެއީ ފެށުނީއްސުރެން މިގޭގައި އޮންނަ އާދައެވެ. ކައްކަން ދެމީހުން ތިބެއެވެ. ކާން ހަދަން މީހަކު އުޅެއެވެ. ގޭގައި ޖެހޭ އެހެނިހެން ކަންތައް ކުރަން އެކިވަރުގެ އެހީތެރިން އުޅެއެވެ.\nނުރައްކާތެރި ބައްޔެއްގެ ހިތާމަވެރި ދުވަސްވަރެއް (2)\n10 ޖުލައި 2012އާދަކާދަ, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 6149\n(8 ޖުލައި 2012 (އާދީއްތަ) ގުޅޭ)\nކޮލަމާފުށީ އިސްމާޢީލް ނަސީމު ކ.ގުރައިދޫ/ ޖަނަވަރީގެ (އިސްމާޢީލްބެ) އަކީ ގއ.ކޮލަމާފުށީ ބޭކަލެކެވެ. އޭނާގެ އަންހެނުންނަކީ، ހަވަރުތިނަދޫ މަޑަވެލީ މޫސިޔާގެ ޚަދީޖާ (ކައިދާ)ގެ ދަނޑު ސަންފާ ދައިތަގެ އާއިޝަތު ޢަބްދުއްރަޙުމާނު (އައިސާދައްތަ) އެވެ. އާއިޝަތު ޢަބްދުއްރަޙުމާނުގެ ބައްޕައަކީ ހަވަރުތިނަދޫ ކައްބޮއްލޭ ދޮންބީފާނުގެ ޢަބުދުއްރަޙުމާން (ތިނަދޫ ރަނައުރާގެ) އެވެ.\n“ކަރާގެ ރަދީފު، ކަރާގެ ވައްތަރުތައް” ފަލްސަފީ ވިސްނުމަކުން !\n9 ޖުލައި 20123 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 9550\nތަސްވީރު ބަލާނީ ތަސްވީރު ބުނާހެންތޯ، މިއީ އަޅުގަނޑާ ބައެއް މީހުން ކުރާ ސުވާލެކެވެ. މިސުވާލު އަޅުގަނޑަށް އަމާޒުވާ ސަބަބަކީ ކެމެރާތަކުގެ ގަބުރުސްތާނުގައި އަޅުގަނޑު އަތުން މިހާރު ހައެއްކަ ކެމެރާ ވަޅުލާފައިވާތީބާއެވެ؟ ނުވަތަ ވިއްސާރަ ދުވަހެއްގައި ވާރޭ ހުއްޓާލަންދެން އަޅުގަނޑު އަނގަގޮއްވުމުގެ ގޮތުން މިކަން ފެށުނީކަމަށްވެސް ވެދާނެއެވެ. އެއަށްވުރެ މުހިންމުވާނީ ޖަވާބުތާއެވެ!\nއެކަށައެޅުން، ކަނޑައެޅުން، ހުށަހެޅުން؟\n9 ޖުލައި 20121 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 5917\nއާދޭހެވެ! އެކަށައަޅަނީއެވެ. ކަނޑައަޅަނީ އެވެ. ނަމަވެސް ހުށަހަޅަނީއެވެ. ނުވަތަ ހުރަހަޅަނީއެވެ. މިއީ ޙަޤީޤަތެއްތޯ ބަލައިލަން އެބަޖެހެއެވެ. ބައެއް ފަހަރު، އެކަށައަޅަން އުޅެގެން އެކަށައެއް ނޭޅެއެވެ. ނުރައްކާތެރި ބައްޔެއްގެ ހިތާމަވެރި ދުވަސްވަރެއް (1)\n8 ޖުލައި 2012އާދަކާދަ, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 5478\nޢަބުދުﷲ ޙިލްމީ ޕްރިންޓް މީޑިއާއަށް ގިނަބަޔެއްގެ އިސްކަންދެވޭ އެއްކަމަކީ މަޢުލޫމާތު ހޯދައި ލިބިގަންނަ ފަރާތްތަކަށް އެ މީޑިޔާގެ ފަސޭހަކަމެވެ. ގިނަތަކެއްޗެއްގެ ބޭނުންނުކޮށް ފަސޭހައިން މަޢުލޫމާތު ލިބުމެވެ. އަނެއްކަމަކީ މަޢުލޫމާތު ފޯރުކޮށްދޭ ފަރާތްތަކަށް ޕްރިންޓް މީޑިޔާގެ ސަބަބުން “ޖީބަށް” ލުޔެއް ވެސް ލިބުމެވެ. ނުބައި މީހަކާމެދު ރަނގަޅަށް ކަންތައްކުރުން\n7 ޖުލައި 20121 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 8900\nމާލިކުބިން ދީނާރުގެ އަވަށްޓެރިންގެ ތެރޭގައި ޔަހޫދީއަކު އުޅުނެވެ. މިޔަހޫދީ ކަލޭގެއަކީ އިސްލާމުންގެ ވަރަށް ބޮޑު ދުޝްމިނެކެވެ. އަބަދުވެސް އޭނާ ހުންނާނީ އިސްލާމުންނަށް ގެއްލުންދެވޭނެ ގޮތަކާމެދު ވިސްނަވިސްނައެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279…280281282283284…285286287288289290291292293294295296297298299300301302ފަހުގެކުރީގެ


މި ފަހަރު ލިބިވަޑައިގަތީ ނުރަނގަޅު މަޢުލޫމާތެއް, މާފަށް އެދެން: ރައީސް ނަޝީދު – DhiDaily\nމި ފަހަރު ލިބިވަޑައިގަތީ ނުރަނގަޅު މަޢުލޫމާތެއް, މާފަށް އެދެން: ރައީސް ނަޝީދު\nޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރުގެ މަންމާފުޅު އަވަހާރަވިކަމަށް ވިދާޅުވެ ނުރަނގަޅު މަޢުލޫމާތެއް ހިއްސާކުރެއްވިފައިވާތީ ރައްޔިތުން މަޖިލީހުގެ ރައީސް މުޙައްމަދު ނަޝީދު އެ ކަމަނާގެ ކިބައިން މަޢާފަށް އެދިވަޑައިގެންފިއެވެ.\nމަޢާފަށް އެދިވަޑައިގެން މިއަދު މެންދުރުފަހު ރައީސް ނަޝީދު ކުރެއްވި ޓްވީޓެއްގައިވަނީ ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރުގެ މަންމާފުޅު އަވަހާރަވިކަމުގެ ޚަބަރު އެއްސެވީ ފުން ހިތާމައާއި އެކުގައިކަމަށް ވިދާޅުވެފައެވެ. އަދި މިފަދަ ދަތި އުނދަގޫ ދުވަސްވަރެއްގައި މައިމޫނާއަށާއި އެ ކަމަނާގެ ޢާއިލާއަށް ލިބިވަޑައިގެންނެވި ހިތާމައަށް އިޚުލާސްތެރިކަމާއެކު ތަޢުޒިޔާ ދަންނަވާކަމަށް ވެސް ރައީސް ނަޝީދު ވިދާޅުވިއެވެ.\nނަމަވެސް މައިމޫނާގެ މަންމާފުޅު އަވަހާރަނުވާކަމާއި އަދި އުޅުއްވަނީ އާލަސްކަންފުޅާކަން ރައީސް ނަޝީދަށް ފަހުން އެނގިވަޑައިގަތުމުން އެ މަނިކުފާނު ކުރެއްވި ޓްވީޓް ވަނީ ޑިލީޓް ކުރައްވާފައެވެ.\nމި ގޮތުން ޑިލީޓް ކުރެއްވުމަށްފަހު ކުރެއްވި ޓްވީޓުގައި ވަނީ މައިމޫނާގެ މަންމާފުޅު އަވަހާރަވެފައިވާކަމުގެ ނުރަނގަޅު މަޢުލޫމާތެއް ލިބިވަޑައިގެންނެވުމުން އެ ގޮތަށް ޓްވީޓު ކުރެއްވުނީ ކަމަށާއި އެ ކަމަށް މަޢާފަށް އެދިވަޑައިގަންނަވާކަމަށެވެ.\nއަދި ކޮންމެ ދުވަހަކު މައިމޫނާ ކުރައްވާ ބުރަ މަސައްކަތްޕުޅު އެނގިވަޑައިގަންނަވާކަމަށާއި ޚާއްސަކޮށް މި ދަނޑިވަޅުގައި މަންމާފުޅު އާލަސްކަންފުޅާ އުޅުއްވުމުން މައިމޫނާއަށް ވެވަޑައިގަންނަވާނެ ގޮތް އިހުސާސްކުރެއްވޭކަމަށް ވެސް ރައީސް ނަޝީދު ވިދާޅުވިއެވެ.\nރައީސް ނަޝީދު މިހެން ވިދާޅުވި ފަދައިން ކޮވިޑް-19 އިގެ ބަލިމަޑުކަން ރާއްޖެއަށް ކުރިމަތިވި ފަހުން އެޗްޕީއޭއާއި ސިއްހީ މުވައްޒަފުންނާއި ޑޮކްޓަރުން ގެންދަވަނީ ބުރަ މަސައްކަތްތަކެއް ކުރައްވަމުންނެވެ.


Arab League gai harakaaiytheri vaan Seria aa dhathi\nއެމެރިކާއާ ހެދި އަރަބި ލީގްގައި ހަރަކާތްތެރިވާން ސީރިއާއަށް ދަތި: ޔޫއޭއީ\nޔޫއޭއީގެ ފޮރިން މިނިސްޓަރު ޝޭހް އަބްދުﷲ ބިން ޒައިދު އަލް ނަޙްޔާން (ކ) އަދި ސަރުގޭ ލަވްރޯފް\nސީރިއާގެ ރައީސް ބައްޝާރުލް އަސަދުގެ ސަރުކާރަށް އެމެރިކާއިން އަޅާފައި ހުރި ދަތިކުރުންތަކާ ހެދި އަރަބި ލީގްގައި ފުރިހަމައަށް ސީރިއާ ތަމްސީލްކުރުން ދަތި ކަމަށް ޔުނައިޓެޑް އަަރަބް އެމިރޭޓްސްގެ ފޮރިން މިނިސްޓަރު ޝޭހް އަބްދުﷲ ބިން ޒައިދު އަލް ނަޙްޔާން ވިދާޅުވެއްޖެ އެވެ. ވަޒީރު މިހެން ވިދާޅުވީ ރަޝިއާގެ ފޮރިން މިނިސްޓަރު ސަރުގޭ ލަވްރޯފްއާ އަންގާރަ ދުވަހު އަބޫ ދާބީގައި ބައްދަލުކުރައްވައި ބޭއްވި ނިއުސްކޮންފަރެންސެއްގަ އެވެ.\nއެމެރިކާއިން އަސަދަށާއި ސަރުކާގެ އިސްވެރިންނަށް އަޅާފައި އޮންނަ ދަތިކުރުންތަކަށް ކިޔާ ނަމަކީ "ސީޒާ ސީރިއާ ސިވީލިއަން ޕްރޮޓެކްޝަން އެކްސް 2019" ނުވަތަ "ސީޒާ އެކްޓް" އެވެ. މިއީ ސީރިއާގައި އަސަދުގެ ސަރުކާރުން ހިންގާ ލާއިންސާނީ ޖަރީމާތައް ބަލައި ފިޔަވަޅުއެޅުމަށް އުފެއްދި ހަރަކާތެކެވެ. އެމެރިކާ ބުނާ ގޮތުގައި އަސަދު ވަނީ ކުށެއް ނެތް އިންސާނުންނަށް ނުބަލައި ހަމަލާ ބަދަލުކުރުން މައްސަލައެއް ނޫން ކަމަށް ވިދާޅުވެފަ އެވެ.\nއަރަބި ލީގަށް ސީރިއާ ގެނައުމުގައި އެގައުމުގެ ޝައުގެވެރިކަން އޮންޖަންހެޖޭ ކަމަށް އަބްދުﷲ ބިން ޒައިދު އަލް ނަޙްޔާން ވިދާޅުވި އެވެ. އޭނާ ވިދާޅުވީ އަރަބި ލީގުގައި ހިމެނޭ އެހެން ގައުމުތަކުން ވެސް ސީރިއާގެ ފުރިހަމަ ބައިވެރިވުމަށް އުންމީދުކުރާ ކަމަށެވެ.\nރަޝިއާއަށް ތައުރީފްކުރައްވައި ވަޒީރު ވިދާޅުވީ ރަޝިއާއަކީ ގާތް އެކުވެރިއެއް ކަމަށާއި އިތުބާރުބޮޑު ގައުމެއް ކަމަށެވެ. އަދި ވިދާޅުވީ މިއަހަރު ރަޝިއާއާއެކު އާއެއްބަސްވުންތަކެއްގައި ސޮއިކުރައްވާނެ ކަމަށާއި ވިޔަފާރީގެ ބިޔަ ޕްރޮޖެކްތައް އަދި ހުރީ ކަމަށެވެ.\nސަރުގޭ ލަވްރޯފް ވެސް ވަނީ ޔުނައިޓެޑް އަރަބް އެމިރޭޓްސްއަށް ތައުރީފްކުރައްވައި މާޒިއަށް ބައްލަވާލެއްވި އެވެ. އަދި ވިދާޅުވީ ސަރަހައްދީ މަހަޖެހުމަށް ވެސް ރަޝިއާ އެހީތެެރިވެދެއްވާނެ ކަމަށެވެ.\nސީރިޔާ ރަޝިޔާ ޔުނައިޓެޑް އަރަބް އެމިރޭޓްސް + މެދު އިރުމަތި


Dostana2gai Fatih eh noon, Lakshya | Mihaaru\n"ދޯސްތާނާ 2" އިން ތައާރަފުވާނީ ފާތިހެއް ނޫން، ލަކްޝަޔާ\n06 ސެޕްޓެމްބަރ 2019 - 08:26\nޖާންވީ ކަޕޫރާއި ކާތިކް އާރިޔާން ލީޑް ރޯލް ކުޅޭ ފިލްމު "ދޯސްތާނާ 2" ގެ ދެވަނަ ބަތަލަކީ ފާތިހް ރާންދުވާ ކަމަށް މީޑިއާތަކުން ފެތުރި ވާހަކަތައް ދޮގުކޮށް، އެ ފިލްމުގެ ދެވަނަ ބަތަލަކީ ކޮބައިކަން ޕްރޮޑިއުސަރު ކަރަން ޖޯހަރު އިއުލާންކޮށްފި އެވެ.\nއޭނާ ކުރި ޓްވީޓެއްގައި ބުނީ "ދޯސްތާނާ 2" އިން އަލަށް ތައާރަފުކުރާ އެކްޓަރަކީ ލަކްޝަޔާ ކަމަށެވެ. ޓްވީޓްގައި އޭނާގެ ފޮޓޯއެއް ވެސް ކަރަން ހިއްސާކޮށްފައިވެ އެވެ. އެ ޓްވީޓްގައި ކަރަން ބުނީ މި ފިލްމަކާ އެކު ލަކްޝަޔާގެ ބޮލީވުޑްގެ ކެރިއަރު ވަރުގަދަ އަށް ފެށިގެންދާނެ ކަމަށް އުންމީދުކުރާ ކަމަށެވެ.\nލަކްޝާ ވަނީ ކުރިން ޓީވީ އިޝްތިހާރުތަކެއްގައި ވެސް މަސައްކަތްކޮށްފަ އެވެ. ބައެއް މީޑިއާތަކުން ބުނިގޮތުގައި ކަރަންގެ ދަރުމާ ޕްރޮޑަކްޝަނުން ވަނީ އަލަށް ތައާރަފުކުރާ އެކްޓަރާ އެކު ހަތަރު ޕްރޮޖެކްޓަކަށް އެއްބަސްވުމެއް ހަދައިފަ އެވެ. އަދި ލަކްޝަޔާ އަށް "ދޯސްތާނާ 2" އިން ފުރުސަތު ދިނީ ގިނަ އަދަދެއްގެ ޒުވާނުންތަކަކާ އެކު ބޭއްވި އޮޑިޝަންތަކަކަށް ފަހު އެވެ.\n"ދޯސްތާނާ 2" ގެ ޝޫޓިން ފެށުމުގެ ތައްޔާރީތައް ވަމުން އަންނަ އިރު، މީޑިއާތަކުން ކުރިން ބުނެފައިވާ ގޮތުގައި އެ ފިލްމުވެގެން ދާނީ ކުރީގެ ބަތަލާ ފަރަހް ނާޒާއި އެކްޓަރު ވިންދޫ ދާރާ ސިންގްގެ ދަރިފުޅު ފާތިހް ބޮލީވުޑަށް ތައާރަފުވާނެ ފިލްމަށެވެ.\n"ދޯސްތާނާ 2" ގެ ޑައިރެކްޓަރަކީ ކޮލިން ޑި ކަންހާ އެވެ. ފިލްމުގެ ސްކްރީންޕްލޭ ލިޔަނީ ނަވްޖޯތު ގުލާތީ އާއި ސުމިތު އަރޯރާގެ އިތުރުން ރިޝަބް ޝަރުމާ އެވެ. ބައެއް މީޑިއާތަކުން ބުނެފައިވާ ގޮތުގައި މި ފިލްމުގައި ޖާންވީ އާއި ކާތިކް ފެނިގެން ދާނީ ދެބޭންގެ ރޯލުންނެވެ.\nKureege bathaalaa Farah Naaz ge dharifulhu ves Bollywood ah\n"ދޯސްތާނާ 2" އަކީ ކަރަންގެ ދަރުމާ އިން 2008 ގައި ޖޯން އަބްރަހަމް އާއި ޕްރިޔަންކާ ޗޯޕްޅާގެ އިތުރުން އަބީޝެކް ބައްޗަންއާ އެކު ގެނެސްދިން ރޮމޭންޓިކް ކޮމެޑީ "ދޯސްތާނާ" ގެ ދެވަނަ ބައެވެ. އެ ފިލްމު ޑައިރެކްޓްކުރީ ތަރުން މަންސުޚާނީ އެވެ.\n"ދޯސްތާނާ 2" ރިލީޒްކުރާނެ ތާރީހެއް އަދި އިއުލާނެއް ނުކުރެ އެވެ.\nއަހަރެން މީ މަންމައެއް.


Thuga ge "Food Gossip" thafaathu raha eh!\nތުގާގެ "ފުޑްގޮސިޕް" ތަފާތު ރަހައެއް!\nޒުވާން އުމުރުގައި އަމިއްލަ މަސައްކަތުން ކުރިއަރަން މަސައްކަތް ކުރާ ޒުވާނުން މިހާރުވެސް މަދުން ނަމަވެސް އުޅެ އެވެ. މުރާލިކަމާއި ހިތްވަރާއެކު ފިސާރި މަސައްކަތް ކުރާ ޒުވާން ކަނބަލެއްގެ ވާހަކަ ކިޔާލަމާ ހިނގާށެވެ. ކުޅުދުއްފުއްޓަށް އުފަން 21 އަހަރުގެ ތުގާ އަހުމަދަކީ އެފަދަ ޒުވާނެކެވެ. އޭނާ އަބަދުވެސް ބޭނުންވީ ބައެއްގެ ދަށުގައި މަސައްކަތް ކުރުމުގެ ބަދަލުގައި އަމިއްލަ މަސައްކަތެއް ކުރަންށެވެ.\nފިރިމީހާގެ އެހިތެރިކަމާއި ހިތްވަރުން، ތުގާ ފެށީ ރަށުން ލިބެން ނުހުންނަށް ތަފާތު ކާނާތައް ތައްޔާރުކޮށް ވިއްކުމަށެވެ. ރަށުގައި ރެސްޓޯރަންޓްތައް ގިނަ ނަމަވެސް އަދި މެނޫ ކިތަންމެއް ދިގަސް ތަފާތު ރަހަތަކުގައި ކާނާ އާއި ޝޯޓްއީޓްސް މަދެވެ. ސްޓްރީޓް ސްޓައިލްގެ ކާތަކެތި ވިއްކާތަނެއްވެސް ނުހުރެ އެވެ. އެހެންވުމާއެކު އަދި ކެއްކުމަށް ހުންނަ ޝައުގުވެރިކަމެއްގެ ތެރެއިން އޭނާ ބޭނުންވީ ރަށުން އެފަދަ ތަފާތު ކާތަކެތި ލިބޭނެ ގޮތެއް ހޯދައިދިނުމެވެ.\n"އެގޮތަށް ކަމެއް ކުރަން ފަށައިގަންނަވެގެން އުޅެނިކޮށް ހަޒްބެންޑް ދިން އައިޑިޔާއެއް މިއީ. ޓްރައިކުރަން ވީނުން ހޯ ރަށުން ނުލިބޭ ކަހަލަ އެއްޗެހި ވިއްކަން. ދެން އެހެންވެ ހަމަ ޓްރައިއެއްކޮށްލީ. ފުރަތަމަ ވިއްކަން ޖެހީ ރެޑްވެލްވެޓް ކޭކެއް. އޭތި ދެން ވަރަށް އަވަހަށް އެސްކޮލޭޓް ވެގެން ދިޔަ". ކައްކަ ފެށުނުގޮތުގެ ވާހަކަ ކޭއޯއާ ހިއްސާކުރަމުން ތުގާ ބުންޏެވެ.\nފުރަތަމަ ރެޑްވެލްވެޓް ކޭކެއް އަޅައި ޝޯސަލް މީޑިއާއަށް ލުމާއެކު ވަރަށް އަވަހަށް ކޭކް ވިކިއްޖެ އެވެ. އަދި ޕްރި އޯޑަރުތައް ދީ މިކަމުގައި ކުރިއަށްދިޔުމަށް ގިނަ ބައެއްގެ ފަރާތުން ހިތްވަރު ދިނެ އެވެ. ތުގާގެ ފޯކަސް ބޮޑަށް ހުރީ ރަށުގެ ރެސްޓޯރަންޓްތަކުން ފަސޭހައިން ނުލިބޭ އެއްޗެހި ތައްޔާރުކުރުމަށެވެ. ނޫނަމަ ތަފާތު ގޮތަކަށް ކާތަކެތީގެ ރަހަ ދައްކާލުމެވެ.\nވިޔަފާރިއަށް ތުގާ ކައްކާތާ އަދި މިވީ އެންމެ އަހަރެކެވެ. މިވީ އަހަރެއްހާ ދުވަހުގެ ތެރޭގައިވެސް ކުރެވުނު މަސައްކަތާ މެދު އޭނާ ހުރީ ވަރަށް އުފަލުންނެވެ. ހިތްހަމަ ޖެހެ އެވެ.\nތުގާ ތައްޔާރުކުރާ ބައެއް ކާނާ\nތުގާގެ އުފެއްދުންތައް އިސްތިހާރުކުރަން "ފުޑްގޮސިޕް" ނަމުގައި އިންސްޓަގުރާމުގައި ޕޭޖެއް ހިންގަމުން އަންނައިރު ފުޑް ގޮސިޕްގެ މެނޫގައި 15 ވަރަކަށް ބާވަތް ހިމެނެ އެވެ. މުޅިން ވެސް ހުރީ ތަފާތު ކާނާ އެވެ. ރަށުން ނުލިބޭ ކަހަލަ ކާތަކެއްޗެވެ. ނޫނަމަ ތަފާތު ރަހަ އެވެ. މިހާތަނަށް ކެއްކުމުގެ ދާއިރާގެ އެއްވެސް ކޯހެއް ހަދާފައިނުވާ ތުގާ ކާތަކެތި ހަދަން ދަސްކުރީ ޔޫޓިއުބުންނެވެ. އެކަމަކު މިހާރު އޭނާގެ ވިސްނުން ހުރީ ކަލިނަރީ ކޯހެއް ހަދައި ވިޔަފާރި ފުޅާކުރުމަށެވެ.\nއޭނާ ބުނާގޮތުގައި ނަމަ ފުޑް ގޮސިޕްގެ ހުރި ކާނާތަކުގައި ތެރެއިން ގިނަ އެއްޗެހި ކައްކަ ދަސްކޮށްފައިވަނީވެސް ޔޫޓިއުބުންނެވެ. އާންމުކޮށް އެންމެ ގިނަ މީހުންގެ ސަމާލުކަން ހުންނަނީ ތުގާ ބުނާގޮތުން ނަމަ ތަފާތު ރަހަތަކުގައި ޑެޒާޓަށެވެ.\n"ކަސްޓަމަރުން ބޮޑަށް ބޭނުންވަނީ ޑެޒާޓަށް އެކަމަކު ކުޅި އެއްޗަށް ބޭނުންވާ ކަސްޓަމަރުންވެސް އުޅޭ. ރަށުގެ ރެސްޓޯރަންޓްތަކުގައި އާންމުކޮށް ލިބޭކަށް ނުހުރޭ ޑެޒާޓެއް ދޯ، އެހެންވީމަހެން ހީވަނީ ޑެޒާޓަށް ބޮޑަށް މީހުންގެ ސަމާލުކަން ހުންނަނީ. ތަފާތު ވައްތަރުގެ ކޭކްސް، ޕުޑިންގ ވަރަށް ހިންގާ." ތުގާ ބުންޏެވެ.\nތުގާގެ ފުޑް ގޮސިޕްގެ މެނޫގެ ކުޅި ތަކެތީގެ ތެރެއިން އެންމެ ހިންގަނީ ބާގަރ އާއި މޯމޯސް އެވެ. އާންމުކޮށް ހުންނަ ބާގަރގެ މަސްގަނޑާ ތަފާތުކޮށް ފުޑް ގޮސިޕްގެ ބާގަރގެ މަސްގަނޑަކަށް ބޭނުންކުރަނީ ތެލުލާފައިވާ ކުކުޅު މަހެވެ.\nބާގަރގެ މަސްގަނޑު މުގުރާފައި ހުރުމުގެ ބަދަލުގައި އިންނާނީ ތެލުލާފަ. ޗިކަން މަސްގަނޑެއް އިންނާނީ. އޭޗަށް ވަރަށް ގިނަ ބައެއްގެ ތައުރީފް ލިބޭ. ކަސްޓަމަރުންނަށް ވަރަށް ކަމުދިޔަ އޭތި. ދެން އެންމެ ހިންގަނީ މޯމޯސް އެވެ. މޯމޯސްގެ ތަންދޫރީ އާއި އޮރިޖިނަލް މޯމޯސް ހަދާއިރު އެ ޑިޝް ތައްޔާރުކޮށްފައި ހުންނަނީ ކުކުޅު މަސްގަނޑެއް މުގުރާފަ އޭގައި ހަވާދު ގަނޑެއް ލައިގެންނެވެ.\nތުގާ ތައްޔާރުކުރާ ކުޅި ބާވަތްތަކުގެ ތެރޭގައި އެންމެ ހިންގާ "މޯމޯސް"\nކޮމްފުޑް ރެސްޓޯރަންޓަކީ އޭނާގެ ވަރަށް ބޮޑު އިންސްޕިރޭޝަނެއް ކަމަށާއި އެތަނުގައި ތައްޔާރުކުރާ ބައެއް ކާނާތައްވެސް ތުގާ ތައްޔާރުކުރެ އެވެ. އެގޮތުން ބޯވަ ރޯލްސްއަކީ ފާހަގަކުރެވޭ އެއްޗެއްކެވެ. އެންމެ ހިންގާ ބާވަތްތަކުގެ ތެރޭގައިވެސް ބޯވަ ރޯލްސް ހިމެނޭކަމަށް އޭނާ ބުންޏެވެ.\nތަފާތު ކާނާ ތައްޔާރުކުރާއިރު އެންމެ އުނދަގޫވާ ކަމަކީ ބޭނުންވާ ތަކެތި ލިބުމުގެ ދަތިކަން ކަމަށެވެ. ރަށުން ގިނަ އެއްޗެހި ނުލިބޭއިރު މާލެއިންވެސް ނުލިބޭ ވަރަށް ގިނަ އިންގްރީޑެންޓް ހުންނަ ކަމަށް ތުގާ ބުންޏެވެ. އެފަދަ ހާލަތްތަކުގައި ބޮޑަށް ބަލަނީ އޭތީގެ އަލްޓަނޭޓިވްއެއް ހޯދޭތޯ އެވެ. އެއްދުވަސް ކުރިން އޯޑަރު ނަގާއިރު ފުޑްގޮސިޕް ޕޭޖް މެދުވެރިކޮށްވެސް އޯޑަރު ދެވިދާނެ އެވެ.\nތުގާ މިހާރު މަސައްކަތް ކުރަމުންދާ ވިޔަފާރި ފުޅާކުރުމަށެވެ. އެގޮތުން ފުޑްގޮސިޕްގެ މެނޫއަށް ތަފާތު ގިނަ ބާވަތްތައް ހިމަނައި ފުޑް ގޮސިޕްގެ ނަމުގައި ތަފާތު ރެސްޓޯރަންޓެއް ހުޅުވުމަށެވެ. ކޮމްފުޑް ސްޓައިލަކަށެވެ. އެ މަސައްކަތް އާއިލާ އެންމެންގެ ހިތްވަރާއެކު ފެށުމަށް ތައްޔާރުވަމުންދާ ކަމުގެ އުފާވެރި ޙަބަރުވެސް ފުޑްގޮސިޕްގެ ކަސްޓަމަރުންނަށް އޭނާ ވަނީ ދީފަ އެވެ. މި މަސައްކަތުގައި އެންމެ ބޮޑު އެހީތެރިކަމެއް ލިބެމުންދަނީ އޭނާގެ ފިރިމީހާގެ ފަރާތުންނެވެ. އެއާއެކު ފިރިމީހާގެ އާއިލާގެ ފަރާތުންނާއި މަންމަގެ އާއިލާގެ ފަރާތުން އަދި އޭނާގެ އާއިލާގެ ފަރާތުން ލިބޭ އެހީތެރިކަން ފާހަގަކޮށް ތުގާވަނީ އެފަރާތްތަކަށް ޝުކުރު އަދާކޮށްފަ އެވެ.


Ronaldo aa ekuves United ah League kaamiyaabeh nukureveyne: Gary Neville - vNews.mv\nރޮނާލްޑޯ 2009 ވަނަ އަހަރު ޔުނައިޓެޑުގެ ޖާޒީގައި ޕްރިމިއަރ ލީގުގެ ޓްރޮފީ އާއިއެކު- ފޮޓޯ:- ގެޓީ އިމޭޖަސް\nރޮނާލްޑޯ އާއިއެކުވެސް ޔުނައިޓެޑަށް ލީގު ކާމިޔާބެއް ނުކުރެވޭނެ: ގެރީ ނެވިލް\nއައްފާން މުހައްމަދު 29 August 2021, 21:37\nދުނިޔޭގައި އުފެދުނު އެންމެ މޮޅު އެއް ފުޓުބޯޅަ ކުޅުންތެރިޔާ، ކްރިސްޓިއާނޯ ރޮނާލްޑޯ އާއިއެކުވެސް މެންޗަސްޓަރ ޔުނައިޓެޑަށް ޕްރިމިއަރ ލީގު ކާމިޔާބު ނުކުރެވޭނެކަމަށް އެކުލަބުގެ ކުރީގެ ޑިފެންޑަރު ގެރީ ނެވިލް ބުނެފިއެވެ.\nނެވިލް ބުނީ ރޮނާލްޑޯ އާއިއެކު ޔުނައިޓެޑަކީ ޓައިޓަލް އަށް ވާދަކުރެވޭ ފެންވަރު ހުރި ކުލަބެއްގެ ގޮތުގައި ނިސްބަތް ކުރެވިދާނެ ކަމަށާއި އެހެންނަމަވެސް އޭގެ މާނައަކީ އެކުލަބަށް ލީގު ޓައިޓަލް ހޯދިދާނެ އެކޭ ނޫންކަމަށެވެ. ސަބަބަކީ މިސީޒަނުގެ ޕްރިމިއަރ ލީގަކީ ވަރަށް ވާދަވެރި ސީޒަނަކަށްވުން ކަމުގައި ނެވިލް ބުންޏެވެ. ނެވިލް ބުނި ގޮތުގައި މި ސީޒަނުގެ ޕްރިމިއަރ ލީގު ހޯދުމުގެ ފުރުސަތު އެންމެ ބޮޑީ އެންމެފަހުގެ ޗެމްޕިއަން މެންޗަސްޓަރ ސިޓީ އާއި ޔޫރަޕުގެ ޗެމްޕިއަން ޗެލްސީއަށެވެ. އަދި ޔުނައިޓެޑަށް ސީޒަން ނިމޭއިރު ލިބޭނީ ތާވަލުގެ ތިންވަނަ ކަމަށްވެސް ނެވިލް ލަފާކޮށްފައިވެއެވެ.\nނެވިލް ބުނީ ރޮނާލްޑޯ ޔުނައިޓެޑާއި ގުޅުމުން ޓީމު ވަރުގަދަވާނެކަން ގަބޫލުކުރާ ކަމަށާއި، މީގެ ދެދުވަހެއްވަރު ކުރިއަށްވުރެ މިހާރު ޔުނައިޓެޑަށް ލީގު ހޯދުމުގެ ފުރުސަތު ކޮންމެވެސް ވަރަކަށް ބޮޑު ކަމަށެވެ. އެހެންނަމަވެސް އެއީ ވަރަށް ހަނި ފުރުސަތެއް ކަމަށާއި ވުން ނާދިރުކަމެއް ކަމަށްވެސް ނެވިލް ބުންޏެވެ.\n12 އަހަރަށްފަހު އެނބުރި ޔުނައިޓެޑަށް ރޮނާލްޑޯ ބަދަލުވީ 12.8 މިލިއަން ޕައުންޑުގެ ޓްރާންސްފަރ ފީއެއްގައި އިޓަލީގެ ޔުވެންޓަސް އިންނެވެ. މީގެކުރިން ރޮނާލްޑޯ ޔުނައިޓެޑަށް ކުޅެފައިވަނީ 2003 ވަނަ އަހަރުން ފެށިގެން 2009 ވަނަ އަހަރުގެ ނިޔަލަށެވެ. މިމުއްދަތުގައި އޭނާ ވަނީ އެކުލަބަށް ކުޅެދިން 292 މެޗުގައި 118 ލަނޑު ކާމިޔާބު ކޮށްދީފައެވެ. އަދި މިހާތަނަށް ރޮނާލްޑޯ ވަނީ ޔުނައިޓެޑާއެކު3ފަހަރަށް ޕްރިމިއަރ ލީގު ކާމިޔާބުކުރުމުގެ އިތުރުން ޗެމްޕިއަންސް ލީގުވެސް ކާމިޔާބު ކޮށްފައެވެ.\nކުޑަ ޓްރާންސްފަރ ފީއެއްގައި ރޮނާލްޑޯ ޔުނައިޓެޑަށް ބަދަލުވިއިރު އޭނާގެ ކޮންޓްރެކްޓާއި ގުޅޭގޮތުން މާގިނަ މައުލޫމާތުތަކެއް އަދި މީޑިއާއަކަށް ތިލަވެފައެއް ނުވެއެވެ.